title: ২০১৪ ফিফা বিশ্বকাপ গ্রুপ ডি

text: দুইটি দল এর আগে ২৪টি খেলায় মুখোমুখি হয়েছে, যার মধ্যে ১৯৯০ বিশ্বকাপের তৃতীয় স্থান নির্ধারণী খেলাটি উল্লেখযোগ্য, যেখানে ইতালি ২-১ গোলের ব্যবধানে জয় লাভ করে। দল দুইটি সাম্প্রতিক মুখোমুখি হয় উয়েফা ইউরো ২০১২ এর কোয়ার্টার-ফাইনালে। খেলাটি গোলশুন্য ড্র হওয়ার পর পেনাল্টি শুটআউটে জয় লাভ করে ইতালি।


title: ২০১৪ ফিফা বিশ্বকাপ গ্রুপ ই

text: ২০১৪ ফিফা বিবকাপের গ্রুপ ই সুইজারল্যান্ড, ইকুয়েডর, ফ্রান্স, এবং হন্ডুরাসকে নিয়ে গঠিত। এই গ্রুপের খেলা ১৫ জুন থেকে শুরু হয়ে ২৫ জুন ২০১৪ পর্যন্ত চলবে।


title: ২০১৪ ফিফা বিশ্বকাপ গ্রুপ ই

text: এটিই দুই দলের প্রথম সাক্ষাৎ। খেলায় সুইজারল্যান্ডের পক্ষে জয়সূচক গোলটি করেন হারিস সেফেরোভিচ। ইনজুরি সময়ের মাত্র ৩০ সেকেন্ড বাঁকি থাকতে তিনি এই গোলটি করেন।


title: ২০১৪ ফিফা বিশ্বকাপ গ্রুপ ই

text: এটিই দুই দলের প্রথম সাক্ষাৎ। শুরুতে জাতীয় সঙ্গীত ছাড়াই খেলাটি শুরু হয়।


title: ২০১৪ ফিফা বিশ্বকাপ গ্রুপ ই

text: দল দুইটি এর আগে একটি মাত্র খেলায় মুখোমুখি হয়েছিল, ২০১০ বিশ্বকাপের গ্রুপ পর্বে। খেলাটি গোলশূন্য ড্র হয়েছিল।


title: ২০১৪ ফিফা বিশ্বকাপ গ্রুপ ই

text: জের্ডান শাকিরির হ্যাট্রিক ছিল এই প্রতিযোগিতার দ্বিতীয় হ্যাট্রিক। খেলার ফলাফল বিশ্বকাপ থেকে হন্ডুরাসের বিদায় নিশ্চিত করে।


title: ২০১৪ ফিফা বিশ্বকাপ গ্রুপ এফ

text: ২০১৪ ফিফা বিশ্বকাপের গ্রুপ এফ আর্জেন্টিনা, বসনিয়া ও হার্জেগোভিনা, ইরান, এবং নাইজেরিয়াকে নিয়ে গঠিত। এই গ্রুপের খেলা ১৫ জুন থেকে শুরু হয়ে ২৫ জুন পর্যন্ত চলবে।


title: ২০১৪ ফিফা বিশ্বকাপ গ্রুপ এফ

text: দুইটি দল এর আগে দুইবার প্রীতি খেলায় মুখোমুখি হয়েছে, অতি সম্প্রতি ২০১৩ সালে।


title: ২০১৪ ফিফা বিশ্বকাপ গ্রুপ এফ

text: এই খেলার মাধ্যমে বিশ্বকাপে অভিষেক হয় বসনিয়া ও হার্জেগোভিনার। মাত্র তিন মিনিটের মধ্যেই তারা পিছিয়ে পড়ে। লিওনেল মেসির ফ্রি কিক থেকে নেওয়া শটে বল মার্কোস রোহোর মাথায় সামান্য স্পর্শ করে সিয়াদ কোলাশিনাচের পায়ে লেগে গোলপোস্টে ধুকে যায়। দ্বিতীয়ার্ধে, মেসি পেনাল্টি অঞ্চলের বাহিরে থেকে নেওয়া শটে গোল করে ব্যবধান দ্বিগুণ করেন। খেলার পাঁচ মিনিট বাঁকি থাকতে বসনিয়া ও হার্জেগোভিনা একটি গোল শোধ করে। সেনাদ লুলিচের পাস থেকে দেশের পক্ষে বিশ্বকাপের প্রথম গোলটি করেন বদলি হিসেবে নামা ভেদাদ ইবিশেভিচ।


title: ২০১৪ ফিফা বিশ্বকাপ গ্রুপ এফ

text: কোলাশিনাচের আত্মঘাতী গোলটি খেলার দুই মিনিট নবম সেকেন্ডে ঘটে, যা বিশ্বকাপের ইতিহাসের দ্রুততম আত্মঘাতী গোল হিসেবে নতুন রেকর্ড গরে। আগের রেকর্ডটি ছিল প্যারাগুয়ের কার্লোস হেমারার (দুই মিনিট ৪৬ সেকেন্ড), যিনি ২০০৬ বিশ্বকাপের গ্রুপ পর্বে ইংল্যান্ডের বিপক্ষে খেলায় গোলটি করেছিলেন।


title: ২০১৪ ফিফা বিশ্বকাপ গ্রুপ এফ

text: এর আগে ১৯৯৮ সালে, দুইটি দল একবার প্রীতি খেলায় মুখোমুখি হয়েছিল।


title: ২০১৪ ফিফা বিশ্বকাপ গ্রুপ এফ

text: গোলবিহীন এই খেলায়, ৩৪ মিনিটে একটি সুযোগ পায় ইরান, কিন্তু রেজা ঘুচানেজাদের সেই প্রচেষ্টা ব্যর্থতে পরিণত করেন নাইজেরিয়ার গোলরক্ষক ভিনসেন্ট এনিয়েমা। দ্বিতীয়ার্ধে, ইনজুরি সময়ে নাইজেরিয়া একটি সুযোগ পায়, কিন্তু শোলে অ্যামেওবির সেই সুযোগ নষ্ট হওয়ার ফলে গোল শূন্য সমতায় শেষ হয় ম্যাচটি।


title: ২০১৪ ফিফা বিশ্বকাপ গ্রুপ এফ

text: এটি ছিল এই টুর্নামেন্টের প্রথম ড্র, এর আগের ১২ ম্যাচ কোন না কোন দল জয় পেয়েছিল। ১৯৩০ সালের পর এটি ছিল কোন একক টুর্নামেন্টে ড্রয়ের জন্য দীর্ঘ প্রতীক্ষা, যেখানে টুর্নামেন্টের আর কোন ম্যাচ ড্র হয়নি।


title: ২০১৪ ফিফা বিশ্বকাপ গ্রুপ এফ

text: এর আগে ১৯৭০ সালে দল দুইটি একটি প্রীতি খেলায় মুখমুখি হয়েছিল।


title: ২০১৪ ফিফা বিশ্বকাপ গ্রুপ এফ

text: আক্রমণ প্রধান আর্জেন্টিনা দলের বিপক্ষে ভালোই সূচনা করেছিল ইরানের রক্ষণাত্মক দল। দ্বিতীয়ার্ধে তারা আর্জেন্টিনার রক্ষণভাগের কিছু দুর্বল অংশ দিয়ে কয়েকটি অসফল আক্রমণও করে। খেলা শেষ হওয়ার তিন মিনিট আগে ইরানের রেজা ঘুচান্নেজহাদ একটি লম্বা পাস থেকে আক্রমণের সূচনা করেন যা সামান্যর জন্য ব্যর্থ হয়। ইরানী মিডফিল্ডার আশকান দেজাগাহর একটি হেডার ফিরিয়ে দেন সার্হিও রোমেরো।


title: ২০১৪ ফিফা বিশ্বকাপ গ্রুপ এফ

text: ইরানের রক্ষণাত্মক দল তাদের দ্বিতীয় খেলাকেও গোলশূন্য ড্র করাতে প্রায় সফল হয়ে গিয়েছিল, কিন্তু দ্বিতীয়ার্ধের ইনজুরি সময়ে খেলার একমাত্র গোলটি করেন লিওনেল মেসি। রাইট উইঙ্গে এজেকিয়েল লাভেজ্জির পাস থেকে বল পেয়ে তিনি কিছুটা ভেতরের দিকে চলে যান এবং বাম পায়ের বাঁকানো শট থেকে গোল করেন। এই জয়ের মাধ্যমে আর্জেন্টিনা নক-আউট পর্বে নিজেদের স্থান নিশ্চিত করে।


title: ২০১৪ ফিফা বিশ্বকাপ গ্রুপ এফ

text: দল দুইটি এর আগে কখনও মুখোমুখি হয়নি।


title: ২০১৪ ফিফা বিশ্বকাপ গ্রুপ এফ

text: খেলার ২১তম মিনিটে বসনিয়ান ফরোয়ার্ড এদিন জেকোর একটি গোল অফসাইড হিসেবে বাতিল করা হয়। যদিও পরবর্তীকালে রিপ্লেতে দেখা যায় যে তা অফসাইড ছিলনা। সাত মিনিট পরেই নাইজেরিয়ার পিটার অডেমউইঞ্জি গোল করে দলকে এগিয়ে নিয়ে যান। দ্বিতীয়ার্ধে, জেকো তার দলকে সমতায় ফেরানোর একটি ভালো সুযোগ পান, কিন্তু তার শট ফিরিয়ে দেন নাইজেরিয়ান গোলরক্ষক ভিনসেন্ট এনিমা। এই খেলায় পরাজয়ের মাধ্যমে বসনিয়া ও হার্জেগোভিনার বিশ্বকাপ থেকে বাদ পড়া নিশ্চিত হয়ে যায়।


title: ২০১৪ ফিফা বিশ্বকাপ গ্রুপ এফ

text: দল দুইটি এর আগে ছয়টি খেলায় মুখোমুখি হয়েছিল। যার মধ্যে তিনবার বিশ্বকাপের গ্রুপ পর্বে। এর সবগুলোই জিতেছে আর্জেন্টিনা। (১৯৯৪: ২–১; ২০০২: ১–০; ২০১০: ১–০). ২০১০ সালের খেলায় নাইজেরিয়ার গোলরক্ষক ভিনসেন্ট এনেইমা আর্জেন্টিনাকে ব্যবধান বাড়াতে এবং লিওনেল মেসিকে গোলহীন রাখতে সবচেয়ে বড় ভুমিকা রাখেন।


title: ২০০৮ গ্রীষ্মকালীন অলিম্পিকে দৌড়বাজী – মহিলাদের শট পাট

text: ২০০৮ অলিম্পিক গেমসে মহিলাদের শট পাট প্রতিযোগিতা আগস্টের ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে।


text: যোগ্যতানির্ণায়ক মাপকাঠি ছিল (A মান) এবং (B মান)।


text: এই বিভাগে নিউজিল্যান্ডের ভ্যালেরি ভিলি ২০.৫৬ মিটার ছুঁড়ে স্বর্ণপদক জয় করেন।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।


text: ন্যূনতম যোগ্যতার মাপকাঠি: ন্যূনতম ১৮.৪০ মিটার (Q) বা সেরা ১২জন (q) ফাইনালে যাবে।


title: ২০১৪ ফিফা বিশ্বকাপ গ্রুপ জি

text: ২০১৪ ফিফা বিশ্বকাপের গ্রুপ জি জার্মানি, পর্তুগাল, ঘানা, এবং যুক্তরাষ্ট্রকে নিয়ে গঠিত। এই গ্রুপের খেলা ১৬ জুন থেকে শুরু হয়ে ২৬ জুন ২০১৪ পর্যন্ত চলবে।


title: ২০১৪ ফিফা বিশ্বকাপ গ্রুপ জি

text: এর আগে দল দুইটি ১৭বার মুখোমুখি হয়েছে, যার মধ্যে ২০০৬ বিশ্বকাপের তৃতীয় স্থান নির্ধারণী খেলাটি উল্লেখযোগ্য, যেখানে জার্মানি ৩-১ গোলে জয় লাভ করে। অতি সম্প্রতি তারা উয়েফা ইউরো ২০১২ এর গ্রুপ পর্বে মুখোমুখি হয় যেখানে জার্মানি ১-০ গোলে জয় লাভ করে।


title: ২০১৪ ফিফা বিশ্বকাপ গ্রুপ জি

text: এর আগে দল ঘানা ও মার্কিন যুক্তরাষ্ট্র দুইটি খেলায় মুখোমুখি হয়। দুইটিই বিশ্বকাপের মূল পর্বে। এবং উভয় খেলায়ই জয় লাভ করে ঘানা। ২০০৬ এর গ্রুপ পর্বে তারা ২-১ গোলে জয় লাভ করে এবং ২০১০ এর ১৬ দলের পর্বে, তারা অতিরিক্ত সময়ে আবারও ২-১ গোলে জয় লাভ করে।


title: ২০১৪ ফিফা বিশ্বকাপ গ্রুপ জি

text: দুই দল এর আগে নয়বার মুখোমুখি হয়েছিল। এর মধ্যে ফিফা বিশ্বকাপে দুইবার, যার সবগুলোই জিতেছে জার্মানি (১৯৯৮, গ্রুপ পর্ব: ২–০; ২০০২, কোয়ার্টার-ফাইনাল: ১–০). মার্কিন যুক্তরাষ্ট্রের বর্তমান কোচ ইয়ুর্গেন ক্লিন্সমান জার্মানির হয়ে তিনটি বিশ্বকাপে খেলেছেন (১৯৯৮ বিশ্বকাপে যুক্তরাষ্ট্রের বিপক্ষে খেলায় তিনি জার্মানির পক্ষে দ্বিতীয় গোলটি করেন) এবং ২০০৬ বিশ্বকাপে কোচ হিসেবে দায়িত্ব পালন করেছেন। সেসময় জার্মানির বর্তমান কোচ ইওয়াকিম লু তার সহকারী ছিলেন। অবশ্য ২০০৬ বিশ্বকাপের পরেই লু তার স্থলাভিষিক্ত হন।


title: ২০১৪ ফিফা বিশ্বকাপ গ্রুপ এইচ

text: ২০১৪ ফিফা বিশ্বকাপের গ্রুপ এইচ বেলজিয়াম, আলজেরিয়া, রাশিয়া, এবং দক্ষিণ কোরিয়াকে নিয়ে গঠিত। এই গ্রুপের খেলা ১৭ জুন থেকে শুরু হয়ে ২৬ জুন ২০১৪ পর্যন্ত চলবে।


title: ২০১৪ ফিফা বিশ্বকাপ গ্রুপ এইচ

text: এর আগে এই দুই দল দুইটি প্রীতি খেলায় মুখোমুখি হয়েছিল, অতি সম্প্রতি ২০০৩ সালে।


title: ২০১৪ ফিফা বিশ্বকাপ গ্রুপ এইচ

text: প্রথমার্ধে আলজেরিয়ার সুফিয়ান ফাইঘুলি পেনাল্টি কিক থেকে গোল করে দলকে ১-০ গোলে এগিয়ে নিয়া যান। দ্বিতীয়ার্ধে দুই গোল করার মাধ্যমে বেলজিয়াম তাদের জয় নিশ্চিত করে। দুইটি গোলই করেন বদলি খেলোয়াড়রা। সমতাসূচক গোলটি করেন মারুয়ান ফেলাইনি। ইদেন আজার্দের পাস থেকে খেলার জয়সূচক গোলটি করেন দ্রিস মের্তেন্স।


title: ইউটিসি−০৩:০০

text:
ইউটিসি−০৩:০০ একটি সময় অঞ্চল, যা স্থানাংকিত আন্তর্জাতিক সময় (ইউটিসি) থেকে ৩ ঘণ্টা পিছনে।তাদের মান সময় হিসাবে আছে
তাদের মান সময় হিসাবে আছে


title: ঢাকা আন্তর্জাতিক চলচ্চিত্র উৎসব

text: ঢাকা আন্তর্জাতিক চলচ্চিত্র উৎসব ঢাকা, বাংলাদেশে অনুষ্ঠিত একটি দ্বিবার্ষিক চলচ্চিত্র উত্সব। ১৯৯২ সালে প্রথম উৎসবটি শুরু হয়। প্রথমদিকে উৎসবটি বার্ষিক ভিত্তিতে আয়োজন করা হত কিন্তু ১৯৯৫ সালে হতে উৎসবটি দ্বিবার্ষিক ভাবে আয়োজন করা হচ্ছে। এটি বাংলাদেশে সবচেয়ে মর্যাদাপূর্ণ চলচ্চিত্র উত্সব, স্থানীয় চলচ্চিত্র নির্মাতাদের মূলধারার বিশ্ব চলচ্চিত্রে পরিচয় করিয়ে দিতে পাশাপাশি বাংলাদেে সুস্থ চলচ্চিত্র সংস্কৃতির প্রচারে উৎসবটি নিবেদিত হয়। উত্সবটি রেনবো ফিল্ম সোসাইটি কর্তৃক প্রতিষ্ঠিত হয়েছিল। এই পর্যন্ত উৎসবটি চতুর্দশবার অনুষ্ঠিত হয়েছে।


title: মাতাল তরণী

text: মাতাল তরণী বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি সমালোচনা গ্রন্থ। ১৯৯২ সালে প্রথম বাংলাদেশের কাকলী প্রকাশনী, ঢাকা থেকে এটি প্রকাশিত হয়। পরবর্তীতে ফেব্রুয়ারি ২০০৯ সালে (ফাল্গুন, ১৩৯৮ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি পুনরায় গ্রন্থাকারে প্রকাশিত হয়।


title: মাতাল তরণী

text: হুমায়ুন আজাদ এই সমালোচনা গ্রন্থ উৎসর্গ করেছেন বাংলাদেশী লেখক, প্রাবন্ধিক ও শিক্ষক সিরাজুল ইসলাম চৌধুরীকে।


title: মাতাল তরণী

text: এই গ্রন্থে মোট ৩৬টি সমালোচনা প্রবন্ধ অন্তর্ভুক্ত হয়েছে। প্রবন্ধসমূহের নাম হলো:


title: নজরুলতীর্থ

text: নজরুলতীর্থ হল একটি সাংস্কৃতিক ও শিক্ষা কেন্দ্র। এটি নিউ টাউন, কলকাতার ডিএলএফ অঞ্চলে অবস্থিত। এই কেন্দ্রটি বিদ্রোহী কবি কাজী নজরুল ইসলামের নামে উৎসর্গিত। ২৪ মে ২০১৪ তে পশ্চিমবঙ্গের মাননীয় মুখ্যমন্ত্রী কাজী নজরুল ইসলামের ১১৫তম জন্মবার্ষিকী উপলক্ষে এই কেন্দ্রটির উদ্ভোধন করেন।


title: প্যারীচরণ সরকার

text: প্যারীচরণ সরকার () (২৩ জানুয়ারি, ১৮২৩ – ৩০ সেপ্টেম্বর, ১৮৭৫), ছিলেন একজন শিক্ষাবিদ, সমাজসংস্কারক এবং উনিশ শতকের বাঙলার পাঠ্যপুস্তক রচয়িতা। তার পাঠ্যবই মালা বাঙালির এক সমগ্র প্রজন্মকে ইংরেজি ভাষায় পরিচিত করেছে। তাঁর পাঠ্যবইসমূহ লক্ষ কপি বিক্রি হয়েছে এবং অধিকাংশ ভারতীয় ভাষায় অনূদিত হয়েছে। তিনি বাংলায় নারী শিক্ষার অগ্রদূত ছিলেন এবং এজন্য তাঁকে 'প্রাচ্যের আর্নল্ড' বলা হতো। তিনি তাঁর সময়কালে সুরাপান নিবারকরূপে সকলের দৃষ্টি ও শ্রদ্ধা আকর্ষণ করেছিলেন। বাঙালির ইংরেজি শিখবার তৎকালীন প্রবণতায় তাঁর রচিত 'ফার্স্ট বুক' বইটি বাঙলার সামাজিক ইতিহাসে অক্ষর-মূর্তি হয়ে আছে।


title: প্যারীচরণ সরকার

text: প্যারীচরণ সরকার ডেভিড হেয়ারের পটলডাঙ্গার পাঠশালায় প্রাথমিক শিক্ষা সমাপ্ত করেন। ১৮৩৮ সালে হেয়ার সাহেবের স্কুল থেকে জুনিয়র স্কলারশিপ পরীক্ষায় মাসিক আট টাকা বৃত্তি লাভ করেন। অতপর হিন্দু কলেজে ভর্তি হন। সেখানে সিনিয়র স্কলারশিপ পরীক্ষায় মাসিক চল্লিশ টাকা বৃত্তি লাভ করেন। ১৮৪৩-এ হিন্দু কলেজের শিক্ষা শেষ করেন।


title: প্যারীচরণ সরকার

text: হিন্দু কলেজের শিক্ষা শেষ করে কিছুকাল হুগলী ব্যাংকে চাকরি করার পর হুগলী স্কুলে শিক্ষকতার কাজে যোগ দেন। কালীকৃষ্ণ মিত্র, নবীনকৃষ্ণ মিত্র প্রমুখদের সহায়তায় তিনি বারাসত শহরে মহিলাদের জন্যে প্রথম বিদ্যালয় স্থাপনের অন্যতম কারিগর ছিলেন। ১৮৪৬-১৮৫৪ বারাসত গভর্নমেন্ট স্কুলের প্রধান শিক্ষক ছিলেন। সেখানে কৃষি বিদ্যালয় স্থাপনে বিশেষ ভূমিকা পালন করেন। কুলুটোলা ব্রাঞ্চ স্কুলের প্রধান শিক্ষকরূপে আট বছর দায়িত্ব পালন করেন। তাঁর চেষ্টায় স্কুলটির নাম পরিবর্তিত হয়ে হেয়ার স্কুল হয়। ১৮৬৩ সালে প্রেসিডেন্সি কলেজের অস্থায়ী অধ্যাপক হিসেবে যোগদান করেন এবং ১৮৬৭ সালে ঐ পদে স্থায়ী হয়ে আমৃত্যু কাজ করেন। বাংলার নবজাগরণে তাঁর সক্রিয় ভূমিকা ছিলো। স্ত্রীশিক্ষা প্রচারে একাধিক বিদ্যালয় স্থাপন করেন। বিধবাবিবাহ প্রচারেও বিদ্যাসাগরকে সাহায্য করেছিলেন। কৃষি বিদ্যালয়ে বিজ্ঞান শিক্ষার সুষ্ঠু বন্দোবস্ত করেন। নারী শ্রমিকগণের সন্তানদের শিক্ষার জন্য তিনি কারিগরি বিদ্যালয় স্থাপন করেন এবং বেথুন স্কুলে মেয়েদের পাঠানোর জন্য অভিভাবকদের প্রভাবিত করেন। ১৮৬৬ সালে সরকারি সংবাদপত্র 'এডুকেশন গেজেট ও সাপ্তাহিক বার্তাবহ'-এর সম্পাদনার ভার গ্রহণ করেছিলেন।


title: জলপাই রঙের অন্ধকার

text: জলপাই রঙের অন্ধকার (ইংরেজি: Jolpai Ranger Andhakar) বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি সমালোচনা গ্রন্থ। ১৯৯২ সালে প্রথম বাংলাদেশের সময় প্রকাশন, ঢাকা থেকে এটি প্রকাশিত হয়। পরবর্তীতে ফেব্রুয়ারি ২০১০ সালে (ফাল্গুন, ১৪১৬ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি পূনরায় গ্রন্থাকারে প্রকাশিত হয়।


title: জলপাই রঙের অন্ধকার

text: হুমায়ুন আজাদ এই সমালোচনা গ্রন্থ উৎসর্গ করেছেন সানিয়া গফুর, সেগুফতা আহসান এবং মৌলি আজাদকে।


title: জলপাই রঙের অন্ধকার

text: এই গ্রন্থে মোট ২৮টি সমালোচনা প্রবন্ধ অন্তর্ভুক্ত হয়েছে। প্রবন্ধসমূহের নাম হলো:


title: কলকাতার ইহুদী

text: কলকাতায় ইহুদী নিষ্পত্তির ইতিহাস অষ্টাদশ শতাব্দীতে শুরু হয়েছিলো। কলকাতার ইহুদী সম্প্রদায়ের বেশিরভাগই বাগদাদি ইহুদী। কলকাতায় ইহুদী নিষ্পত্তির যখন পূর্ণবিকাশ হয় তখন কলকাতায় ইহুদী সম্প্রদায়ের মানুষের সংখ্যা ছিল প্রায় ৬০০০। ইস্রায়েল ইহুদী রাষ্ট্র গঠনের পর, কলকাতায় ইহুদীদের সংখ্যা হ্রাশ পায়। বর্তমানে কলকাতায় ১০০-এর কম ইহুদী মানুষের বসবাস।


title: কলকাতার ইহুদী

text:
ভারতে ব্রিটিশ শাসনকালে, কলকাতা একটি সমৃদ্ধ নগর ছিল। সেই সময় কলকাতা ব্রিটিশ ভারতের রাজধানী ও প্রধান বাণিজ্য নগর ছিল। সেই সময় অসংখ্য সম্প্রদায়ের মত ইহুদী সম্প্রদায়ও বাণিজ্য করতে আকৃষ্ট হয়। কলকাতার প্রথম রেকর্ড অনুযায়ি ইহুদী অধিবাসী ১৭৯৮ সালে কলকাতায় এসেছেন শালোম আহারন্ ওবাদিয়া কোহেন। কোহেন ১৭৬২ সালে আল্লেপো তে জন্মগ্রহণ করেন যা বর্তমানে সিরিয়া। তিনি ১৭৯২ সালে সুরাতে এসেছিলেন এবং একজন ব্যবসায়ী হিসাবে নিজেকে প্রতিষ্ঠিত করেন। কলকাতায় আসার আগে থেকেই তিনি একজন প্রতিষ্ঠিত ব্যবসায়ী ছিলেন। ১৮০৫ সালে, তার ভাগ্নে মসেস্ সাইমন ডিউক হা কোহেন কলকাতায় এসেছিলেন। তিনি তার জ্যেষ্ঠ কন্যা লুনা্হ-র সাথে বিবাহ সুত্রে আবদ্ধ হন। ঊনবিংশ শতাব্দীর প্রথম দিকে প্রচুর সংখ্যক বাগদাদী ইহুদীরা এইভাবেই সুদুর আলেপো থেকে এসে, কলকাতায় স্থায়ীভাবে বসবাস করতে শুরু করেন।
কলকাতায় প্রথম প্রজন্মের ইহুদী ঔপনিবেশিকরা তাদের বাড়িতে ইহুদী-অরবি ভাষায় কথোপকথন করতেন এবং আরবি শৈলী অনুযায়ী পরিধানসমূহ ব্যবহার করতেন। ইহুদীদের পরবর্তী প্রজন্ম তাদের যোগাযোগের ভাষা হিসাবে ইংরেজি, পরিধেয় ইউরোপীয় পোষাক এবং তাদের জীবনধারা কেই গ্রহণ করেছেন।


title: কলকাতার ইহুদী

text:
ইহুদীদের একটি কবরস্থান নারকেলডাঙা মেইন রোড এ এবং আরেকটি ইউ সি বেনার্জী রোড এ আছে যা ব্যাক্তিগত মালিকানাধীন।
কলকাতায় ইহুদী সম্প্রদায়ের পাঁচটি স্বাধীন সিনাগ্গ আছে, তাদের মধ্যে বর্তমানে দুটি ব্যবহার করা হয়। প্রথম সিনাগ্গটি এখন ওল্ড সিনাগ্গ বা পুরানো সিনাগ্গ নামে পরিচিত যা শালোম্ ডেভিড কোহেন দ্বারা নির্মিত। ১৮২৫ সালে, এযেকিয়েল জুডাহ্ জ্যাকব ক্যানিং স্ট্রিটের নেভেহ্ শালোম্ সিনাগ্গটি নির্মাণ করেন। এটি ১৯১১ সালে পুনর্নির্মিত হয়েছিল। ১৮৫৬ সালে ডেভিড জোসেফ এজরা এবং এযেকিয়েল জুডাহ্ জ্যাকব পোলক স্ট্রিটের বেথ এল সিনাগ্গটি নির্মাণ করেন। এটি ১৮৮৬ সালে এলিয়াস শালোম্ গুব্ব্যে দ্বারা পুনর্নির্মিত এবং বর্দ্ধিত হয়েছিল। ১৮৮৪ সালে, এলিয়াস ডেভিড জোসেফ এজরা তার বাবা ডেভিড জোসেফ এজরার স্মরণে ম্যেগেন্ ডেভিড সিনাগ্গ নির্মাণ করেন।


title: ২০১৪ ফিফা বিশ্বকাপ নকআউট পর্ব

text: ২০১৪ ফিফা বিশ্বকাপের নকআউট পর্ব হচ্ছে গ্রুপ পর্বের পর বিশ্বকাপের দ্বিতীয় এবং সর্বশেষ পর্ব। এই পর্যায়ের খেলাগুলি ২৮শে জুন থেকে ১৬ দলের পর্ব হিসেবে শুরু হবে এবং ১৩ জুলাই ফাইনালের মাধ্যমে শেষ হবে যা এস্তাদিও দো মারাকানায়, রিউ দি জানেইরুতে অনুষ্ঠিত হবে। প্রতি গ্রুপ হতে ২টি দল (সর্বমোট ১৬) নকআউট পর্বে উত্তীর্ণ হবে এবং সিঙ্গেল এলিমিনেশন পদ্ধতিতে টুর্নামেন্টটি সম্পন্ন হবে।


title: ২০১৪ ফিফা বিশ্বকাপ নকআউট পর্ব

text: নকআউট পর্বে যদি কোন খেলা সাধারণ ৯০ মিনিট সময়ের মধ্যে শেষ না হয়, তবে ৩০ মিনিটের অতিরিক্ত সময় প্রদান করা হবে (১৫ মিনিট করে দুইবার)। যদি এতেও খেলা শেষ না হয়, তাহলে পেনাল্টি শুট-আউটের মাধ্যমে খেলার ফলাফল নির্ধারণ করা হবে।


title: ২০১৪ ফিফা বিশ্বকাপ নকআউট পর্ব

text: "নিম্নোক্ত সকল সময় ব্রাজিলের স্থানীয় সময় অনুসারে (ইউটিসি−৩)।"


title: ২০১৪ ফিফা বিশ্বকাপ নকআউট পর্ব

text: দল দুইটি এর আগে ৬৮টি খেলায় মুখোমুখি হয়েছে। এর মধ্যে তিনবার ফিফা বিশ্বকাপের নক-আউট পর্বে, যার সবকয়টি জিতেছে ব্রাজিল (১৯৬২, সেমি-ফাইনাল: ৪–২; ১৯৯৮, ১৬ দলের পর্ব: ৪–১; ২০১০, ১৬ দলের পর্বে: ৩–০)।


title: ২০১৪ ফিফা বিশ্বকাপ নকআউট পর্ব

text: খেলার প্রথম গোলটি আসে ব্রাজিলের পক্ষে। কর্নার কিক থেকে বল থিয়াগো সিলভার মাথায় স্পর্শ করে দাভিদ লুইজের পায়ে লেগে গোলপোস্টে ঢুকে যায়। তবে রিপ্লেতে দেখা যায় যে বল লুইজের পায়ে লাগার আগে সম্ভবত চিলিয় ডিফেন্ডার গঞ্জালো হারার মাথায় স্পর্শ করেছিল। এরপর আলেক্সিস সানচেজের গোলে সমতায় ফিরে চিলি। দ্বিতীয়ার্ধে কিছু বিতর্কিত ঘটনা ঘটে। হাকের একটি গোল বাতিল করে দেন রেফারি হাওয়ার্ড ওয়েব। রেফারির সিদ্ধান্ত ছিল গোল করার পূর্বে বলটিকে নিচে নামানোর জন্য হাক তার নিজের হাত ব্যবহার করেছেন এবং এজন্য তাকে হলুদ কার্ডও দেখান রেফারি। এরপর উভয় দলই কিছু সুযোগ সৃষ্টি করলেও সেগুলো সফল হয়নি। হাকের একটি শট রুখে দেন ক্লাউদিও ব্রাভো। এছাড়া, খেলার একদম শেষ দিকে মাউরিসিও পিনিয়ার শট ক্রসবারে গিয়ে লাগে। অবশ্য তিনি পেনাল্টি শুটআউটের সময়ও অসফল ছিলেন। পেনাল্টি শুটআউটের চতুর্থ শটের পর স্কোরে সমতা ছিল, এবং পঞ্চম শটে নেইমার গোল করায়, চিলিরও গোল করার প্রয়োজনীয়তা দেখা দেয়, কিন্তু হারার শটটি অসফল হয়।


title: ২০১৪ ফিফা বিশ্বকাপ নকআউট পর্ব

text: দুটি এর আগে ৩৮ বার মুখোমুখি হয়েছে, যার মধ্যে ১৯৬২ ফিফা বিশ্বকাপের ম্যাচ রয়েছে, যেটিতে উরুগুয়ে ২-১ জয়ী হয়। ম্যাচের ২৮ মিনিটে বক্সের বাইরে থেকে আবেল আগিলারের হেড বুক দিয়ে নামিয়ে বাঁ পায় শর্ট করে প্রথম গোল করেন জেমস রদ্রিগেজ। ৫০তম মিনিটে আবারো জেমস রদ্রিগেজ গোল করে কলম্বিয়াকে ২-০তে এগিয়ে নেই। ম্যাচের পরবর্তী সময়ে কোন দলই আর গোল করতে পারেন নি। ইতালির বিপক্ষে গ্রুপ পর্বের ম্যাচে জর্জো কেল্লিনিকে কামড় দিয়ে লুইস সুয়ারেজ এই ম্যাচের আগে ফিফা কর্তৃক টুর্নামেন্টে নিষিদ্ধ হন।


title: ২০১৪ ফিফা বিশ্বকাপ নকআউট পর্ব

text: খেলায় কলম্বিয়া ২–০ গোলে জয় লাভ করে। দুইটি গোলই করেন হামেস রদ্রিগেস, প্রথমটি প্রায় একক নৈপুণ্যে এবং দ্বিতীয়টি দলীয়ভাবে। এই জয়ের মাধ্যমে কলম্বিয়া তাদের ইতিহাসে প্রথমবারের মত বিশ্বকাপের কোয়ার্টার-ফাইনালে খেলার সুযোগ পায়।


title: ২০১৪ ফিফা বিশ্বকাপ নকআউট পর্ব

text: দল দুইটি এর আগে ছয়টি খেলায় মুখোমুখি হয়েছে, যার মধ্যে ১৯৯৮ বিশ্বকাপের গ্রুপ পর্বের খেলাটি উল্লেখযোগ্য, যা ২-২ গোলে ড্র হয়েছিল। একাধিক হলুদ কার্ড দেখার কারণে এই খেলা থেকে বহিষ্কৃত ছিলেন মেক্সিকোর মিডফিল্ডার হোসে হুয়ান ভাসকেস। দ্বিতীয়ার্ধের প্রথম দিকেই জিওভানি দস সান্তোসের গোলে এগিয়ে যায় মেক্সিকো। পেনাল্টি অঞ্চলের বাহিরে থেকে বাম পায়ের ভলিতে গোল করেন তিনি। ৮৮ মিনিটের আগ পর্যন্ত খেলার নিয়ন্ত্রন ছিল মেক্সিকোর অধীনে, কিন্তু এরপর ওয়েসলি স্নাইডারের গোলে সমতায় ফিরে নেদারল্যান্ডস। ইনজুরি সময়ের একদম শেষ মুহূর্তে, নেদারল্যান্ডসের আরিয়েন রোবেন একটি বিতর্কিত পেনাল্টি আদায় করেন। এই পেনাল্টি থেকেই নেদারল্যান্ডসের পক্ষে জয়সূচক গোল করেন ক্লাস-ইয়ান হুন্তেলার।


title: ২০১৪ ফিফা বিশ্বকাপ নকআউট পর্ব

text: নোট


title: ২০১৪ ফিফা বিশ্বকাপ নকআউট পর্ব

text: দল দুইটি এর আগে দুইটি খেলায় মুখোমুখি হয়েছিল, যার মধ্যে ১৯৮২ ফিফা বিশ্বকাপের গ্রুপ পর্বের খেলাটি উল্লেখযোগ্য, যেখানে আলজেরিয়া ২-১ গোলে জয় লাভ করে।


title: ২০১৪ ফিফা বিশ্বকাপ নকআউট পর্ব

text: ৯০ মিনিট গোলশূন্য থাকার পর, অতিরিক্ত সময়ের দ্বিতীয় মিনিটেই টমাস মুলারের ক্রস থেকে গোল করে জার্মানিকে এগিয়ে নিয়ে যান আন্দ্রে শুর্লে। ১২০ মিনিটে শুর্লের শট আলজেরিয়ার গোলরক্ষক ফিরিয়ে দিলে ফিরতি শটে গোল করেন মেসুত ওজিল। ১ মিনিটের মধ্যেই আলজেরিয়া একটি গোল শোধ করেন, সুফিয়ান ফাইঘুলির ক্রস থেকে গোল করেন বদলি খেলোয়াড় আব্দ আলমুমিন জাবু।


title: ২০১৪ ফিফা বিশ্বকাপ নকআউট পর্ব

text: জার্মানি কোয়ার্টার-ফাইনালে পৌছায়, যেখানে তারা ফ্রান্সের মুখোমুখি হয়, এর মাধ্যমে তারা ১৯৫৪ বিশ্বকাপের পর থেকে প্রতিটি বিশ্বকাপের শেষ আটে পৌছানোর ধারা অব্যহত রাখে। জাবুর গোলটি ছিল খেলার ১২০ মিনিট ৫১ সেকেন্ডে, যা বিশ্বকাপের ইতিহাসে কোন খেলার সবচেয়ে দেরীতে হওয়া গোল, আগের রেকর্ডটি ছিল আলেসান্দ্রো দেল পিয়েরোর, ২০০৬ বিশ্বকাপে জার্মানির বিপক্ষে খেলার ১২০ মিনিট ৩২ সেকেন্ডে তিনি গোলটি করেন।


title: ২০১৪ ফিফা বিশ্বকাপ নকআউট পর্ব

text: দল দুইটি এর আগে ২৫টি খেলায় মুখোমুখি হয়েছিল, যার মধ্যে তিনবার ফিফা বিশ্বকাপে (১৯৫৮, তৃতীয় স্থান নির্ধারণী: ফ্রান্স ৬–৩ পশ্চিম জার্মানি; ১৯৮২ সেমি-ফাইনাল: ফ্রান্স ৩–৩ (অ.স.প) পশ্চিম জার্মানি, পেনাল্টি শুটআউটে ৫–৪ ব্যবধানে জিতে পশ্চিম জার্মানি; ১৯৮৬, সেমি-ফাইনাল: ফ্রান্স ০–২ পশ্চিম জার্মানি)।


title: ২০১৪ ফিফা বিশ্বকাপ নকআউট পর্ব

text: দল দুইটি এর আগে ২৫টি খেলায় মুখোমুখি হয়েছিল, তবে ফিফা বিশ্বকাপে এই প্রথম। এই প্রথম কলম্বিয়া বিশ্বকাপের কোয়ার্টার-ফাইনালে পৌছায়। ব্রাজিলীয় মিডফিল্ডার লুইজ গুস্তাভো একাধিক হলুদ কার্ড দেখার কারণে এই খেলা থেকে বহিষ্কৃত হন। এই খেলায় ফিফা বিশ্বকাপের ইতিহাসে সর্বোচ্চ সংখ্যক ফাউলের (৫৪) রেকর্ড স্থাপিত হয়। খেলার ৮৮তম মিনিটে কলম্বিয়ান ডিফেন্ডার হুয়ান কামিলো জুনিউগা ব্রাজিলীয় ফরোয়ার্ড নেইমারকে ট্যাকল করেন, যার ফলাফলস্বরূপ তার কশেরুকা ভেঙ্গে যায় এবং তিনি প্রতিযোগিতা থেকে ছিটকে পড়েন।


title: ২০১৪ ফিফা বিশ্বকাপ নকআউট পর্ব

text: এর আগে দল দুইটি চারটি খেলায় মুখোমুখি হয়েছিল, যার মধ্যে দুইবার ফিফা বিশ্বকাপে (১৯৮২, গ্রুপ পর্ব: আর্জেন্টিনা ০–১ বেলজিয়াম; ১৯৮৬, সেমি-ফাইনাল: আর্জেন্টিনা ২–০ বেলজিয়াম)। উভয় দলই এই বিশ্বকাপে ১৬ দলের পর্ব পর্যন্ত তাদের সবকয়টি খেলায় জয় লাভ করে। আর্জেন্টিনার ডিফেন্ডার মার্কোস রোহো একাধিক হলুদ কার্ড দেখার জন্য এই খেলা থেকে বহিষ্কৃত ছিলেন।


title: ২০১৪ ফিফা বিশ্বকাপ নকআউট পর্ব

text: দুই দল এর আগে কখনও মুখোমুখি হইনি। এই প্রথম কোস্টা রিকা বিশ্বকাপের কোয়ার্টার-ফাইনালে পৌছায়। কোস্টা রিকার ডিফেন্ডার অস্কার দুয়ার্তে ১৬ দলের পর্বে গ্রিসের বিপক্ষে খেলায় লাল কার্ড দেখায় এই খেলা থেকে বহিষ্কৃত ছিলেন।


title: ২০১৪ ফিফা বিশ্বকাপ নকআউট পর্ব

text: এর আগে দুই দল ২১টি খেলায় মুখোমুখি হয়েছিল, যার মধ্যে ২০০২ বিশ্বকাপের ফাইনাল উল্লেখযোগ্য (এটিই ছিল প্রতিযোগিতার ইতিহাসে তাদের একমাত্র সাক্ষাৎ), যেখানে ব্রাজিল ২–০ গোলে জয় লাভ করে। ব্রাজিলীয় ডিফেন্ডার থিয়াগো সিলভা একাধিক হলুদ কার্ডের জন্য এই খেলা থেকে বহিষ্কৃত ছিলেন, এবং ফরোয়ার্ড নেইমারের কোয়ার্টার ফাইনালের খেলার সময় কশেরুকা ভেঙ্গে যাওয়ায় প্রতিযোগিতা থেকেই ছিটকে পোরেন।


title: ২০১৪ ফিফা বিশ্বকাপ নকআউট পর্ব

text: ব্রাজিলের সবচেয়ে বড় ব্যবধানে পরাজয় (১৯২০ সালে উরুগুয়ের বিপক্ষে ৬–০ গোলে পরাজয়ের সাথে যৌথভাবে)। এই পরাজয় ব্রাজিলের নিজেদের মাঠে টানা ৬২টি খেলায় অপরাজিত থাকার ধারার অবসান ঘটায়। ২৩ মিনিটে মিরোস্লাভ ক্লোজের গোলটি (খেলায় জার্মানির দ্বিতীয় গোল) ছিল তার ক্যারিয়ারের ১৬তম বিশ্বকাপ গোল। এই গোলের মধ্যমে তিনি বিশ্বকাপের ইতিহাসের সর্বোচ্চ গোলদাতা রোনালদোর ১৫ গোলের রেকর্ড ভেঙ্গে নতুন রেকর্ড গড়েন। খেলায় জার্মানি ৭-১ গোলে জয় লাভ করে যা বিশ্বকাপের চূড়ান্ত পর্বে ব্রাজিলের বিপক্ষে এক খেলায় সর্বোচ্চ গোলের রেকর্ড। এর আগে ব্রাজিল বিশ্বকাপে এক খেলায় ৫ গোল হজম করেছিল (১৯৩৮ বিশ্বকাপে পোল্যান্ডের বিপক্ষে), যদিও তারা ঐ খেলায় ৫-৬ গোলে জয় লাভ করেছিল।


title: ২০১৪ ফিফা বিশ্বকাপ নকআউট পর্ব

text: এর আগে দল দুইটি আটটি খেলায় মুখোমুখি হয়েছিল, যার মধ্যে চারবার ফিফা বিশ্বকাপে: ১৯৭৪ বিশ্বকাপের গ্রুপ পর্বে (৪-০) এবং ১৯৯৮ বিশ্বকাপের কোয়ার্টার-ফাইনালে (২-১) জয়ী হয় নেদারল্যান্ডস। ১৯৭৮ বিশ্বকাপের ফাইনালে আর্জেন্টিনা ৩-১ (অতিরিক্ত সময়ের পর) গোলে জয়ী হয়। ২০০৬ বিশ্বকাপের গ্রুপ পর্বের খেলাটি গোলশূন্য ড্র হয়।


title: ২০১৪ ফিফা বিশ্বকাপ নকআউট পর্ব

text: আর্জেন্টিনা এর আগে দুইবার প্রতিযোগিতায় চ্যাম্পিয়ন হয়েছে (১৯৭৮ ও ১৯৮৬); অবশ্য তারা ১৯৯০ এর পর প্রথমবারের মত সেমি-ফাইনালে পৌঁছেছে। নেদারল্যান্ডস সেমি-ফাইনাল থেকে বাদ পড়েছে একবার (১৯৯৮) এবং ফাইনাল খেলেছে তিনবার (১৯৭৮ বিশ্বকাপে আর্জেন্টিনার বিপক্ষে একবার); তারা কখনও প্রতিযোগিতায় চ্যাম্পিয়ন হতে পারেনি।


title: ২০১৪ ফিফা বিশ্বকাপ নকআউট পর্ব

text: গ্রুপ পর্বের ড্র অনুযায়ী গ্রুপ এফ-এ আর্জেন্টিনার সাথে ছিল নাইজেরিয়া, বসনিয়া ও হার্জেগোভিনা ও ইরান। তারা পুরো ৯ পয়েন্ট গ্রুপ পর্ব পাড় হয় এবং ১৬ দলের পর্বে সুইজারল্যান্ড ও কোয়ার্টার-ফাইনালে বেলজিয়ামকে হারায়। গ্রুপ বি-তে নেদারল্যান্ডসের সাথে ছিল চিলি, স্পেন ও অস্ট্রেলিয়া। তারাও পুরো ৯ পয়েন্ট গ্রুপ পর্ব পাড় হয় এবং ১৬ দলের পর্বে মেক্সিকো ও কোয়ার্টার-ফাইনালে কোস্টা রিকাকে হারায়।


title: ২০১৪ ফিফা বিশ্বকাপ ফাইনাল

text: ২০১৪ ফিফা বিশ্বকাপ ফাইনাল যা ১৩ জুলাই ২০১৪ তারিখে এস্তাদিও দো মারাকানা, রিউ দি জানেইরুতে অনুষ্ঠিত হয় এবং ২০১৪ ফিফা বিশ্বকাপের বিজয়ী নির্ধারন করে। ফাইনাল জার্মানি এবং আর্জেন্টিনার মধ্যে খেলা হয়। ১৯৮৬ এবং ১৯৯০ ফাইনালে পরে, এই দু'দেশের মধ্যে তৃতীয় বিশ্বকাপ ফাইনাল হয় যা একটি বিশ্বকাপ রেকর্ড।


title: ২০১৪ ফিফা বিশ্বকাপ ফাইনাল

text: এই ম্যাচের আগে জার্মানি সাত বার বিশ্বকাপের ফাইনালে খেলে (১৯৫৪ থেকে ১৯৯০ সাল পর্যন্ত পশ্চিম জার্মানি হিসাবে), এর মধ্যে তিন বার জয়ী হয় (১৯৫৪, ১৯৭৪, ১৯৯০) এবং চার বার পরাজিত হয় (১৯৬৬, ১৯৮২, ১৯৮৬, ২০০২); অন্যদিকে আর্জেন্টিনা চার বার বিশ্বকাপের ফাইনালে খেলে, দুই বার জয়ী হয় (১৯৭৮, ১৯৮৬) এবং দুইবার পরাজিত হয় (১৯৩০, ১৯৯০)।


title: ২০১৪ ফিফা বিশ্বকাপ ফাইনাল

text: ফাইনালে জার্মানি আর্জেন্টিনার সাথে ১-০ ব্যবধানে বিজয়ী হয়। ম্যাচের অতিরিক্ত সময়ে মারিও গোটজে গোলটি করেন; তিনি আন্দ্রে শুর্লের একটি ক্রস বুক দিয়ে ঠেকিয়ে বাতাসে থাকায় অবস্থায় বাম পায়ে গোলতী করেন।


title: ২০১৪ ফিফা বিশ্বকাপ ফাইনাল

text: এটি ছিল জার্মানির চতুর্থ বিশ্বকাপ শিরোপা জয়, জার্মান পুনঃএকত্রীকরণ পর প্রথম এবং ইউরোপের বাইরে প্রথম জয়। জার্মানির এই বিজয়ে একই মহাদেশ থেকে পরপর তিন বার দলগুলি বিশ্বকাপ জয় করে, এর আগে ২০০৬ ও ২০১০ সালে যথাক্রমে ইতালি ও স্পেন জয় করে; যা বিশ্বকাপের ইতিহাসে প্রথমবারের মত ঘটে। এছাড়াও জার্মানি প্রথম ইউরোপীয় দল যারা আমেরিকায় আয়োজিত কোন বিশ্বকাপের শিরোপা লাভ করে। মিরোস্লাভ ক্লোসা যিনি সেমি-ফাইনালে ব্রাজিলের বিপক্ষে গোল করে বিশ্বকাপের ইতিহাসে শীর্ষ স্কোরার হল, এইভাবে ইতিহাসের সপ্তম খেলোয়াড় হিসাবে বিশ্বকাপে তার জাতীয় দলের সঙ্গে প্রথম, দ্বিতীয় ও তৃতীয় স্থানে হয়ে শেষ করেন। জার্মানি এছাড়াও ২০১৭ ফিফা কনফেডারেশন কাপের জন্য যোগ্যতা অর্জন করে।


title: ২০১৪ ফিফা বিশ্বকাপ ফাইনাল

text: এর আগে দুটি দল মোট ২০ বার মুখোমুখি হয়, যেখানে জার্মানি ৬ বার ও আর্জেন্টিনা ৯ বার জয় লাভ করে এবং বাকি ৫টি ম্যাচ ড্র হয়। ওই খেলাগুলিতে দুটি দল মোট ২৮টি গোল করে।


title: ২০১৪ ফিফা বিশ্বকাপ ফাইনাল

text: জার্মানি ব্রাজিলের উত্তর পূর্ব অঞ্চল, বাইয়য় তাদের নিজস্ব বেস ক্যাম্প কাম্পো বাহিয়া তৈরি করে; এটি তৈরিতে £২৫ মিলিয়ন খরচ পড়ে। তারা ৮ জুন ২০১৪ তারিখে ব্রাজিলে আসে।


title: আধার ও আধেয়

text: আধার ও আধেয় বাংলাদেশের প্রথাবিরোধী লেখক হুমায়ুন আজাদ রচিত একটি কবিতাবিষয়ক প্রবন্ধ সংকলন। মে ১৯৯২ সালে (জ্যৈষ্ঠ, ১৩৯৯ বঙ্গাব্দ) আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই গ্রন্থ উৎসর্গ করেছেন ডক্টর আকিমুন রহমানকে।


title: আধার ও আধেয়

text: এই গ্রন্থে মোট ২৩টি প্রবন্ধ অন্তর্ভুক্ত হয়েছে। প্রবন্ধসমূহের নাম হলো:


title: চাঁদের পাহাড় (উপন্যাস)

text: চাঁদের পাহাড় প্রখ্যাত সাহিত্যিক বিভূতিভূষণ বন্দ্যোপাধ্যায় রচিত একটি বাংলা রোমাঞ্চকর উপন্যাস। ১৯৩৭ সালে গ্রন্থাকারে বের হওয়া এই উপন্যাসটি "শঙ্কর" নামক ভারতবর্ষের সাধারণ এক তরুণের আফ্রিকা মহাদেশ জয় করার কাহিনী। বাংলা ভাষায় সম্ভবত এটিই সর্বাধিক জনপ্রিয় ও গুরুত্বপূর্ণ রোমাঞ্চকর উপন্যাস।


title: চাঁদের পাহাড় (উপন্যাস)

text: চাঁদের পাহাড়-এর কাহিনী এক বাঙালি অভিযাত্রীকের ওপর ভিত্তি করে গড়ে উঠেছে, যে ১৯০৯-১৯১০ সাল নাগাদ আফ্রিকা যায়। শঙ্কর রায় চৌধুরী, এই চলচ্চিত্রের নায়ক, গ্র্যাজুয়েশন করার পর পাটকলে চাকরি পায়। কিন্তু সে রোমাঞ্চ খোঁজে। সে আফ্রিকার দুর্গম স্থানে যেতে চায়।


title: চাঁদের পাহাড় (উপন্যাস)

text: অবশেষে তার গ্রামের এক অধিবাসী, যে আফ্রিকায় কাজ করে, তার সহায়তায় সে আফ্রিকায় ক্লার্ক হিসেবে কাজ পায় এবং উগান্ডা রেলওয়েতে চাকরি পায়। কিন্তু সেখানে মানুষখেকো সিংহ, প্রথম বিশ্বযুদ্ধ-এর আগের সমস্যা থাকে। ইতিমধ্যে সিংহের সাথে তার যুদ্ধ হয়। এছাড়াও এখানে ব্ল্যাক মাম্বা সাপের আক্রমণ হয়। এখানেই সে পর্তুগিজ অভিযাত্রীক ও স্বর্ণসন্ধানী ডিয়েগো আলভারেজ-এর দেখা পায়। আলভারেজ তাকে তার সময়ের ঘটনা বলে। সে এবং তার সঙ্গী জিম কার্টার পৃথিবীর সবচেয়ে বড় হীরক খনির সন্ধান পায়। কিন্তু ভয়ংকর জন্তু বুনিপ জিমকে মেরে ফেলে এবং আলভারেজ ফিরে আসতে বাধ্য হয়।


title: চাঁদের পাহাড় (উপন্যাস)

text: সব শুনে শঙ্কর ক্লার্কের চাকরি ছেড়ে দিয়ে আলভারেজের সাথে খনি অনুসন্ধানে বের হয়। তারা ঘন জঙ্গলে প্রবেশ করে। পথে তাদের অবর্ণনীয় অসুবিধা হয়। জ্বলন্ত আগ্নেয়গিরি তাদের পথে বিরাট বাধা হয়ে দাঁড়ায়। এক পর্যায়ে আলভারেজকেও সেই বুনিপ মেরে ফেলে। শঙ্কর একা হয়ে পড়ে।


title: চাঁদের পাহাড় (উপন্যাস)

text: সে সত্যতার খোঁজে বের হয়। সে বুনিপের গুহা খুঁজে পায়। সে নিজের অজান্তেই হীরকের খনি খুঁজে পায়। সেই গুহায় সে পথ হারিয়ে ফেলে। এক পর্যায়ে কিছু পাথরের সহায়তায় সে গুহা থেকে বের হতে সক্ষম হয়। সে সাথে করে কিছু পাথর নিয়ে আসে। আসলে সেই পাথরগুলো আর কিছুই নয়, কাঁচা হীরা। সে ইতালীয় অভিযাত্রীক আত্তিলীয় গাত্তির নোট থেকে জানতে পারে, আসলে সে যেই গুহায় পৌছেছিল, সেই গুহায়ই বিখ্যাত হীরক খনি, যার জন্য জন ও আলভারেজ তাদের জীবন হারিয়েছে।


title: চাঁদের পাহাড় (উপন্যাস)

text: কিন্তু সে ততক্ষণে কালাহারি মরুভূমিতে পথ হারিয়েছে। নিজের প্রাণ বাঁচানোই তখন দুষ্কর। মরুভূমিতে সে জলের অভাবে প্রায় মৃত্যুবরণ করেছিল। তার মাথার উপর শকুনেরা ঘোরাফেরা শুরু করে। পথে সিংহের সাথে তার যুদ্ধ হয়। অবশেষে এক সার্ভে টিম তাকে খুঁজে পায় এবং মুমূর্ষু অবস্থায় সলসবেরি, রোডেশিয়ায় নিয়ে গিয়ে বাঁচায়।


title: চাঁদের পাহাড় (উপন্যাস)

text: শঙ্কর বইয়ের শেষে বলে যে সে আবার বড় দল নিয়ে এসে এই হীরক খনির সন্ধান করবে, যার জন্য আলভারেজ, কার্টার ও আত্তিলীয় জীবন দিয়েছে।বিভূতিভূষণ কোনদিনও ভারতবর্ষের বাইরে পা রাখেননি। তিনি বিভিন্ন ভ্রমণ-বিষয়ক ম্যাগাজিন ও গাইড গ্রন্থ পড়েই আফ্রিকার এমন নিখুঁত বর্ণনা দিয়েছেন। তবে এ বর্ণনা একেবারেই যথার্থ এবং আফ্রিকার রহস্যময়তাকেই যেন আরও বাড়িয়ে দিয়েছে।


title: চাঁদের পাহাড় (উপন্যাস)

text: উপন্যাসের কাহিনীর ওপর ভিত্তি করে প্রখ্যাত পরিচালক কমলেশ্বর মুখোপাধ্যায় এর পরিচালনায় ও শ্রী ভেঙ্কটেশ ফিল্মসের প্রযোজনায় নির্মিত হয় বাংলা চলচ্চিত্রর এযাবৎকালের সর্বাধিক বাজেট (প্রায় ) এর চলচ্চিত্র "চাঁদের পাহাড়"। এতে প্রধান ভূমিকা, "শঙ্কর"-এর চরিত্রে অভিনয় করেন দেব। ২০১৩ সালের ডিসেম্বরে চলচ্চিত্রটি মুক্তি পায়। চলচ্চিত্রটি প্রচুর প্রশংসা পায় এবং সর্বকালের সকল রেকর্ড ভেঙে দিয়ে "অল-টাইম ব্লকবাস্টার" হয়।


title: চাঁদের পাহাড় (উপন্যাস)

text: এর সিজিআই ও ভিজ্যুয়াল এফেক্ট হলিউড ও বলিউড এর কথা মাথা রেখে করা হয়। দেবের প্রথম অবাণিজ্যিক চলচ্চিত্রটি তাঁকে এই ধরণের চলচ্চিত্রের জন্যও উপযুক্ত করে তোলে। অন্যান্য ভূমিকায় ছিলেন ডিয়েগো আলভারেজ চরিত্রে জেরার্ড রুডলফ, জিম কার্টার চরিত্রে মার্টিন সিটো ওটো ও শঙ্করের মা চরিত্রে লাবনী সরকার।


title: চাঁদের পাহাড় (উপন্যাস)

text: চলচ্চিত্রের দৃশ্যায়ণ করা হয় ক্রুগার জাতীয় পার্ক, ড্রাকেনসবার্গের সৌধ ও কালাহারি মরুভূমিতে।


title: টেপার স্কুল অব বিজনেস

text:
টেপার স্কুল অব বিজনেস হলো কার্নেগী মেলন বিশ্ববিদ্যালয় এর বিজনেস স্কুল। এটি পেন্সিলভেনিয়ার পিটসবার্গে অবস্থিত।
এটি ধারাবাহিকভাবে মার্কিন যুক্তরাষ্ট্র এবং বিশ্বের শীর্ষ বিজনেস স্কুলের মধ্যে অন্যতম। এটি উপস্নাতক থেকে ডক্টরাল পর্যন্ত ডিগ্রি প্রদান করে।
এটি গ্র্যাজুয়েট স্কুল অব ইন্ডাস্ট্রিয়াল অ্যাডমিনিস্ট্রেশন নামে পরিচিত ছিল, যেটি উইলিয়াম লারিমার মেলন ১৯৪৯ সালে প্রতিষ্ঠা করেন। ২০০৪ সালের মার্চে এটি এই স্কুলের প্রাক্তন শিক্ষার্থী ডেভিড অ্যালান টেপার থেকে ৫৫ মিলিয়ন ডলার অনুদান পায়। এই অনুদানের স্বীকৃতি হিসেবে স্কুলটি তার নামে নামকরণ করা হয়।


title: মাইয়া শেঠনা

text: মাইয়া শেঠনা () একজন ভারতীয় মডেল, চলচ্চিত্র অভিনেত্রী এবং ব্লগার। তিনি দীপা মেহতার "আর্থ" চলচ্চিত্রের জন্যে পরিচিত।


title: কিটু গিদওয়ানি

text: কিটু গিদওয়ানি (ইংরেজি: Kitu Gidwani) (জন্ম: ২২ অক্টোবর ১৯৬৭) একজন ভারতীয় মডেল এবং অভিনেত্রী। তিনি ভারতীয় টেলিভিশনে চলচ্চিত্রের পাশাপাশি বিভিন্ন ধারাবাহিকে অভিনয় করেন। ভারতীয় টেলিভিশন চ্যালেন দূরদর্শননে ১৯৮৬ সালে "এয়ার হোস্টেজ" টেলিভিশন ধারাবাহিক সম্প্রচারকালে তিনি জনপ্রিয় হয়ে ওঠেন। তিনি "ড্যান্স অব দ্যা উইন্ড" (১৯৯৭), দীপা মেহতার "আর্থ" (১৯৯৮), গোব্নিদ নিহালিনির "রুক্ষ্ণবতী কি হাবেলি" (১৯৯১), কামাল হাসানের "অভয়" এবং "দেহাম" (২০০১) চলচ্চিত্রে অভিনয়ের জন্যে সমালোচনামূলক প্রশংসা অর্জন করেন।


title: কিটু গিদওয়ানি

text: গিদওয়ানি ভারতের মুম্বইয়ে জন্ম নেন। তার সিন্ধি বাবা-মা দেশবিভাগের পর পাকিস্তান থেকে স্থানান্তরিত হন। তারা ওরলিতে একটি উদ্বাস্তু শিবিরে বাস করতেন। তার একজন ভাই রয়েছে।


title: কিটু গিদওয়ানি

text: তিনি মুম্বইয়ের ফোর্ট কনভেন্ট বিদ্যালয়ে পড়াশোনা করেন। তার স্নাতকোত্তরের সময় ফরাসি ভাষার প্রতি তাঁর আগ্রহ জন্মায় এবং তিনি ফরাসি নাটকে অভিনয় শুরু করেন। পরবর্তিতে শীঘ্রই তিনি জনক টোপরানি কর্তৃক পরিচালিত ইংরেজি নাটকে অভিনয় করেন। তিনি কয়েকটি টেলিভিশন ধারাবাহিকে অভিনয়ের পরবর্তীকালে ফরাসি "ব্ল্যাক" (১৯৮৭) চলচ্চিত্রে একজন ব্রাজিলিয় মেয়ের চরিত্রে অভিনয় করেন।


title: কিটু গিদওয়ানি

text: ব্যক্তিগত জীবনে তিনি অবিবাহিত। এবং এধরণের ঝুঁকির মধ্যে বাস করার বিষয়ে তিনি অনাগ্রহী। জীবন এবং প্রকৃতির ঐন্দ্রজালিক সাদৃশ্য অনুসন্ধানই তার সাধনা হয়ে থেকেছে।


title: কিটু গিদওয়ানি

text: ১৯৯৮ সালে, গিদওয়ানি "ড্যান্স অব দ্যা উইন্ড" চলচ্চিত্রে "পল্লবি" চরিত্রে অভিনয়ের অসামান্য কৃতিত্বের স্বীকৃতি স্বরূপ ফ্রান্স নানটেসের থ্রি কন্টিনেন্ট উৎসবে শ্রেষ্ঠ অভিনেত্রীর পুরস্কার জেতেন।


title: অর্চনা কবি

text: অর্চনা জোশে কবি (ইংরেজী Archana Jose Kaviyil; জন্ম: জানুয়ারী ৪, ১৯৯০), সবচেয়ে পরিচিত তার মঞ্চ নাম অর্চনা কবি, হলেন একজন ভারতীয় চলচ্চিত্র অভিনেত্রী এবং একজন টেলিভিশন উপস্থাপক। তিনি ২০০৯ সালের মালায়ালাম চলচ্চিত্র "নীলাথামারা" এর মাধ্যমে পর্দায় আগমন করেন। উক্ত ছবিটি লিখেছেন এম.টি. বসুদেবান নায়ার এবং পরিচালনা করেছেন লাল জোশী।


title: অর্চনা কবি

text: অর্চনা নয়া দিল্লিতে জোশি কাবিয়িল (একজন সিনিয়র সাংবাদিক) এবং রোসাম্মার ঘরে জন্মগ্রহণ করেন। তিনি দিল্লিতে বেড়ে ওঠেন এবং এবং সেন্ট জেভিয়ার্স স্কুল পড়াশোনা করেন।


title: অর্চনা কবি

text: অর্চনা তিনি ২০০৯ সালের অত্যন্ত সফল জনপ্রিয় চলচ্চিত্র "নীলাথামারা" অভিনয়ের মাধ্যমে চলচ্চিত্র শিল্পে আগমন করেন।


title: পর্তুগাল জাতীয় ক্রিকেট দল

text: পর্তুগীজ ক্রিকেট দল আন্তর্জাতিক ক্রিকেট ম্যাচে জাতীয় ক্রিকেট দল হিসেবে পর্তুগালের প্রতিনিধিত্ব করে।২০০৭ সাল থেকে ইউরোপীয় এফিলিএট চ্যাম্পিয়নশিপ, তৃতীয় বিভাগ ইউরোপীয় চ্যাম্পিয়নশিপ-এ পরিবর্তিত হয়।


title: ব্যাকস্ট্রিট বয়েজ

text: ব্যাকস্ট্রিট বয়েস (ইংরেজীতে: Backstreet Boys) একটি মার্কিন বয় ব্যান্ড। ১৯৯৩ সালে ফ্লোরিডার অর্লান্ডোতে এই গ্রুপটি গঠিত হয়। এর সদস্য হলেন এ. যে. ম্যাকলিন, হাউয়ি ডরো, নিক কার্টার, কেভিন রিচার্ডসন এবং ব্রায়ান লিট্রেল। তাঁরা তাদের প্রথম আন্তর্জাতিক অ্যালবাম "ব্যাকস্ট্রিট বয়েস" -এর মাধ্যমে আন্তর্জাতিক খ্যাতি অর্জন করে। পরবর্তী বছরে তাঁরা দ্বিতীয় অ্যালবাম "ব্যাকস্ট্রিটস ব্যাক" প্রকাশ করে। এটিও বিশ্বব্যাপী জনপ্রিয়তা অর্জন করে। তাঁরা চূড়ান্ত খ্যাতি অর্জন করে ১৯৯৯ সালে তাদের তৃতীয় অ্যালবাম "মিলেনিয়াম" প্রকাশের মাধ্যমে। ২০০০ সালে বের হয় তাদের "ব্ল্যাক এন্ড ব্লু" অ্যালবামটি।


title: ব্যাকস্ট্রিট বয়েজ

text: পরবর্তী দুই বছর অসক্রিয় থাকার পর ২০০৫ সালে তারা বের করেন "নেভার গন" অ্যালবামটি। ২০০৬ সালে কেভিন রিচার্ডসন ব্যাকস্ট্রিট বয়েস ছেড়ে দেন। এরপরে চার সদস্যের গ্রুপ হিসেবে ব্যাকস্ট্রিট বয়েস দুইটি অ্যালবাম: ২০০৭ সালে "আনব্রেকেবল" ও ২০০৯ সালে "দিস ইজ আস" প্রকাশ কর। ২০১২ সালে রিচার্ডসন স্থায়ীভাবে পুনরায় ব্যাকস্ট্রিট বয়েস-এ যোগ দেন। ২০১৩ সালে ব্যাকস্ট্রিট বয়েস তাদের বিশ বছর পূর্তি উদযাপন করে এবং "ইন এ ওয়ার্ল্ড লাইক দিস" অ্যালবাম প্রকাশ করে।


title: ব্যাকস্ট্রিট বয়েজ

text: ব্যাকস্ট্রিট বয়েস বিশ্বব্যাপী ১৩০ মিলিয়নের বেশি রেকর্ড বিক্রয় করেছে, যা তাদেরকে ইতিহাসের সবচেয়ে ব্যবসায়িক সফল বয় ব্যান্ড এবং বিশ্বের অন্যতম ব্যবসায়িক সফল সঙ্গীত শিল্পী হিসেবে প্রতিষ্ঠা করেছে। তাদের প্রথম নয়টি অ্যালবামই বিলবোর্ড ২০০ তালিকার সেরা দশে স্থান করে নিয়েছে, যা আর কোন বয় ব্যান্ড করতে পারেনি। ২০১৩ সালের ২২ এপ্রিল হলিউড ওয়াক অব ফেম- এ তারা স্থান করে নেয়।


title: আলেক্সান্দ্রা কেযরাকোভ

text: আলেক্সান্দ্রা নাতিনিয়ভিচ কেযরাকোভ ( ) জন্ম:২৭ নভেম্বর ১৯৮২ কিঙ্গিস্‌সিপ, রাশিয়া (সাবেক রাশিয়ান এসএফএসআর) রুশ ফুটবলার যিনি বর্তমানে রুশ জাতীয় ফুটবল দল ও রুশ ক্লাব যেনিত সেইন্ট পিটার্সবার্গের হয়ে খেলছেন। তিনি রুশ ক্লাব ফুটবলের ইতিহাসে সর্বাধিক গোলদাতা, এখন পর্যন্ত যার রুশ ক্লাব ফুটবলে ২১০ এর অধিক গোল রয়েছে। যেনিত সেইন্ট পিটার্সবার্গ ছাড়াও এই স্ট্রাইকার তার ক্লাব ক্যারিয়ারে স্পেনের সেভিলা ও আরেক রুশ ক্লাব ডায়নামা মস্কোর হয়ে খেলেছেন। তিনি জাতীয় দলের হয়ে ২০০২ বিশ্বকাপে খেলেছেন ও ব্রাজিলে হতে যাওয়া ২০১৪ ফিফা বিশ্বকাপের দলে জায়গা করে নিয়েছেন।


title: সুদেষ্ণা চক্রবর্তী

text: সুদেষ্ণা চক্রবর্তী বিশিষ্ট বামপন্থী বুদ্ধিজীবী ও লেখক। তিনি কলকাতা বিশ্ববিদ্যালয়ের ইংরেজি ভাষা ও সাহিত্য বিভাগের অধ্যাপক ছিলেন। দেশ, অনীক, যুবমানস, বি-সংবাদ, রবিশস্য, চারণপর্ব, প্রভৃতি পত্রিকায় লিখতেন।


title: সুদেষ্ণা চক্রবর্তী

text:
তাঁর প্রকাশিত গ্রন্থসমূহের ভেতর রয়েছেঃ
উপন্যাস
ছোটগল্প
প্রবন্ধের বই
অনূদিত গ্রন্থসমূহ হচ্ছে


title: ফ্যাশন (চলচ্চিত্র)

text: ফ্যাশন (ইংরেজি: Fashion) ২০০৮ সালের ভারতীয় নাট্য চলচ্চিত্র যা সহ-প্রযোজনা এবং পরিচালনা করেছেন মধুর ভাণ্ডারকর। চলচ্চিত্রের চিত্রনাট্য রচনা করেছেন যথাক্রমে, অজয় মঙ্গা, মধুর ভাণ্ডারকর এবং অনুরাধা তেওয়ারী এবং প্রধান চলচত্রিায়ন ঘটেছে মুম্বই ও চণ্ডীগড়ে। সংগীত পরিচালনা করেছেন সেলিম-সুলায়মান এবং গান লিখেছেন ইরফান সিদ্দিকী ও সন্দীপ নাথ।


title: ২০১৪ বাংলাদেশ ক্রিকেট দলের ওয়েস্ট ইন্ডিজ সফর

text: বাংলাদেশ ক্রিকেট দল পূর্ব-নির্ধারিত সময়সূচী মোতাবেক ২০ আগস্ট, ২০১৪ তারিখ থেকে ১৭ সেপ্টেম্বর, ২০১৪ তারিখ পর্যন্ত ওয়েস্ট ইন্ডিজ সফর করে। সফরে তারা ওয়েস্ট ইন্ডিজ ক্রিকেট দলের বিপক্ষে তিনটি একদিনের আন্তর্জাতিক (ওডিআই) একটি টুয়েন্টি২০ আন্তর্জাতিক (টি২০আই) এবং দুইটি টেস্ট খেলায় অংশগ্রহণ করে। ২০০৯ সালের পূর্বতন ওয়েস্ট ইন্ডিজ সফরে বাংলাদেশ দূর্বলতর ওয়েস্ট ইন্ডিজ দলকে টেস্ট ও একদিনের আন্তর্জাতিকে হোয়াইটওয়াশ করেছিল।


title: বিফোর সানরাইজ

text: বিফোর সানরাইজ (ইংরেজী: "Before Sunrise") ১৯৯৫ সালে মুক্তিপ্রাপ্ত একটি ব্যাবসায়সফল মাকির্ন রোম্যান্টিক চলচ্চিত্র। রিচার্ড লিংকলেটার ও কিম ক্রিযান রচিত এবং রিচার্ড লিংকলেটার পরিচালিত এই চলচ্চিত্রে মূল চরিত্রে অভিনয় করেন ইথান হক ও জুলি দেলপি। ভিয়েনাগামী চলন্ত ট্রেনের যাত্রী একজন আমেরিকান যুবক ও একজন ফরাসি যুবতীর পরিচয় এবং পরবর্তীতে ভিয়েনা শহরে একসঙ্গে সারারাত ঘুরে বেড়ানো এবং একে অপরকে অন্তরঙ্গভাবে জানার দীর্ঘ ১৪ ঘণ্টা বিভিন্ন ঘটনা নিয়ে নির্মিত হয়েছে সংলাপ-নির্ভর এই চলচ্চিত্র।


title: বিফোর সানরাইজ

text: ২.৫ মিলিয়ন মার্কিন ডলার ব্যয়ে নির্মিত চলচ্চিত্রটি মুক্তির প্রথম সপ্তাহে আয় করে ১.৪ মিলিয়ন মার্কিন ডলার যা পরবর্তীকালে ৫.৫ মিলিয়নে উন্নীত হয়।


title: বিফোর সানরাইজ

text: এ চলচ্চিত্রের ধারাবাহিকতায় পরবর্তীকালে নির্মিত হয় আরো দুটি চলচ্চিত্র, যথা: বিফোর সানসেট এবং বিফোর মিডনাইট।


title: বিফোর সানরাইজ

text: এটি একটি রোমান্টিক নাট্য চলচ্চিত্র। এর চিত্রনাট্য রচনা করেন কিম ক্রিযান।লিংকলেটার জেসে এবং সেলেনীর গল্পের অনুপ্রেরণা লাভ করেন নিউ ইয়র্ক থেকে অস্টিন যাবার প্রাক্কালে ফিলাডেলফিয়ায় এ্যামি লেহ্রহাপ্ট নামের এক যুবতীর সাথে কাটানো সন্ধ্যা থেকে। তবে ২০১০ সালে তিনি জানতে পারেন যে "বিফোর সানরাইজ" মুক্তির আগেই এ্যামি লেহ্রহাপ্ট এক মোটরসাইকেল দুর্ঘটনায় মারা যান।


title: বিফোর সানরাইজ

text: "বিফোর সানরাইজ" চলচ্চিত্রের প্রিমিয়ার হয় ১৯৯৫ সালে সানড্যান্স ফিল্ম ফেস্টিভেলে। যুক্তরাষ্ট্রে চলচ্চিত্রটি মুক্তি পায় ২৭ জানুয়ারি, ১৯৯৫। $২.৫ মিলিয়ন ডলার ব্যায়ে নির্মিত চলচ্চিত্রটি মুক্তির প্রথম সপ্তাহে আয় করে $১.৪ মিলিয়ন যা পরবর্তিতে $৫.৫ মিলিয়নে উন্নীত হয়।


title: বিফোর সানরাইজ

text: চলচ্চিত্র সমালোচনাভিত্তিক ওয়েবসাইট রটেন টম্যাটোস তাদের পর্যালোচনায় ২০০৪-এ মুক্তি প্রাপ্ত এই চলচ্চিত্রের সিকু্য্যাল বিফোর সানসেটকে ৯৫শতাংশ "ফ্রেশ" রেটিং দেয় এবং একই সাথে তারা লিংলেটার, জুলি দেলপি এবং ইথান হকের ইতিবাচক সমালোচনা করে।২০১৩-এ সর্বশেষ সিক্যুয়াল বিফোর মিডনাইট ও একই ধরনের রেটিং পায় রটেন টম্যাটোস থেকে।


title: দিহিং পাটকাই উৎসব

text: দিহিং পাটকাই উৎসব (ইংরাজী: Dehing Patkai Festival) হচ্ছে ভারতের অসম রাজ্যের তিনসুকিয়া জেলায় অনুষ্ঠিত বাৎসরিক উৎসব। পাটকাই পর্বত ও দিহিং নদীর নাম অনুসারে এই উৎসবের নাম দিহিং পাটকাই উৎসব রাখা হয়েছে। ২০০২ সাল থেকে এই উৎসব নিয়মিত ভাবে উৎযাপিত হয়ে আসছে। ২০০২ সালের মুখ্য অতিথি ছিলেন ভারতের রাষ্ট্রপতি ড: এ.পি.জে আব্দুল কালাম। পর্যটকদের আনন্দ দেওয়ার উদ্দেশ্যে অসম সরকার এই উৎসবের আয়োজন করেন।


title: দিহিং পাটকাই উৎসব

text: দিহিং পাটকাই উৎসবে বিশেষ করে চা উদ্যোগের সাথে জড়িত স্থান ও স্থানীয় জনগোষ্ঠির দ্বারা ব্যবহৃত সামগ্রির মেলা ও প্রাকৃতিক পরিবেশের আনন্দ উপভোগ ইত্যাদির প্রতি লক্ষ রাখা হয়। দ্বিতীয় বিশ্বযুদ্ধের সৈন্যদের সমাধিস্থল পরিদর্শন করা এই উৎসবের অন্যতম বিশেষ আকর্ষণ ও অসম ও মায়ানমারকে সংযুক্ত করা ষ্টিলয়েল পথ দর্শন করার সুবিধা দেওয়া হয়। এই উৎসবে খাদ্য মেলা, বাণিজ্য মেলা ও সাংস্কৃতিক অনুষ্ঠানের আয়োজন করা হয় । পর্যটকদের হাতি বা গাড়ি দিয়ে বনাঞ্চল ভ্রমণ করার সুবিধা দেওয়া হয়। এই উৎসবের সময় চা বাগান ও ডিগবয়ের তৈল শোধানাগার পরিভ্রমন করার সুবিধা দেওয়া হয়।


title: স্বাস্থ্যর রূপরেখা

text: নিম্নের রূপরেখাটি স্বাস্থ্য পরিদর্শন ও এর সাময়িক গাইড হিসেবে দেয়া হয়েছেঃ


title: স্বাস্থ্যর রূপরেখা

text: স্বাস্থ্য – জীবের কার্যকরী এবং বিপাকীয় দক্ষতা। এটি অধিকসময় বেঁচে থাকার, সঠিকভাবে কাজ করার (শারীরিক ও মানসিক) ও উন্নতি করার সক্ষমতাকেই বোঝায়।


title: ফুলেকো

text: উ মাস্কটে “ফুলেকো” (, ) হচ্ছে ব্রাজিলে অনুষ্ঠেয় ২০১৪ ফিফা বিশ্বকাপের আনুষ্ঠানিক মাস্কট। এটি একটি স্থানীয় বিপন্ন প্রজাতির আরমাডিলো গোত্রের অন্তর্গত প্রাণী। ২০১২ সালের ২৫ নভেম্বর ব্রাজিলের প্রচার সংস্থা টিভি গ্লোবো-এর একটি সাপ্তাহিক অনুষ্ঠানে কার্যক্রম শুরু করে। এটি "Futebol (ফুটবল) ও Ecologia (পরিবেশ)" শব্দ দুটির পিন্ডারিশব্দ। ১৭ লাখের উপরে ফুটবল দর্শকের ভোটে এটি আমিজুবি ও যুযেকাকে হাড়িয়ে এর ফুলেকো রাখা হয়।


title: ফুলেকো

text: ফুলেকো বিশ্বব্যাপী তার প্রচার শুরু করেছে, এটি আন্তর্জাতিক পর্যটন মেলা ও সকল মহাদেশে বিভিন্ন ক্রীড়ামূলক, সাংস্কৃতিকমূলক ও বিনোদনমূলক কর্মকান্ডে অংশ নেয়ার মাধ্যমে ব্রাজিলের প্রতিনিধিত্ব করেছে। এটি ইতোমধ্যেই কোকাকোলা আয়োজিত ফিফা বিশ্বকাপ ট্রফির সফরে অংশ নিয়েছে। বিশ্বকাপ আয়োজন করা ব্রাজিলের সকল শহরেও এটি তার কার্যক্রম চালিয়েছে।


title: দি অ্যামেজিং স্পাইডার-ম্যান ২

text: দি অ্যামেজিং স্পাইডার-ম্যান ২ (ইংরেজি: The Amazing Spider-man 2) (দি অ্যামেজিং স্পাইডার-ম্যান ২: রাইস অব ইলেক্ট্রো শিরোনামে বিভিন্ন স্থানে মুক্তিপ্রাপ্ত) ২০১৪ সালে মুক্তিপ্রাপ্ত একটি মার্কিন সুপার-হিরো চলচ্চিত্র যেখানে মারভেল কমিক চরিত্র স্পাইডার-ম্যানকে চিত্রায়িত করা হয়েছে। চলচ্চিত্রটি পরিচালনা করেছেন মার্ক ওয়েব এবং পরিবেশক কলাম্বিয়া পিকচার্স। এটি ২০১২ সালের "দি অ্যামেজিং স্পাইডার-ম্যান" চলচ্চিত্রের ধারাবাহিক যা ঘোষিত হয়েছিলো ২০১১ সালে। শোনা যায় জেমস ভেন্ডারবিল্ট এর চিত্রনাট্য লেখার পর অ্যালেক্স কার্জম্যান এবং রবার্টো অর্চি তার পুনর্লিখন করেন। এই চলচ্চিত্রে অভিনয় করেন অ্যান্ড্রু গারফিল্ড, এমা স্টোন, জেমি ফক্স, ডেন ডিহান, ক্যাম্পবেল স্কট, এমবেথ ডেভিজ, কোম ফিয়র, পল গিয়ামাত্তি, এবং স্যালি ফিল্ড।


title: দি অ্যামেজিং স্পাইডার-ম্যান ২

text:
"দি অ্যামেজিং স্পাইডার-ম্যান" চলচ্চিত্রের সাফল্যের পর "দি অ্যামেজিং স্পাইডার-ম্যান ২" চলচ্চিত্রের উন্নয়নকাজ শুরু হয়। ডিহান, গিয়ামাত্তি, জনস, এবং কোপার ডিসেম্বর ২০১২ থেকে ফেব্রুয়ারি ২০১৩ এর মধ্যে অভিনয় শুরু করেন। ২০১৩ সালের ফেব্রুয়ারি থেকে জুন পর্যন্ত নিউ ইয়র্কে চলচ্চিত্রের দৃশ্যায়ন চলে। এটি ২০১৪ সালের ২ মে ২ডি, ৩ডি এবং আইম্যাক্স ৩ডি প্রেক্ষাগৃহে মুক্তি পায় মার্কিন যুক্তরাষ্ট্রে। পাশাপাশি এটি একইদিনে বাংলাদেশের স্টার সিনেপ্লেক্সেও মুক্তি পেয়েছিলো। বিশ্বব্যাপী এটি মুক্তি পায় একই বছরের ১৬ এপ্রিল। চলচ্চিত্রটি মিশ্র সমালোচনা অর্জন করে তবে বিশ্বব্যাপী এটি $৬৯০ মিলিয়ন ডলারের ব্যবসা করে। এই চলচ্চিত্রের পরবর্তি ধারাবাহিক ২০১৬ সালে মুক্তির বিষয় নির্ধারিত হয়েছে।
"দি অ্যামেজিং স্পাইডার-ম্যান ২" ছবির মাধ্যমে মূলত একটি নতুন কল্পনার জগতের শুরু দৃশ্যায়ন করা হয়েছিল যারা আরো ২টি ধারাবাহিক সিক্যুয়াল বহন করত। কিন্তু আশানুরূপ ফলাফল না পাওয়ার কারনে সব ধরনের সিক্যুয়াল এবং স্পিনঅফ বন্ধ করে দেয়া হয় এবং নতুন রুপে মারভেল কমিকস এর ব্যানারে উপস্থাপন করা হয় "" ছবিতে এবং পরবর্তীতে স্পাইডার ম্যান এর নিজস্ব কাহিনি নির্ভর "" ২০১৭ সালে মুক্তির অপেক্ষায় আছে।


title: দি অ্যামেজিং স্পাইডার-ম্যান ২

text:
পিটার পার্কারের পিতা ও বিজ্ঞানী রিচার্ড পার্কার হঠাৎ করেই আবিষ্কার করতে পেরেছিলেন যে তাঁর গবেষণা কর্মটি ওসকর্প প্রতিষ্ঠান কিভাবে ব্যবহার করবে। ফলে তিনি গবেষনা থেকে সরে আসেন এবং একটি ভিডিও লগে তাঁর হারিয়ে যাবার কারণটি বর্ণনা করেন। পিটারের দায়িত্ব তার চাচা ও চাচীর হাতে বুঝিয়ে নিরুদ্দেশ হবার পর রিচার্ড ও তার স্ত্রী এক প্লেন দূর্ঘটনায় নিহত হন। তার অনেকদিন পর, পরিণত পিটার পার্কার স্পাইডারম্যান হিসেবে আবির্ভুত হয় এবং শহরের বিভিন্ন অপরাধীদের মোকাবিলা করতে থাকে। ওসকর্প নামক প্রযুক্তি প্রতিষ্ঠানটির প্রতিষ্ঠাতা নরম্যান ওসবর্ন দুরারোগ্য ব্যধীতে মৃত্যুশয্যায়। তিনি তার একমাত্র ছেলে হ্যারি ওসবর্নকে ডেকে পাঠিয়ে নিজের প্রতিষ্ঠানের দায়িত্ব অর্পন করেন এবং তার হাতে তুলে দেন একটি ডিভাইস যার লুকায়িত তথ্য হ্যারিকে একই রকম রোগ থেকে মুক্তি দেবে। হ্যারি ওসবর্ন সেই ডিভাইসটি থেকে গুরুত্বপূর্ণ কিছু তথ্য খুঁজে পায় যার মাধ্যমে সে জানতে পারে ওসকর্প প্রতিষ্ঠানটিতে মানুষ এবং মাকড়সার হাইব্রিড নিয়ে গবেষনা হত। এতে দেখানো হয় বিশেষভাবে প্রক্রিয়াকৃত মাকড়সার ডিএনএ মানুষের শরীরে গ্রহন করলে সেটি শরীরের ক্ষতিগ্রস্ত কোষগুলোকে সারিয়ে তুলতে পারে, ফলশ্রুতিতে বিভিন্ন দুরারোগ্য ব্যাধী সারিয়ে তুলতে পারে। হ্যারি এও জানতো, ওসকর্পের গবেষনাধীন মাকড়সাগুলো ধ্বংস করে ফেলা হয়েছে। তাই এখন এরকম একটি ওষুধ শুধু একজনের শরীরেই পাওয়া যাবে। সে হল স্পাইডারম্যান। এভাবে সে ধীরে ধীরে স্পাইডারম্যানের শত্রু হিসেবে আবির্ভূত হয়।
অন্যদিকে ওসকর্পেরই একজন কর্মী ম্যাক্স দূর্ঘটনাবশত ইলেক্ট্রিক ইল মাছ দ্বারা আক্রান্ত হয়ে পরিণত হয় একটি জীবন্ত ইলেক্ট্রিক ব্যাটারিতে। ফলে সে ইলেক্ট্রিসিকে নিয়ন্ত্রন করার অসম্ভব ক্ষমতা পেয়ে যায়। এই শক্তির মাধ্যমে সে শহরের সমস্ত বৈদ্যুতিক শক্তিকে বিকল করতে সক্ষম হয় এবং নিজের ভেতরের পুঞ্জীভূত বিদ্যুৎ ব্যবহার করে চালাতে সমর্থ হয় ধ্বংসযজ্ঞ। সে তার নিজের নামকরণ করে 'ইলেক্ট্রো'। তাকে সাহায্য করে স্পাইডারম্যানেরই আরেক শত্রু হ্যারি ওসবর্ন। পুরো শহর হয়ে ওঠে ভয়াবহ বিপদের সম্মুখীন। এগিয়ে আসে স্পাইডারম্যান।চলচ্চিত্রটি উইলিয়াম হোল্ডেন থিয়েটারে অওরো ১১.১ এবং ডলবি অ্যাটোমস প্রযুক্তিতে মিশ্রিত হয়েছে। দু ধরণের মিশ্রণই পল ম্যাসে এবং ডেভিড জিয়ামার্সো কর্তৃক সম্পন্ন হছে।


title: বাংলাদেশের বিপ্লবী ওয়ার্কার্স পার্টি

text: বাংলাদেশের বিপ্লবী ওয়ার্কার্স পার্টি হচ্ছে বাংলাদেশের একটি রাজনৈতিক দল। এই দলটি বাংলাদেশের ওয়ার্কার্স পার্টি থেকে বিভক্ত হয়ে গড়ে ওঠে এবং তখন থেকে এই পার্টিও 'বাংলাদেশের ওয়ার্কার্স পার্টি' নামটি ব্যবহার করত। দলের সভাপতি ছিলেন খন্দকার আলী আব্বাস এবং সাধারণ সম্পাদক ছিলেন সাইফুল হক। ১৪ জুন, ২০০৪ সালে এই গ্রুপটি 'বাংলাদেশের ওয়ার্কার্স পার্টি' থেকে বেরিয়ে আসে। এরা আওয়ামী লীগের সাথে ঐক্যবদ্ধ যৌথ কর্মসূচির কৌশলের বিরোধিতা করে।


title: বাংলাদেশের বিপ্লবী ওয়ার্কার্স পার্টি

text: এই দলের গণসংগঠনসমূহ হচ্ছে বাংলাদেশ কৃষক শ্রমিক ইউনিয়ন, বিপ্লবী কৃষক সংহতি এবং শ্রমজীবী নারী মৈত্রী। দলটি প্রকাশ করে "জনগণতন্ত্র"।


title: শ্রমিক কৃষক সমাজবাদী দল

text: শ্রমিক কৃষক সমাজবাদী দল হচ্ছে বাংলাদেশের একটি ক্ষুদ্র মার্কসবাদী-লেনিনবাদী রাজনৈতিক দল। এটি ভারতের বিপ্লবী সমাজবাদী পার্টির সহানুভূতিতে তৎকালীন পূর্ব পাকিস্তানে ১৯৬৯ সালে গঠিত হয়।


title: শ্রমিক কৃষক সমাজবাদী দল

text: এই দলের সাধারণ সম্পাদক ছিলেন নির্মল সেন। পার্টি প্রকাশ করতো "সমাজবাদী" পত্রিকা। এটি আরএসপি'র ঘনিষ্ঠ সম্পর্ক বজায় রেখে চলতো। এই দল বাম গণতান্ত্রিক ফ্রন্টের এবং ১১ দলের সদস্য ছিল। এই দলের ছাত্র সংগঠন ছিল সমাজবাদী ছাত্র জোট এবং কৃষি শ্রমিক সংগঠন ছিল ক্ষেতমজুর সভা। ২০০১ সালের নির্বাচনে এই দলের একমাত্র প্রার্থী ছিলেন নির্মল সেন।


title: বিহারি ভাষাসমূহ

text: বিহারী ভারতের বিহার রাজ্যে সাধারণভাবে ব্যবহৃত ভাষাসমূহকে বোঝানো হয়, যা পূর্বাঞ্চলীয় ভারতীয় ভাষাসমূহের পশ্চিমাঞ্চলীয় গোষ্ঠী পরিবারের অন্তর্ভুক্ত। ভারতের বিহার এবং প্রতিবেশী রাজ্যেসমূহে এই ভাষাসমূহে কথা বলা হয়। পাশাপাশি নেপালের কিছু অঞ্চলেও আঙ্গীকা, বাজ্জিকা, ভোজপুরি, মাগধী, এবং মৈথিলী ভাষা প্রচলিত। নেপালের মোট জনসংখ্যার ২১% আঙ্গীকা, বাজ্জিকা, ভোজপুরি, মাগধী, এবং মৈথিলী ভাষায় কথা বলে। এই ভাষার ভাষাভাষী এত সংখ্যক হওয়া সত্ত্বেও, (মৈথিলী ব্যতীত) এই ভাষাগুলি ভারতে সাংবিধানিকভাবে স্বীকৃত হয়নি। মৈথিলী ভাষা ২০০৩ সালে ভারতের সংবিধানের ৯২তম সংশোধনী মাধ্যমে তার সাংবিধানিক অবস্থা অর্জন করে। এমনকি বিহারেও, হিন্দি ভাষা শিক্ষা এবং সরকারী বিষয়গুলি জন্য ব্যবহৃত হয়।


title: বাংলাদেশের ইউনাইটেড কমিউনিস্ট লীগ

text: বাংলাদেশের ইউনাইটেড কমিউনিস্ট লীগ () হচ্ছে বাংলাদেশের একটি কমিউনিস্ট পার্টি। এটি ২০১৩ সালের এপ্রিলে বাংলাদেশের কমিউনিস্ট লীগ এবং বাংলাদেশের ওয়ার্কার্স পার্টি (পুনর্গঠন)-এর সমন্বয়ে ঢাকায় গঠিত হয়। মোশাররফ হোসেন নাননু হচ্ছেন দলের সাধারণ সম্পাদক; এছাড়াও আব্দুস সাত্তার, আজিজুর রহমান, রণজিৎ চট্টোপাধ্যায় ও আফসার আলী দলের সম্পাদকমণ্ডলীর সদস্য নির্বাচিত হন। উদ্বোধনী সম্মেলনে ১৯ সদস্যের কেন্দ্রীয় কমিটি নির্বাচন করা হয়। এই দলটি বাম গণতান্ত্রিক ফ্রন্টের সাথে ঐক্যবদ্ধভাবে কাজ করে।


title: গ্রীক জাতীয় ক্রিকেট দল

text: গ্রীস ক্রিকেট দল হল যারা আন্তর্জাতিক ক্রিকেট-এ গ্রীসের প্রতিনিধিত্ব করে। ১৯৯৫ সালে তার আইসিসি এর অনুমোদিত সদস্য হয়। ক্রিকেট খেলার সময় তাদের হেলাস বলা হয়। গ্রীস ক্রিকেট-এর পরিচালনসভা হল হেলেনিক ক্রিকেট ফেডারেশন।


title: গ্রীক জাতীয় ক্রিকেট দল

text: গ্রীসে মূলত করফু দ্বীপে ক্রিকেট খেলা হয়। মত ১৪টি ক্লাবের ১১টি ক্লাব এই অঞ্চলের। হেইচসিএফ ক্রিকেট-কে করফু-এর বাইরে বিস্তৃত করার প্রয়াস চালাচ্ছে। ক্রিকেট গ্রীষ্মে করফু-তে অনেক বিদেশি দল আসে।


title: গ্রীক জাতীয় ক্রিকেট দল

text: গ্রীক ক্রিকেট দল ১৯৯৯ সাল থেকে ২০০৫ সাল পর্যন্ত সকল ইসিসি আসর-এ অংশগ্রহণ করে। ১৯৯৯ সালে তারা স্বাগতিক হিসেবে এই টুর্নামেন্ট জয় করে। এই জয় তাদের ২০০০ ইউরোপীয় ক্রিকেট চ্যাম্পিয়নশিপ-এর দ্বিতীয় বিভাগ-এ খেলার যোগ্যতা এনে দেয়। সেবার ষষ্ঠ স্থানে থেকে তারা টুর্নামেন্ট শেষ করে। আবার ২০০৬ সালে তারা এই টুর্নামেন্ট-এ অংশ নেয়। কিন্তু সেবার তারা একটি বিতরকে জরিয়ে পরে। সেই টুর্নামেন্ট-এ গ্রুপ পর্বের ৩ ম্যাচ-এর সবকটি জিতে তারা ফেভারিট-এর স্বীকৃতি পায়। কিন্তু পরে দেখা যায় তারা দুজন অযোগ্য খেলোয়াড়-কে খেলায়। এ কারনে তাদের সকল জয় বাতিল করা হয়। তখন তারা ইসরায়েল-এর বিপক্ষে অষ্টম স্থান নিরধারনি ম্যাচ খেলতে আরএএফ লসিমাউথ-এ খেলতে যেতে অস্বীকৃতি জনায়, জদিও তারা জানত যে এতে তাদের টুর্নামেন্ট থেকে অবনমিত হতে হবে।


title: গ্রীক জাতীয় ক্রিকেট দল

text: ২০০৯ এর সেপ্টেম্বর-এ তারা করফুতে ২০০৯ ইউরোপিয়ান ক্রিকেট চ্যাম্পিয়নশিপ-এর পঞ্চম বিভাগ-এ অংশ নেয়। গ্রীস, জাতীয় দল ৫ ম্যাচের ৫ টিতেই জিতে সেই টুর্নামেন্ট জয় করে নেয়।


title: ২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর

text: নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ২৯ মে, ২০১৪ তারিখ থেকে ৯ জুলাই, ২০১৪ তারিখ পর্যন্ত ওয়েস্ট ইন্ডিজ সফর করে। সফরে তারা ওয়েস্ট ইন্ডিজ ক্রিকেট দলের বিপক্ষে দুইটি টুয়েন্টি২০ আন্তর্জাতিক (টি২০আই) এবং তিনটি টেস্ট খেলায় প্রতিদ্বন্দ্বিতা করে।


text: গত ১২ বছরের মধ্যে বিদেশের মাটিতে শীর্ষ-৮ টেস্টভূক্ত দলের বিপক্ষে নিউজিল্যান্ড প্রথম টেস্ট সিরিজ জয়লাভ করে।


text: খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:


title: অপারেশন বারবারোসা

text:
১৯৪১ সালর ২২ জুন হিটলার অপারেশন বারবারোসা (German: "Fall Barbarossa", literally "Case Barbarossa") নামে পরিচিত সোভিয়েত রাশিয়া অভিযান শুরু করেছিলেন। এই অভিযানে উনিশটি পানৎজার ডিভিশন, ৩ হাজার ট্যাংক, ২৫০০ বিমান এবং ৭০০০ কামান অংশ গ্রহণ করে। ১৯৩৯ সালে অবশ্য রাশিয়া এবং জার্মানি একটি চুক্তি স্বাক্ষর করেছিলো। তারপরও দুইপক্ষের মধ্যে সন্দেহ ও অবিশ্বাস প্রচন্ডভাবে বিরাজ করছিলো। পরবর্তীতে তা যুদ্ধের রূপ ধারণ করে। আক্রমণের প্রথম দিনেই জার্মান বিমান বাহিনী ১ হাজার সোভিয়েত বিমান ধ্বংস করে দেয়। সোভিয়েত বাহিনীর প্রতিরোধ সত্ত্বেও যুদ্ধ শুরুর কয়েকদিনের মধ্যে জার্মান বাহিনী রাশিয়ার ৩০০ মাইল ভেতরে ঢুকে পড়ে। তারা সোভিয়েত ভূখণ্ডের বিস্তির্ণ এলাকা নিয়ন্ত্রণ নেয়ার পর মস্কো দখলের কাছাকাছি পর্যায়ে চলে গিয়েছিল। নাৎসী বাহিনী কয়েক মাসের মধ্যে কিয়েভ ও রস্তুভ-অন-ডনের মতো বিভিন্ন গুরুত্বপূর্ণ নগরী দখল করে নেয়। এখানে আরেকটি বিষয় উল্লেখ করা যেতে পারে, আর তা হলো, অপারেশন বারবারোসা শুরুর ঠিক ১২৯ বছর ১ দিন আগে নেপোলিয়ন বোনপার্ট রাশিয়া আক্রমণ করেছিলেন। তিনি এই অভিযানে সফল হতে পারেন নি একই ভাবে হিটলারের রাশিয়া অভিযানও ব্যর্থতার মধ্য দিয়েই শেষ হয়েছিলো।শীতকালে নাৎসী বাহিনীর শোচনীয় পরাজয় ঘটে।
একদল বয়োজ্যেষ্ঠ ব্যক্তি ভোর ৪ টায় ক্রেমলিন ওয়ালের সামনে দাঁড়িয়ে এক মিনিট নীরবতা পালন করেন। ১৯৪১ সালের ২২ জুন ভোর ৪টায় প্রথম জার্মান ট্যাংক সোভিয়েত সীমান্তে প্রবেশ করে।


title: ধোবি ঘাট (চলচ্চিত্র)

text: ধোবি ঘাট (ইংরেজি: Dhobi Ghat) ("মুম্বই ডায়েরিস" নামেও পরিচিত) ২০১০ সালের ভারতীয় নাট্য চলচ্চিত্র। পরিচালনা করেছেন কিরণ রাও, এবং এটি তার প্রথম চলচ্চিত্র পরিচালনা। চলচ্চিত্রটি প্রযোজনা করেছেন, রিলায়েন্স এন্টারটেইনমেন্ট, আমির খান প্রোডাকসন্স, শ্রী অনথাভিনায়ক সিনে ভিশন লিমিটেড। কিরণ রাও রচিত গল্পের চিত্রনাট্য লিখেছেন অনিল মেহতা। এই চলচ্চিত্রে অভিনয়ে ছিলেন, প্রিটিক বাব্বার, আমির খান, মনিকা দোগরা, এবং প্রধান চরিত্রে কৃটি মালহোত্রা। গুস্তাভো স্যানটাওলাল্লার সংগীত পরিচালনায় এই চলচ্চিত্রে রাউচি সাকামোটোর একটি গান অন্তর্ভুক্ত হয়েছে।চলচ্চিত্রের সঙ্গীত পরিচালনা করেছেন একাডেমি পুরস্কারবিজয়ী সুরকার গুস্তাভো স্যানটাওলাল্লার। সবগুলো গান শুধুমাত্র চলচ্চিত্রে অন্তর্ভুক্ত হয়েছে। এছাড়া "ধোবি ঘাট" চলচ্চিত্রের কোন সাউন্ডট্র্যাক বাজারে মুক্তি পায় নি।


title: পরিণতি

text: পরিণতি (ইংরেজি: Parinati) ১৯৮৯ সালের ভারতীয় নাট্য চলচ্চিত্র। এটি প্রযোজনা এবং পরিচালনা করেছেন প্রকাশ ঝা। চলচ্চিত্রটি একটি লোক কাহিনীর উপর ভিত্তি করে নির্মিত। এই চলচ্চিত্রের মাধ্যমে নন্দিতা দাস নবাগত হিসেবে বলিউডে পরিচিতি অর্জন করেন।


title: মার্কা ব্যবস্থাপনা

text: মার্কা ব্যবস্থাপনা (ইংরেজি: Brand Management) হল বিপণনের এমন একটি কার্যাবলি যার মাধ্যমে একটি পণ্যের বা কৃত্যের মার্কা কীভাবে ক্রেতা বা ভোক্তাদের মনের ভেতরে জায়গা করে নেবে সেটি বিশ্লেষণ করা হয়, কোন্ ধরনের ভোক্তাকে লক্ষ্য করে মার্কাটি বাজারে ছাড়া হবে সেটি নির্ধারণ করা হয় এবং সর্বোপরি মার্কার কাঙ্ক্ষিত সুনাম সৃষ্টি ও বজায় রাখা হয়। মার্কা ব্যবস্থাপনার জন্য ভোক্তা বা ক্রেতাদের সঙ্গে সুসম্পর্ক বজায় রাখাটা গুরুত্বপূর্ণ। মার্কা ব্যবস্থাপনার দৃশ্যমান উপাদানগুলো হলো পণ্য, পণ্যের মূল্য, মোড়ক, বিজ্ঞাপন প্রভৃতি। আর অদৃশ্য উপাদানগুলোর মধ্যে রয়েছে ভোক্তার অভিজ্ঞতা, সন্তুষ্টি, এবং মার্কার সঙ্গে তার সম্পর্কটি কেমন সেটি। একজন মার্কা ব্যবস্থাপককে উপরোক্ত সবগুলো বিষয়ে নজর দিতে হয়। ২০০১ সালে হিসলপ (Hislop) বলেন, "মার্কা তৈরিকরণ হল "প্রতিযোগিতা থেকে নিজেকে আলাদা করে তুলে ধরতে এবং মার্কার প্রতি ক্রেতার আনুগত্য নির্মাণের স্বার্থে একটি কোম্পানির পণ্যের সঙ্গে ক্রেতার মনস্তাত্ত্বিক উপলব্ধিকে যুক্ত করবার বা এদের মধ্যে সম্পর্ক সৃষ্টি করার প্রক্রিয়া।"


title: মার্কা ব্যবস্থাপনা

text: মার্কা তৈরিকরণের সূত্রপাত ঘটেছে খুব প্রাচীন সময়ে, যখন প্রস্তুতকারীরা নিজ নিজ হস্তশিল্পপণ্যের উপর ব্যবসায়িক মার্কা বসিয়ে দিতেন অন্যদের চাইতে নিজের পণ্যকে আলাদাভাবে উপস্থাপনের জন্য। খৃষ্টপূর্ব ২৭০০ সালে মিশরে গবাদিপশুর শরীরে মার্কা লাগিয়ে দেওয়া হতো, যাতে করে এক মালিকের পশুকে অন্য মালিকের পশু হতে সহজেই আলাদা করা যায়। তবে শিল্পবিপ্লবের ফলশ্রুতিতে এবং বিপণন, উৎপাদন ও ব্যবসায় ব্যবস্থাপনার মত প্রোফেশনাল শাখাগুলোর আবির্ভাবের কারণে উনিশ শতকে এসে মার্কািং ব্যাপকভাবে ব্যবহৃত হতে শুরু করে। মার্কাস্থাপন হল অন্য উৎপাদকের পণ্যের চাইতে নিজের পণ্যকে আলাদা করে তুলে ধরার একটি পন্থা যেটি পরিবহন ও যোগাযোগ ব্যবস্থার উন্নতির সাথে সাথে অধিক হারে ব্যবহৃত হতে শুরু করে। ধরা হয়ে থাকে, আধুনিক মার্কাস্থাপন শাস্ত্রের সূত্রপাত ঘটেছিলো প্রোক্টর অ্যান্ড গ্যাম্বল-এর তৎকালীন সভাপতি নিল এইচ ম্যাক এলরয়ের একটি বিখ্যাত "মেমো"র মাধ্যমে।


title: মার্কা ব্যবস্থাপনা

text: মার্কা স্বত্বাধিকার মূল্য (Brand equity) হলো একটি মার্কার পণ্য ও সেবাসমূহের কার্যকারিতা, পছন্দনীয়তা ও সুনামের ওপর ভিত্তি করে যে মূল্যমান (value) নির্দিষ্ট করা হয়। 'ক্রেতানির্ভর মার্কা স্বত্বাধিকার মূল্য' (Customer-based Brand Equity) হলো কোন একটি মার্কার ব্যাপারে একজন ক্রেতার পর্যাপ্ত জ্ঞান থাকার সুবাদে ওই মার্কার বিপণনে তার সাড়া কেমন হয় সেটি। যেমন- ক্রেতা যদি কোন মার্কা সম্পর্কে যথেষ্ট তথ্য রাখে, তাহলে নিশ্চই তিনি উপলব্ধি করতে পারবেন যে মার্কাটি কি ধরনের সুবিধা প্রদান করে, কি কি বিশেষত্ব বা গুনাগুন বহন করে। সেক্ষেত্রে তিনি মার্কাটি কিনতে আগ্রহী হবেন। অর্থাৎ মার্কাের ব্যাপারে তথ্যগুলো ক্রেতার মনোজগতে কিরকম সাড়া ফেলছে, সেটি ইতিবাচক নাকি নেতিবাচক, সেই সাড়ার ফলে তিনি পণ্যটি কিনতে আগ্রহী হচ্ছেন কিনা, তিনি বিশ্বস্ত ক্রেতায় পরিণত হয়েছেন কিনা- এসবই মার্কা স্বত্বাধিকার মূল্যের অংশ।


title: মার্কা ব্যবস্থাপনা

text: মার্কা পোর্টফোলিও হল সেসকল মার্কা এবং মার্কা লাইনের সমষ্টি যেগুলো কোন একটি কোম্পানি একটি নির্দিষ্ট পণ্যের ক্যাটাগরিতে বিক্রয় করা হয়। উদাহরণস্বরূপ ইউনিলিভারের শ্যাম্পু বা চুলের প্রসাধনির মার্কা পোর্টফোলিওর কথা বলা যায়। সানসিল্ক, ডাভ, ক্লিয়ার (ম্যান, উমেন) প্রভৃতি মার্কাগুলোকে নিয়ে শ্যাম্পুর একটি মার্কা পোর্টফোলিও গঠিত হয়।


title: মার্কা ব্যবস্থাপনা

text: মার্কা সম্প্রসারণ (Brand Extension) হলো একই মার্কা নামের অধীনে নতুন নতুন পণ্য যুক্ত করা। অন্যভাবে বলা যায়, বিদ্যমান মার্কা নাম ব্যবহার করে নতুন পণ্য বাজারে ছাড়াকেই বলে মার্কা সম্প্রসারণ। এর সুবিধা হল, যেহেতু মার্কাটি ইতোমধ্যেই শক্তিশালী এবং পছন্দনীয়, কাজেই ক্রেতারা একই মার্কার নতুন একটি পণ্যের প্রতিও আগ্রহী হবে এবং তাকে স্বাগত জানাবে।


title: জোশুয়া মার্শম্যান

text: জোশুয়া মার্শম্যান (১৭৬৮- ১৮৩৭) ছিলেন ভারতের অবিভক্ত বঙ্গ রাজ্যে একজন খ্রিষ্টান ধর্মপ্রচারক। বিভিন্ন সমাজ সংস্কারমূলক কাজ ও রাজা রামমোহন রায় প্রমুখ বিশিষ্ট ব্যক্তিত্বের সাথে বৈদগ্ধপূর্ণ বিতর্কে অংশগ্রহণকারী হিসেবে তাঁর খ্যাতি আছে।


title: জোশুয়া মার্শম্যান

text: জোশুয়া মার্শম্যান ১৭৬৮ খ্রিষ্টাব্দে ইংল্যান্ডের ওয়েস্টবারি লী-তে জন্মগ্রহণ করেন এবং ১৮৩৭ খ্রিষ্টাব্দে হুগলির শ্রীরামপুরে মারা যান। তাঁর পারিবারিক ইতিহাস সম্বন্ধে বিশেষ কিছু জানা যায় না, শুধু এই তথ্যটুকু পাওয়া গেছে যে তাঁর কোনো এক পূর্বপুরুষ সম্ভবত অলিভার ক্রমওয়েলের সেনাবাহিনীর একজন অফিসার ছিলেন এবং ইনি ১৬৬০ খ্রিষ্টাব্দে ব্রিটেনে রাজতন্ত্রের পুনঃপ্রতিষ্ঠার পর বিবেক দংশনের কারণে সমস্ত ঐহিক উচ্চাকাংক্ষা ত্যাগ করে স্বদেশের এক গ্রামে অল্প সম্বল নিয়ে শেষ জীবন অতিবাহিত করেন।


title: জোশুয়া মার্শম্যান

text: তাঁর বাবা জন মার্শম্যান নাবিক ছিলেন এবং ক্যাপ্টেন বণ্ডের নেতৃত্বে কুইবেক অধিকারের যুদ্ধে সামিল হয়েছিলেন। এর কিছুদিন পরেই তিনি ইংল্যাণ্ডে ফিরে এসে ১৭৬৪ খ্রিষ্টাব্দে মারি কুজেনারকে বিয়ে করেন। মারি ছিলেন জন্মসূত্রে ফরাসি, তাঁর পরিবার ফ্রান্সে নান্তেস অনুশাসন রদ হওয়ার পর ইংল্যাণ্ডে আশ্রয় নেন। বিয়ের পর জন উইল্টশায়ার জেলার ওয়েস্টবারি লী-তে তাঁতির কাজ নেন।


title: জোশুয়া মার্শম্যান

text: এই পেশায় জনের পসার ভালো হয়নি, ফলে তিনি ছেলে জোশুয়াকে গ্রামের স্কুলের বাইরে কোনো উচ্চতর শিক্ষা দিতে পারেননি।


title: জোশুয়া মার্শম্যান

text: ১৭৯১ খ্রিষ্টাব্দে জোশুয়া ও হ্যানা মার্শম্যানের বিয়ে হয় এবং তাঁরা ১৭৯৪ খ্রিঃ ব্রিস্টল শহরে বসবাস শুরু করেন। সেখানে "ব্রোডমীড ব্যাপটিস্ট গির্জার" সদস্য হিসেবে জোশুয়া মার্শম্যান ঐ গির্জার অধীনস্থ একটি অবৈতনিক বিদ্যালয়ে শিক্ষকতা শুরু করেন। পাশাপাশি "ব্রিস্টল ব্যাপটিস্ট কলেজে" তিনি ছাত্র হিসেবেও যোগ দেন।


title: জোশুয়া মার্শম্যান

text: ১৭৯৯ খ্রিঃ ২৭শে মে জোশুয়া, হ্যানা ও তাঁদের দুই সন্তান পোর্টসমাউথ বন্দর থেকে "ক্রাইটেরিয়ন" নামক জাহাজে চড়ে ভারত অভিমুখে যাত্রা করেন। পথে ফরাসি নৌবাহিনীর তরফ থেকে আক্রমণের সম্ভাবনা থাকলেও তা বাস্তবায়িত হয়নি এবং মার্শম্যান পরিবার ১৩ই অক্টোবর কলকাতার কয়েক মাইল উত্তরে শ্রীরামপুরের ড্যানিশ উপনিবেশে নিরাপদে অবতরণ করেন।


title: জোশুয়া মার্শম্যান

text: শ্রীরামপুরে আসার পর মার্শম্যান দম্পতির আরও দশটি সন্তান হয়, যদিও তাদের পিতা মৃত্যুকালে বারো ভাইবোনের মাত্র পাঁচজনকেই জীবিত অবস্থায় দেখে যান। সর্বকনিষ্ঠ কন্যা হ্যানা হেনরি হ্যাভলককে বিয়ে করেন; হেনরি পরবর্তীকালে ব্রিটিশ ভারতে একজন সেনানায়কের পদ লাভ করেন। লণ্ডনের ট্রাফালগার স্কোয়ারে তাঁর মূর্তি রয়েছে।


title: জোশুয়া মার্শম্যান

text: তাঁর বিশিষ্ট বন্ধু ও সহকর্মী উইলিয়াম কেরির মতোই মার্শম্যানও একজন মেধাবী ও বিদ্বান ব্যক্তি ছিলেন। মার্শম্যান ও কেরি যুগ্মভাবে বাইবেল গ্রন্থটি অনেকগুলো ভারতীয় ভাষায় অনুবাদ করেন এবং ধ্রুপদী ভারতীয় সাহিত্যের প্রচুর বই ইংরেজিতে অনুবাদ করেন।


title: জোশুয়া মার্শম্যান

text: এই সময়ে মার্শম্যান বাইবেলের একটি চীনা অনুবাদও সম্পন্ন করেন এবং প্রথম ভারতীয় সংবাদপত্রগুলোর উন্নতিতেও বিশেষ ভূমিকা নেন। শিক্ষাক্ষেত্রে নতুন নতুন পদ্ধতির উদ্ভাবনের একজন উৎসাহী সমর্থক ছিলেন তিনি, এবং স্থানীয় অধিবাসীদের স্কুলে তাদের মাতৃভাষায় শিক্ষাদানের পক্ষে সওয়াল করেছিলেন, যদিও তৎকালীন ব্রিটিশ ঔপনিবেশিক কর্তৃপক্ষের সমর্থন ক্রমশ ইংরেজি ভাষায় শিক্ষাদানের দিকে ঝুঁকছিল।


title: জোশুয়া মার্শম্যান

text: ১৮১৮ খ্রিঃ ৫ই জুলাই উইলিয়াম কেরি, জোশুয়া মার্শম্যান এবং উইলিয়াম ওয়ার্ড (ধর্মপ্রচারক দলের আরও একজন সদস্য) একটি বিবৃতি প্রকাশ করেন। এই বিবৃতিতে "প্রাচ্য সাহিত্য ও পাশ্চাত্য বিজ্ঞান বিষয়ে এশীয়, খ্রিষ্টান এবং অন্যান্য যুবকদের শিক্ষাদানের জন্য একটি নতুন কলেজ" প্রতিষ্ঠার কথা বলা হয়েছিল। বিবৃতিটির লেখক ছিলেন মার্শম্যান স্বয়ং। এই বিবৃতির উপর ভিত্তি করেই শ্রীরামপুর কলেজ প্রতিষ্ঠিত হয়, যা আজও সক্রিয় আছে।


title: জোশুয়া মার্শম্যান

text: কলেজে অর্থ সরবরাহ প্রায়ই যথেষ্ট হত না। বিশেষ করে এক সময় কলেজ কর্তৃপক্ষের বিরুদ্ধে অর্থের অপব্যবহারের মিথ্যা অভিযোগ ওঠার ফলে ওয়ার্ডের মধ্যস্থতায় মার্কিন যুক্তরাষ্ট্র থেকে আগত অর্থ সরবরাহ সাময়িকভাবে বন্ধ হয়ে যায়। এই সময়ে কেরি লেখেন, "ডঃ মার্শম্যান আমার মতোই গরীব, আর য়ুরোপে কয়েকজন দুঃস্থ আত্মীয়ের সাহায্যের জন্য ন্যূনতম অর্থ পাঠানোও আমার পক্ষে কঠিন হয়ে পড়ছে। আমি অনেক সম্পত্তির মালিক হতে পারতাম, কিন্তু অন্ন-বস্ত্রের বাইরে সমস্ত কিছুই ধর্মপ্রচারণার কাজে দান করে দিয়েছি, আর ডঃ মার্শম্যানও তাই করেছেন, আর শ্রীযুক্ত ওয়ার্ডও তাই করেছেন।"


title: জোশুয়া মার্শম্যান

text:
১৮০০ খ্রিঃ কেরির সাথে মার্শম্যানের প্রথম সাক্ষাতের সময় কেরির চার ছেলের বয়স ছিল ৪, ৭, ১২ ও ১৫ বছর। কেরি তাঁর পুত্রসন্তানদের নিতান্ত অবহেলায় রাখতেন দেখে মার্শম্যান ব্যথিত হন। তারা ছিল অমার্জিত, বিশৃঙ্খল, এমনকি অশিক্ষিত। কেরি যখন তাঁর বাগান পরিচর্যা করতেন, নানা ধর্মপ্রচারণা কাজে ব্যস্ত থাকতেন বা ফোর্ট উইলিয়ামে পড়াতে কলকাতায় যেতেন, তখন মার্শম্যান, তাঁর স্ত্রী হ্যানা ও উইলিয়াম ওয়ার্ড ছেলেগুলির দেখাশোনা করতে থাকেন। তাঁদের অভিভাবকত্বের সার্থকতার প্রমাণস্বরূপ কেরির চার ছেলের প্রত্যেকেই পরবর্তী জীবনে প্রতিষ্ঠিত হন।
জোশুয়ার ছেলে জন ক্লার্ক মার্শম্যান পরবর্তীকালে শ্রীরামপুর কলেজের ধর্মপ্রচারণা কর্মকাণ্ডে বিশিষ্ট ভূমিকা নেন। এছাড়া তিনি আনুষ্ঠানিকভাবে বাংলা ভাষার অনুবাদের কাজেও যুক্ত ছিলেন। তাঁর প্রকাশিত নাগরিক আইনের নির্দেশিকাটি মেকলের কাজের আগে পর্যন্ত ভারতীয় আইনের প্রধান নথি হিসেবে ব্যবহৃত হত। জন ১৮৪২ খ্রিঃ ভারতের ইতিহাসের একটি বইও লিখেছিলেন।


title: জোশুয়া মার্শম্যান

text: তাঁর লেখা বই "কেরি, মার্শম্যান অ্যাণ্ড ওয়ার্ড" -এ জন মার্শম্যান বলেন যে তাঁর পিতা মৃত্যুকাল অবধি নিজের অর্থের প্রায় চার লক্ষ পাউণ্ড ভারতে ধর্মপ্রচারণা কাজে খরচ করে গিয়েছিলেন।


title: ফায়ার (১৯৯৬-এর চলচ্চিত্র)

text: ফায়ার (হিন্দি: "Phāyar" फायर, ইংরেজি: Fire) ১৯৯৬ সালের ভারতীয় নাট্য চলচ্চিত্র। রচনা এবং পরিচালনা করেছেন দীপা মেহতা। অভিনয়ে ছিলেন, শাবানা আজমি এবং নন্দিতা দাস। ফায়ার মেহেতার "" প্রথম চলচ্চিত্র। "আর্থ" (১৯৯৮) এবং "" (২০০৫) এই চলচ্চিত্রের ধারাবাহিক পর্ব।The soundtrack of "Fire" was composed and performed by A. R. Rahman except for tracks "Ramayan" and "Allah Hu". "Julie's Theme" and "China Town" were added as bonus tracks and were not used in the movie. A. R. Rahman reused or reworked some of his acclaimed songs from "Bombay".


title: ইসরায়েল জাতীয় ক্রিকেট দল

text: ইসরায়েল ক্রিকেট দল হল যারা আন্তর্জাতিক ক্রিকেট-এ ইসরায়েল-এর প্রতিনিধিত্ব করে। ভৌগলিক দিক থেকে ইসরায়েল মধ্যপ্রাচ্য-এর অংশ হলেও ইসরায়েল ইউরোপীয় ক্রিকেট কাউন্সিল-এর সদস্য।


title: ইসরায়েল জাতীয় ক্রিকেট দল

text: তারা নিয়মিত ইউরোপীয় ক্রিকেট চ্যাম্পিয়নশিপ-এ অংশ নেয় এবং বর্তমানে আইসিসি প্রণীত ইউরোপীয় দলগুলোর র‍্যাংকিং-এ ১২তম অবস্থানে রয়েছে। তারা আইসিসি-এর সহযোগী সদস্যপদ লাভ করে ১৯৭৪ সালে।


title: গল্প হলেও সত্যি

text: গল্প হলেও সত্যি ২০১৪ সালের একটি ভারতীয় বাংলা চলচ্চিত্র। শ্রী ভেঙ্কটেশ ফিল্মস প্রযোজিত এবং বিরসা দাশগুপ্ত পরিচালিত এই রহস্যকাহিনীমূলক চলচ্চিত্রে প্রধান চরিত্রে অভিনয় করেছেন মিমি চক্রবর্তী, সোহম চক্রবর্তী, রজতাভ দত্ত সহ আরো অনেকে। ৪ঠা জুলাই, ২০১৪ সালে চলচ্চিত্রটি মুক্তি পায়। ২০১২ সালের তামিল সিনেমা 'পিৎজা'-এর রিমেক এই চলচ্চিত্রটি। এর মিউজিক করেছেন ইন্দ্রদীপ দাশগুপ্ত।এই চলচ্চিত্রের দৃশ্যায়ণ মূলত পশ্চিমবঙ্গেই হয়। তবে ইতালিতেও এর দৃশ্যায়ণ হয়।


title: গল্প হলেও সত্যি

text: "আনন্দবাজার পত্রিকা" এই চলচ্চিত্রের রিভিউতে একে দেয় এবং অভিনয়, সঙ্গীতের প্রশংসা করে।


title: আমলাতন্ত্র

text: আমলাতন্ত্র (ইংরেজি: Bureaucracy) এমন এক শাসনব্যবস্থা যাতে স্থায়ী সরকারি কর্মকর্তারা দায়িত্ব বিভাজনের মাধ্যমে সরকারের সকল কর্মকাণ্ড পরিচালনা করে থাকে। আমলারা জনপ্রতিনিধি নয় বা ভোটের মাধ্যমে নির্বাচিত নয়। ফলে রাজনৈতিক সরকার পরিবর্তিত হলেও আমলারা পদ হারায় না। এই চারিত্র্যের কারণে আমলাতন্ত্রে সরকার পরিচালনার ধারাবাহিকতা স্বয়ংক্রিয়ভাবে সংরক্ষিত হয়।


title: আমলাতন্ত্র

text: আমলাতন্ত্রের আভিধানিক সঙ্গার্থ হলো: আমলা হচ্ছেন সরকারের অংশ যারা অনির্বাচিত। আমলাদের নীতিনির্ধারণ তৈরিকারক হিসেবেও আখ্যা দেয়া হয়। ঐতিহাসিকভাবে, আমলারা সরকারের বিভিন্ন প্রতিষ্ঠানের কর্মকাণ্ড নিয়ন্ত্রণ ও পরিচালনা করেন। যারা জনগণের ভোট দ্বারা নির্বাচিত নন। বর্তমান সময়ে, আমলাদের মাধ্যমে বিভিন্ন দেশের সরকারের বিভিন্ন কর্মকাণ্ডের বড় একটি অংশ পরিচালিত হয়।


title: আমলাতন্ত্র

text: আমলাতন্ত্রের ইংরেজি প্রতিশব্দ "বুরোক্রেসি"।, বুরোক্রেসির মূল উৎপত্তি ফরাসী শব্দ থেকে। ফরাসী বুরো (bureau') শব্দের অর্থ ডেস্ক বা অফিস। আর গ্রিক শব্দ κράτος "ক্র্যাটোস" – শাসন বা রাজনৈতিক শক্তি। ১৭শ শতাব্দীর মধ্যবর্ত্তী সময়ে ফরাসী অর্থনীতিবিদ জ্যাকুইস ক্ল্যদে ম্যারি ভিনসেন্ট দ্য গোউর্ন্যে প্রথম এই শব্দের প্রচলন করেন। তিনি স্যাটায়ার শব্দ হিসেবে এই শব্দের প্রচলন শুরু করেন। যদিও তিনি কখনই এই শব্দ লিখেন নি, কিন্তু তার লেখা এক চিঠিতে এই শব্দের ইঙ্গিত পাওয়া যায়।


title: আমলাতন্ত্র

text: ১৮১৮ সালে প্রথম ইংরেজি ভাষাতে বুরোক্রেসি শব্দের ব্যবহারের প্রমাণ পাওয়া যায়।


title: লাবণী সরকার

text: লাবণি সরকার (ইংরেজি: Laboni Sarkar) একজন ভারতীয়-বাঙালি টেলিভিশন এবং চলচ্চিত্র অভিনেত্রী। তিনি এ পর্যন্ত বাংলা চলচ্চিত্রের পাশাপাশি তেলেগু চলচ্চিত্রেও অভিনয় করেছেন। তিনি ১৯৯৩-১৯৯৬ পর্যন্ত পরপর তিন বছর বাংলা চলচ্চিত্র সাংবাদিক সমিতি পুরস্কার অর্জনের মাধ্যমে একটি রেকর্ড স্থাপন করে।


title: লাবণী সরকার

text:
লাবনী সরকার ১৯৬২ সালে কোলকাতায় জন্মগ্রহন করেন। তার পিতার নাম মুকুল কান্তি সরকার এবং মায়ের নাম কৃষ্ণা সরকার। লাবনী যাদবপুর বিশ্ববিদ্যালয় থেকে আন্তঃর্জাতিক সম্পর্ক বিষয়ে স্নাতক ডিগ্রি গ্রহন করেছেন।
১৯৯৪ সালে অময় রায়ের পরিচালিত "নবরূপা" চলচ্চিত্রে অভিনয়ের মাধ্যমে লাবনী সরকার অভিনয় জীবন শুরু করেন। তিনি টেলিভিশন সিরিজ এবং চলচ্চিত্রে নিয়মিত অভিনয় করে যাচ্ছেন। তিনি অন্তর্মহল নামে একটি গ্রুপ থিয়েটার প্রতিষ্ঠা করেছেন।


title: কিরণ জুনেজা

text: কিরণ জুনেজা অথবা কিরণ জোনেজা হলেন একজন অভিজ্ঞ ভারতীয় অভিনেত্রী। তিনি সাধারণত হিন্দি চলচ্চিত্রে কাজ করে থাকেন। তিনি বিখ্যাত চলচ্চিত্র নির্মাতা রমেশ সিপ্পি এর দ্বিতীয়তম স্ত্রী। তিনি ভারতের নয়া দিল্লির পাঞ্জাবি বাগ এলাকা থেকে এসেছেন এবং তার পিতা একজন ডাক্তার ছিলেন।


title: কিরণ জুনেজা

text: কিরণ ১৯৭০ দশকের প্রাথমিক দিকে ওয়েস্টন টিভিতে মডেলিং এর মাধ্যমে তার কর্মজীবন শুরু করেন। পরবর্তীতে তিনি ১৯৮৭ সালে "পথ ব্রেকিং" টেলিভিশন ধারাবাহিকে কাজ করেন; যেখানে তিনি বিরাওয়ালী চরিত্রে অভিনয় করেন। এছাড়াও তিনি জি টিভি এর জনপ্রিয় টেলিভিশন অনুষ্ঠান "সিন্দুর" এ অভিনয় করেন।


title: কিরণ জুনেজা

text: তার বলিউডের প্রথম চলচ্চিত্র ছিল ১৯৮৭ সালের মুজলিম; যেখানে তিনি জিতেন্দ্র এর বোনের চরিত্রে অভিনয় করেন।


title: কেরুমণি

text: কেরুমনি হচ্ছে আসমীয়া মহিলাদের কানে লাগানো অলংকার বা কানের দুল। কেরুমনি সোনা দিয়ে তৈরি করা হয়। ইহা অসমের বিশেষ করে বরপেটা জেলার অলংকার। প্রথম অবস্থায় শুধু বয়স্ক মহিলারা এই অলংকার ব্যবহার করতেন কিন্তু বর্ত্তমান দিনে অসমের প্রায় সকল মহিলাকে কেরুমনি ব্যবহার করতে দেখা যায়। একসময়ে এই অলংকারের চাহিদা কম ছিল কিন্তু বর্তমান যুগে কেরুমনির চাহিদা অপরিসীম। গঠন ও ধাতু অনুযায়ী কেরুমনির নাম ভিন্ন ভিন্ন হয় যেমন: খুনর কেরু, রুপর কেরু, বাখ্রাম কেরু, জাংফাই কেরু, লং কেরু ইত্যাদি।


title: ফেরদৌস আহমেদ অভিনীত চলচ্চিত্র

text: ফেরদৌস আহমেদ (জুন ৭, ১৯৭২) বিংশ শতাব্দীর শেষ দশকে আবির্ভূত একজন জনপ্রিয় বাংলাদেশী চলচ্চিত্র অভিনেতা। তাঁর অভিনীত প্রথম চলচ্চিত্র "বুকের ভিতর আগুন", এটি পরিচালনা করেছেন ছটকু আহমেদ। পাশাপাশি তিনি কলকাতার চলচ্চিত্রে অভিনয় করছেন নিয়মিত। "মিট্টি" নামে একটি বলিউড এর চলচ্চিত্রে তিনি অভিনয় করেছেন। ১৯৯৮ সালে তিনি খ্যাতিমান চলচ্চিত্রকার বাসু চ্যাটার্জি পরিচালিত হঠাৎ বৃষ্টি ছবিতে অভিনয় করে ব্যাপক জনপ্রিয়তা অর্জন করেন। চলচ্চিত্রে অভিনয়ের পাশপাশি তিনি মডেলিং, টিভি উপস্থাপনা ও টেলিভিশন নাটকে অভিনয় করেছেন।


title: ফেরদৌস আহমেদ অভিনীত চলচ্চিত্র

text:
ফেরদৌস ঢাকা বিশ্ববিদ্যালয় থেকে গণযোগাযোগ ও সাংবাদিকতা বিষয়ে পড়াশুনা করেছেন। তিনি ২০০৩ সালে ৯ ডিসেম্বর তানিয়া ফেরদৌসকে বিয়ে করেন। তাদের দুই সন্তান। ছেলে নুজহাত ফেরদৌস ও মেয়ে নুজরান ফেরদৌস।
চলচ্চিত্রে আসার আগে ফেরদৌস র‍্যাম্প মডেল হিসেবে কাজ করেছেন ফ্যাশন সেক্টরে। আন্তর্জাতিক ফ্যাশন ডিজাইনার বিবি রাসেলের হাত ধরে র‍্যাম্পে তার হাতেখড়ি। নব্বইয়ের দশকের শুরুতে বড় বড় বেশ কিছু ফ্যাশন শোর র্যা ম্পিংয়ে তিনি অংশ নেন। সুন্দর মুখাবয়বের সংঙ্গে পুরুষালী দৈহিক কাঠামো তাকে দর্শপ্রিয় করে তুলেছে। ২০১৫ সালে আরএফএল-এর ব্র্যান্ড এম্বাসেডর হন এবং তিনটি বিজ্ঞাপনে কাজ করেন।


title: ফেরদৌস আহমেদ অভিনীত চলচ্চিত্র

text:
বাংলাদেশের চলচ্চিত্র শিল্পে তাঁর অনবদ্য অভিনয়ের স্বীকৃতিস্বরূপ বাংলাদেশ সরকার তাঁকে চারবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পুরস্কারে ভূষিত করেছে। এগুলো হচ্ছে হঠাৎ বৃষ্টি (১৯৯৮), গঙ্গাযাত্রা (২০০৯), কুসুম কুসুম প্রেম (২০১১), ও এক কাপ চা (২০১৪)।
ফেরদৌস অভিনীত সফল চলচ্চিত্রের মধ্যে হঠাৎ বৃষ্টি (১৯৯৮), চুপি চুপি (২০০১), প্রেমের জ্বালা (২০০২), বউ-শাশুড়ির যুদ্ধ (২০০৩), চন্দ্রকথা (২০০৩), ফুলের মত বউ (২০০৪), দুই নয়নের আলো (২০০৫), খায়রুন সুন্দরী (২০০৭), গোলাপী এখন বিলাতে (২০১০), গেরিলা (২০১১) অন্যতম।


title: জুন মালিয়া

text: জুন মালিয়া (অথবা জুন মাল্লিয়াহ অথবা জুনি মালিয়া) হলেনে একজন বাঙালী অভিনেত্রী। তিনি হলেন একজন লোকহিতৈষী ব্যক্তি এবং পশ্চিমবঙ্গ মহিলা কমিশনের একজন অন্যতম সদস্য।


title: অস্কার (দ্ব্যর্থতা নিরসন)

text: "অস্কার" বলতে হয়তোবা বোঝায়:


title: অস্কার দোস সান্তোস জুনিয়র

text: "অস্কার" দোস সান্তোস জুনিয়র (; জন্ম: ১৯৯১ সালে ৯ই সেপ্টেম্বর; আমেরিকানা, সাঁউ পাঁওলো, ব্রাজিল) হচ্ছেন ব্রাজিলীয় ফুটবলার যিনি বর্তমানে প্রিমিয়ার লীগ ক্লাব চেলসি ও ব্রাজিলের হয়ে খেলছেন। তিনি মূলত অ্যাটাকিং মিডফিল্ডার ও উইঙ্গার হিসেবে খেলে থাকেন।


title: অস্কার দোস সান্তোস জুনিয়র

text: সাঁউ পাঁওলোর হয়ে অস্কার তার খেলোয়াড়ি জীবনের সূচনা করেন, যেখানে তিনি ২০০৮ সালে ব্রাজিলীয় সিরি এ জিতেন। চুক্তিতে অনিয়মের জন্য সাঁউ পাঁওলোর বিরুদ্ধে কোর্টে যান, পরবর্তী তিন বছর তিনি ইন্টারনাসিয়নালে কাটান। জাতীয় দল ও ক্লাবের হয়ে সফলতার জন্য অস্কার ইংরেজ ক্লাব চেলসি ২০১২ সালে তাকে কিনে নেয়।


title: অস্কার দোস সান্তোস জুনিয়র

text: অস্কার ব্রাজিলের হয়ে অনূর্ধ্ব ২০ দলে খেলেছেন, এছাড়া তিনি ২০১২ অলিম্পিকের ফুটবল দলেও ছিলেন। ২০১১ সালের ২০ আগস্ট প্রথম খেলোয়াড় হিসেবে তিনি অনূর্ধ্ব বিশ বিশ্বকাপের ফাইনালে পর্তুগালের বিপক্ষে হ্যাট্রিক করেন। তিনি জাতীয় দলের হয়ে প্রথম আন্তর্জাতিক ম্যাচ খেলেন আর্জেন্টিনার বিপক্ষে। তিনি জাতীয় দলের হয়ে ব্রাজিলে হতে যাওয়া ২০১৪ ফিফা বিশ্বকাপের দলে জায়গা করে নিয়েছেন।


title: অস্কার দোস সান্তোস জুনিয়র

text: তার খেলার ধরন ও দক্ষতা ২০০৭ সালে ব্যালন ডি'অর জয়ী কাকার সাথে তুলনা করা হয়।


title: দ্য সাইলেন্স অব দ্য ল্যাম্বস (চলচ্চিত্র)

text: দ্য সাইলেন্স অব দি ল্যাম্বস () ১৯৯১ সালের আমেরিকান থ্রিলার, যেখানে চলচ্চিত্রের অপরাধ এবং ভৌতিক ধরার মিশ্রন ঘটেছে। যা টমাস হ্যারিসের হ্যানিবাল লেক্টারের দ্বিতীয় অংশ, ১৯৮৮ সালের একই নামের উপন্যাসের উপর ভিত্তি করে নির্মিত হয়েছে। জোনাথন ডেমি পরিচালিত এই চলচ্চিত্রের অভিযোজিত চিত্রনাট্য লিখেছেন টেড ট্যালি এবং অভিনয়ে ছিলেন জোডি ফস্টার, অ্যান্থনি হপকিন্স এবং স্কট গ্লেন। এটি একটি উজ্জ্বল মনোচিকিৎসক এবং স্বজাতীগ্রাসী ক্রমিক হত্যাকারী সংক্রান্ত চলচ্চিত্র।


text: চলচ্চিত্রে ক্লারিস স্টার্লিং একজন তরুণ মার্কিন এফবিআই শিক্ষানবিস, যিনি "বাফেলো বিল" নামে পরিচিত আরেকজন ক্রমিক হত্যাকারীকে কারারুদ্ধের বিষয়ে ড. লেক্টারের পরামর্শ নেন।


text: এফবিআই শিক্ষানবিশ ক্লারিস স্টার্লিং ড. হ্যানিবাল লেক্টারের সাথে সাক্ষাত করতে যায়। লেক্টার একজন প্রাক্তন মনোচিকিৎসক, যিনি একাধিক খুন করেছেন এবং নরখাদক হিসেবে কারাগারে যাবজ্জীবন সাজা ভোগ করছেন। এদিকে এফবিআই অনেকদিন ধরে খুনি বাফেলো বিলকে খুঁজছে। বিল খুন করার পর নিহতের গায়ের চাম,ড়া ছাড়িয়ে নিতেন। এফবিআই বিলকে ধরতে লেক্টারের সহায়তা আশা করে। বর্তমানে ইউ.এস. সিনেটরের মেয়েকে বন্দি করেছে বিল। স্টার্লিংআশা করে লেক্টার এই খুনির সম্পর্কে বিভিন্ন খবর দিতে পারবেন।


title: উইলিয়াম ওয়ার্ড

text: উইলিয়াম ওয়ার্ড (১৭৬৯-১৮২৩) ছিলেন একজন গুরুত্বপূর্ণ খ্রিষ্টান ধর্মপ্রচারক, লেখক, মুদ্রক ও অনুবাদক। ১৮০২ খ্রিষ্টাব্দের ১০ই মে তিনি শ্রীরামপুরের সহধর্মপ্রচারক জন ফাউন্টেনের বিধবা স্ত্রীকে বিয়ে করেন এবং তাঁর দুই কন্যাকে দত্তক নেন।


title: উইলিয়াম ওয়ার্ড

text: ২০শে অক্টোবর, ১৭৬৯ খ্রিষ্টাব্দে ইংল্যান্ডের স্ট্যাফোর্ডশায়ারে বার্টনের কাছে স্ট্রেটন গ্রামে উইলিয়াম ওয়ার্ড জন্মগ্রহণ করেন। তাঁর বাবা জন ওয়ার্ড ছিলেন ঐ গ্রামের একজন ছুতোর ও মিস্ত্রী এবং ঠাকুরদা টমাস ওয়ার্ড কৃষিকাজে নিযুক্ত ছিলেন। উইলিয়ামের শৈশবেই তাঁর বাবা মারা যান, এবং তাঁর লালন-পালনের দায়িত্ব সম্পূর্ণভাবে তাঁর মায়ের উপর বর্তায়। তিনি প্রথমে ডার্বির কাছে মিঃ কনগ্রিভ এবং পরে মিঃ ব্রিয়ারি নামক দু'জন শিক্ষকের তত্ত্বাবধানে লেখাপড়া করেন।


title: উইলিয়াম ওয়ার্ড

text: বিদ্যালয়ের শিক্ষা শেষ হওয়ার পর উইলিয়াম ডার্বির একটি ছাপাখানায় মুদ্রক ও পুস্তক-বিক্রেতা মিঃ ড্রিউরির কাছে শিক্ষানবিশি করেন, এবং শিক্ষানবিশির মেয়াদ শেষ হওয়ার পরেও আরও দু'বছর ঐ ছাপাখানায় ড্রিউরিকে "ডার্বি মার্কারি" সংবাদপত্র সম্পাদনার কাজে সহযোগিতা করেন। এর পর স্ট্যাফোর্ডে গিয়ে তিনি তাঁর ভূতপূর্ব মনিবের আত্মীয় জোশুয়া ড্রিউরিকে "স্ট্যাফোর্ডশায়ার অ্যাডভার্টাইজার" সংবাদপত্র সম্পাদনায় সহায়তা করেন। ১৭৯৪ বা ১৭৯৫ খ্রিষ্টাব্দে উইলিয়াম হাল্ শহরে গিয়ে স্বাধীনভাবে মুদ্রকের জীবিকা অবলম্বন করেন এবং কিছুকাল "হাল্ অ্যাডভার্টাইজার" সম্পাদনা করেন।


title: উইলিয়াম ওয়ার্ড

text: প্রথম জীবনে উইলিয়াম ওয়ার্ড অ্যানাব্যাপ্টিস্ট ধর্ম গ্রহণ করেন এবং ১৭৯৬ খ্রিঃ ২৬শে আগস্ট হাল্ শহরে তাঁর ব্যাপ্টাইজেশন প্রক্রিয়া সম্পন্ন হয়। পার্শ্ববর্তী গ্রামগুলোয় ক্রমাগত ধর্মপ্রচারে নিযুক্ত থাকতে থাকতে সম্ভাবনাময় একজন ব্যক্তি হিসেবে তাঁর পরিচিতি হয় এবং ১৭৯৭ খ্রিঃ আগস্ট মাসে ব্যাপ্টিস্ট সম্প্রদায়ের অন্যতম সদস্য মিঃ ফিশউইকের সহায়তায় তিনি ইয়র্কশায়ারের হ্যালিফ্যাক্সের কাছে ইউড হল্-এ যান। সেখানে জন ফসেটের (১৭৪০-১৮১৭) ধর্মীয় শিক্ষাপ্রতিষ্ঠানে তিনি দেড় বছর পড়াশোনা করেন।


title: উইলিয়াম ওয়ার্ড

text: ১৭৯৮ খ্রিঃ শরৎকালে ব্যাপ্টিস্ট মিশন কমিটি ইউড পরিদর্শনে যায় এবং উইলিয়াম ওয়ার্ড নিজেকে ধর্মপ্রচারক হিসেবে নিয়োগ করেন। সম্ভবত তাঁর এই পদক্ষেপের পিছনে তাঁর সাথে উইলিয়াম কেরির ১৭৯৩ খ্রিঃ সংঘটিত একটি কথোপকথনের প্রভাব ছিল; কেরি ভারতে নিযুক্ত ধর্মপ্রচারণা কর্মক্ষেত্রে একজন মুদ্রকের বিশেষ প্রয়োজনীয়তার কথা তাঁকে বলেছিলেন।


title: উইলিয়াম ওয়ার্ড

text: উইলিয়াম ওয়ার্ড জোশুয়া মার্শম্যানের সাথে একই জাহাজ 'ক্রাইটেরিয়ন' এ চড়ে ১৭৯৯ খ্রিঃ ভারতে আসেন। কিন্তু কলকাতায় এসেই কেরির সাথে দেখা করতে পারেননি। একটি সরকারি নির্দেশ অনুযায়ী তাঁকে শ্রীরামপুরের দিনেমার উপনিবেশে রওনা দিতে হয়। সেখানেই পরে কেরি তাঁর সঙ্গে দেখা করেন।


title: উইলিয়াম ওয়ার্ড

text: ভারতে ওয়ার্ডের প্রধান কাজ ছিল ব্যাপ্টিস্ট মিশন প্রেসের ছাপাখানার তত্ত্বাবধান করা। ঐ প্রেস তখন বাইবেলের বিভিন্ন উপদেশ বাংলা, মারাঠা, তামিল এবং আরও ২৩ টি ভাষায় অনুবাদ করে প্রচার করত। ভাষাতত্ত্বের উপরেও তখন প্রচুর বই ছাপার কাজ চলছিল, কিন্তু এত ব্যস্ততার মধ্যেও ওয়ার্ড নিয়মিত তাঁর বিশাল ডায়রিতে লেখা ও স্থানীয় বাসিন্দাদের ধর্মশিক্ষা দানের জন্য যথেষ্ট সময় দিতেন।


title: উইলিয়াম ওয়ার্ড

text: ১৮০৬ খ্রিষ্টাব্দ পর্যন্ত উইলিয়াম ওয়ার্ড সংলগ্ন মফঃস্বল ও গ্রামগুলোয় প্রায়ই যাতায়াত করতেন, কিন্তু ঐ বছরের পর থেকে নানা কাজে সময়ের অভাব হওয়ায় এবং কলকাতা ও শ্রীরামপুরে ধর্মপ্রচার কর্মকাণ্ডের সময়সীমা বেড়ে যাওয়ায় তাঁর পক্ষে আর মূল কার্যালয় ছেড়ে বেশি দূর যাওয়া সম্ভব হয়নি। ১৮১২ খ্রিঃ তাঁর ছাপাখানা একটি অগ্নিকাণ্ডের কবলে পড়ে। ফলে ছাপাখানা কর্তৃক জমিয়ে রাখা তখনও পর্যন্ত অনূদিত ও প্রকাশিত সমস্ত ধর্মোপদেশের নথি ভস্মীভূত হয়ে যায়। ক্ষতির আর্থিক মূল্য ছিল অন্তত দশ হাজার পাউণ্ড। অবশ্য ধ্বংসাবশেষ থেকে নতুন টাইপ করার ব্লকগুলো উদ্ধার করা গিয়েছিল, আর ব্রিটেনের শুভানুধ্যায়ীদের চেষ্টায় ক্ষতির প্রভাব কাটিয়ে উঠতেও তাঁদের বেগ পেতে হয়নি।


title: উইলিয়াম ওয়ার্ড

text: ১৮১৮ খ্রিঃ দীর্ঘদিন রুগ্ন থাকার ফলে ওয়ার্ড একবার ইংল্যাণ্ডে প্রত্যাবর্তন করেন। সেখানে তাঁর দায়িত্ব ছিল ভারতীয়দের পাশ্চাত্য সাহিত্য ও বিজ্ঞান শিক্ষা দেওয়ার জন্য উইলিয়াম কেরি ও জোশুয়া মার্শম্যান এর সাথে তাঁর যৌথ উদ্যোগে সদ্যপ্রতিষ্ঠিত শ্রীরামপুর কলেজের উন্নতির জন্য অর্থ সরবরাহের ব্যবস্থা করা।


title: উইলিয়াম ওয়ার্ড

text: ওয়ার্ড ইংল্যান্ড ও স্কটল্যান্ডের অনেক জায়গায় এই উদ্দেশ্যে ঘোরেন এবং হল্যান্ড ও উত্তর জার্মানিতেও যান। ১৮২০ খ্রিঃ অক্টোবরে নিউ ইয়র্কে গিয়ে মার্কিন যুক্তরাষ্ট্রেও সফর করে ১৮২১ খ্রিঃ এপ্রিল মাসে ইংল্যান্ডে ফেরেন। ঐ বছরেই ২৮শে মে 'অ্যালবার্টা' জাহাজে চড়ে পাড়ি দেন ভারতের উদ্দেশ্যে। এহেন সংহত প্রচেষ্টার জন্য কেরি, মার্শম্যান ও ওয়ার্ড একত্রে শ্রীরামপুর ত্রয়ী নামে খ্যাত হন।


title: উইলিয়াম ওয়ার্ড

text: উইলিয়াম ওয়ার্ড ৭ই মার্চ,১৮২৩ খ্রিঃ কলেরা রোগে মারা যান। তাঁকে ধর্মপ্রচারকদের জন্য নির্দিষ্ট সমাধিস্থলে সমাধিস্থ করা হয়।


title: উইলিয়াম ওয়ার্ড

text: ধর্মোপদেশের পাশাপাশি ওয়ার্ড আরও কয়েকটি রচনার স্রষ্টা, যেমন—


title: উইলিয়াম ওয়ার্ড

text: এছাড়াও তিনি অনেক চতুর্দশপদী এবং অন্যান্য ছোট কবিতা লিখেছিলেন যেগুলো স্যামুয়েল স্টেনেটের লেখা একটি স্মৃতিকথায় পরিশিষ্ট হিসেবে প্রকাশিত হয়। এই স্মৃতিকথাটির আরম্ভে আর. বেকার খোদিত একটি অনুকৃতি আছে, যেটি শিল্পী ওভার্টন অঙ্কিত উইলিয়াম ওয়ার্ডের একটি প্রতিকৃতির আদলে তৈরি।


title: কিরণ রাও

text: কিরণ রাও (ইংরেজি: Kiran Rao) (জন্ম: ৭ নভেম্বর ১৯৭৩) একজন ভারতীয় চলচ্চিত্র প্রযোজক, চিত্রনাট্যকার, এবং পরিচালক।


title: কিরণ রাও

text: কিরণ রাও ৭ নভেম্বর ১৯৭৩ সালে বেঙ্গালুরুর একটি রাজকীয় পরিবারে জন্মগ্রহণ করেন। তাঁর পৈতৃক পিতামহ জে. রামেশ্বর রাও ছিলেন একজন । তিনি কলকাতায় বেড়ে ওঠেন, যেখানে তিনি এবং উপস্থিত ছিলেন। ১৯৯২ সালে তাঁর বাবা কলকাতা ছেড়ে যাবার সিদ্ধান্ত নেওয়ায় তিনি মুম্বইয়ে স্থানান্তরিত হন। তিনি ১৯৯৫ সালে অর্থনীতি বিষয়ে স্নাতক করেন, মুম্বইয়ের থেকে। তিনি দুই মাসের জন্যে সোফিয়া পলিটেকনিকে সামাজিক যোগাযোগ মাধ্যমে কাজ করেন, কিন্তু তারপর দিল্লি চলে যান। তিনি নয়া দিল্লির থেকে স্নাতোকোত্তর সম্পন্ন করেন। বলিউড অভিনেত্রী অদিতি রাও হায়দারি তাঁর প্রথম মাতৃক চাচাত বোন।


title: নরম্যান্ডি অবতরণ

text: নরম্যান্ডি অবতরণ, কোড নাম অপারেশন নেপচুন, (বলা হয় ডি-ডে) দ্বিতীয় বিশ্বযুদ্ধের অপারেশন ওভারলর্ডের আওতায় ৬ জুন, ১৯৪৪ সালে মিত্র পক্ষের নরম্যান্ডি আক্রমণ-এর সময় অবতরণ অপারেশনকে বোঝায়।


title: নরম্যান্ডি অবতরণ

text: লক্ষ্য জার্মানির দখল দ্বারিত্ব থেকে ফ্রান্সকে মুক্ত করা। আক্রমণের ইতিহাসে পৃথিবীর সব চাইতে বড় উভচর আক্রমণ এটি। যার গোপন পরিকল্পনা এবং প্রস্তুতি শুরু হয়েছিল ১৯৪৩ সালের শুরুর দিকে। ফ্রান্স এর এই উপকূল বর্তি এলাকায় আধিপত্য বজায় রাখতে হিটলার তার সামরিক বাহিনির সব থেকে চৌখুস এবং দ্বিতীয় বিশ্বযুদ্ধের নাম করা ফিল্ড মার্শাল Erwin Rommel কে কমান্ডের দায়িত্ব দিয়েছিলেন। শেষ পর্যন্ত পারেননি তিনি আধিপত্য ধরে রাখতে মিত্র পক্ষের যৌথ বাহিনির কাছে তার পরাজয় বরন করতে হয়েছিল। ১,৫৬,০০০ আমেরিকান ব্রিটিশ ও কানাডিয়ান যৌথবাহিনি ফ্রান্সের নরম্যান্ডি অঞ্চলের উপকূলে ৫০ মাইল দীর্ঘ একটি সৈকতের উপরে ৫ টি ভাগে ভাগ হয়ে অবতরন করে । অগাস্ট ১৯৪৪ শেষ দিকে উত্তর ফ্রান্স মিত্র বাহিনির দখলে আসে । জার্মানরা পরাজিত হতে শুরু করে বসন্তের শেষ দিকে ফ্রান্স শত্রু মুক্ত হয় । ইউরোপ জয় শুরু হয়ে ছিল নরম্যান্ডির এই জয় দিয়ে।


title: জিরো ডিগ্রী

text: জিরো ডিগ্রী অনিমেষ আইচ পরিচালিত ২০১৫ সালের একটি বাংলা চলচ্চিত্র। প্লে হাউস প্রোডাকশনস্-এর ব্যানারে জনপ্রিয় নাট্যাভিনেতা ও পরিচালক মাহফুজ আহমেদ "জিরো ডিগ্রী"র প্রযোজনা করেছেন। এতে অভিনয় করেছেন মাহফুজ আহমেদ, জয়া আহসান, দিলরুবা ইয়াসমিন রুহি, ইফতেখার জাইব, মীর রাব্বি, রনন রয়, তারিক আনাম খান, টেলিসামাদ, ইরেশ যাকের, লায়লা হাসান, শিরিন আলম প্রমুখ। রুহী এই চলচ্চিত্রে পাঁচ রূপে আবির্ভূত আসবেন।


title: জিরো ডিগ্রী

text: ১৮ই এপ্রিল, ২০১৪ সালে এই চলচ্চিত্রের দৃশ্যায়নের কাজ শেষ হয় এবং ২০১৫ সালের ৬ই ফেব্রুয়ারি এটি মুক্তি পায়।


title: জিরো ডিগ্রী

text: অমিত ও নীরার একমাত্র সন্তান অর্ক। সাধারণ সুখী জীবন তাদের। অমিত একটি টেলিকমিউনিকেশন কোম্পানিতে ও নীরা বেসরকারি সংস্থায় চাকরি করে। অফিসের কাজের জন্য প্রায়শই নীরাকে বিদেশে যেতে হয়।


title: জিরো ডিগ্রী

text: কিন্তু নীরা একবার বিদেশে গিয়ে আর ফিরে আসে না। সে অমিততে ফোনে জানায় যে একজন নব্য রকস্টার মুশফিককে বিয়ে করে এখন থেকে সেখানেই থাকবে। অমিত ব্যাপারটিকে মেনে নিতে পারে না, সে ভেঙে পড়ে। এরই মধ্যে সড়ক দুর্ঘটনায় অর্ক নিহত হয়। অমিত মানসিক ভারসাম্যহীন হয়ে পড়ে।


title: জিরো ডিগ্রী

text: এদিকে গ্রামের প্রভাবশালী ব্যাক্তিত্ব মন্দ-স্বভাবধারী পাটোয়ারী। সে সুন্দরী মহিলা বিয়ে করে দিনকয়েক পরে ছেড়ে বা মেরে ফেলতেন। এসবের প্রতি বিরূপ হয়ে তার স্ত্রী তাদের মেয়ে সোনিয়াকে কিছু টাকা দিয়ে ঢাকা পাঠিয়ে দেন। কিন্তু আশামত সব হয়ে ওঠে না। সে এক পর্যায়ে আত্মহত্যা করতে গেলে ওয়াহেদ নামের এক কবি তাকে আটকায়। তাদের মধ্যে সম্পর্ক সৃষ্টি হয়।


title: জিরো ডিগ্রী

text: কিন্তু প্রকৃত অবস্থায় ওয়াহেদ এক নারী-ব্যবসায়ী। সে টাকার বিনিময়ে সোনিয়াকে বিক্রি করে দেয়। সে ধর্ষণের শিকার হয় এবং মানসিক ভারসাম্য হারিয়ে ফেলে। সেও অমিতের ঐ হাসপাতালেই ভর্তি হয়।


title: জিরো ডিগ্রী

text: এখানেই তাদের পরিচয় হয়। সেখান থেকে তারা নিজ নিজ প্রতিশোধ নিতে প্রস্তুত হয়। সোনিয়া খুঁজবে ওয়াহেদকে আর অমিত খুঁজবে নীরাকে। এদিকে নীরা ও মুশফিকের মধ্যেও দাম্পত্য কলহ সৃষ্টি হয়। এভাবেই গল্প এগিয়ে যায়।চলচ্চিত্রের বেশিরভাগ অংশের দৃশ্যই ঢাকা ও এর আশেপাশে ধারণ করা হয়। তবে কিছু অংশ সিঙ্গাপুরেও ধারণ করা হয়।


title: জিরো ডিগ্রী

text: এপ্রিলে দৃশ্যায়নের কাজ শেষ হওয়ার পরেই শুরু হয় শুটিং-পরবর্তী কাজ। এর কারিগরি দিকে যথেষ্ট প্রযুক্তির ব্যবহার করা হয়েছে।


title: জিরো ডিগ্রী

text: ২৩ নভেম্বর ২০১৪ ছবিটি সেন্সর ছাড়পত্র লাভ করে ।


title: জিরো ডিগ্রী

text: "দৈনিক মানবকণ্ঠ" তাদের রিভিউতে বলে, পরিচালক সীমিত বাজেটের মধ্যে থেকে তাঁর সর্বোচ্চ চেষ্টা করেছেন। তবে তারা কাহিনীগত ত্রুটিকে চিহ্নিত করেন। সব মিলিয়ে তারা অনিমেষকে ১০০তে ৯৯ দেয়া যেতে পারে বলে মতপ্রকাশ করে। চলচ্চিত্রের রিভিউতে "সময় নিউজ" মিশ্র সমালোচনা করে। দর্শকের মতামত তুলে ধরে তারা একে 'উপভোগ্য' ও 'অশ্লীল' দুই-ই বলে। "দৈনিক যুগান্তর" এই চলচ্চিত্রের ব্যাপক সমালোচনা করে একে "যুব সমাজ নষ্ট করার ছবি" বলে অভিহিত করে এবং চলচ্চিত্রবোদ্ধাদের উদ্ধৃতি দিয়ে বলা হয় এই ধরণের চলচ্চিত্রের ফলে অশ্লীলত পুনরায় জেঁকে বসতে পারে। "বাংলানিউজ ২৪" চলচ্চিত্রটি দেখতে গেলে পয়সা উসুল হবে বলে মন্তব্য করে।


title: আমুনেত

text: আমুনেত বা "আমোনেত" হলেন প্রাচীন মিশরীয় ধর্মের অন্যতম আদিম দেবী। তিনি অগদোয়াদ এর একজন সদস্য এবং আমুন-এর সঙ্গী।


title: আমুনেত

text: তাঁর নামের অর্থ হল "গোপন স্ত্রীমূর্তি" এবং এই নামটি আসলে দেবতা আমুনের নামের স্ত্রী-সংস্করণ মাত্র। সম্ভবত তিনি আলাদা কোনো দেবী ছিলেন না, কারণ তাঁর ও আমুনের প্রথম উল্লেখ পাওয়া যায় একই সাথে, যুগ্ম দেবতা হিসেবে।


title: আমুনেত

text: কিন্তু দ্বাদশ রাজবংশের সময় (আঃ ১৯৯১-১৮০৩ খ্রিঃ পূঃ) তাঁর পূজা আমুনের অন্য স্ত্রী মুতের ক্রমবর্ধমান প্রভাবে গুরুত্ব হারিয়ে ফেলে। যদিও এককভাবে থীবস্ নগরে তিনি আমুনের স্ত্রী এবং ফ্যারাওয়ের রক্ষাকর্ত্রী হিসেবে পূজিতা হতে থাকেন।


title: আমুনেত

text: আমুনের পূজাস্থল কার্নাকে আমুনেতের সেবায় পুরোহিতদের নিয়োগ করা হত। সেদ উৎসব প্রভৃতি রাজকীয় আড়ম্বরেও তাঁর ভূমিকা ছিল। আমুনেতকে লাল মুকুট পরিহিতা ও প্যাপিরাসের একটি দণ্ডধারিণী রূপে কল্পনা করা হত।


title: আমুনেত

text: পরবর্তী নথিসমূহে আমুনেতকে নেথ দেবীর সাথে এক হিসেবে বর্ণনা করা হতে থাকে, যদিও টলেমাইক যুগ (৩২৩-৩০ খ্রিঃ পূঃ) পর্যন্ত তিনি একজন বিশিষ্ট দেবী হিসেবে পূজিত হতেন।


title: আঞ্চলিক কোডের তালিকা, অ্যারিজোনা

text:
এটি অ্যারিজোনার টেলিফোন অঞ্চলের কোডের তালিকা।
ডানদিকের মানচিত্রটিতে ক্লিক করতে পারেন, আপনি যেকোন অঞ্চলে ক্লিক করার মাধ্যমে ঐ কোডের অঞ্চলনির্ভর কোডের অংশে চলে যেতে পারবেন।
৬০২ - ফিনিক্স এর মূল শহর, আহওয়াটুকে ও শহরের কিছু পশ্চিমাংস বাদে।


title: আঞ্চলিক কোডের তালিকা, অ্যারিজোনা

text: ৫২০ - টুসন, নোগালেস, অ্যারিজোনাদনোগালেস, কাসা গ্র্যান্ডে ও টম্বস্টন, অ্যারিজোনাকম্বস্টন সহ দক্ষিণ অ্যারিজোনা]।


title: আঞ্চলিক কোডের তালিকা, অ্যারিজোনা

text: ৪৮০ - ম্যারিকোপা প্রদেশ ও পিনাল প্রদেশের কিছু অংশ, ফিনিক্সের পূর্বাংশের শেষ সীমানা এবং আহওয়াটুকের ফিনিক্সের প্রতিবেশী অঞ্চল। এরমধ্যে মেসা, স্কটসদালে, টেম্পে, চান্ডলার, গিলবার্ট, কুইন ক্রিক, সান টান ভ্যালি, অ্যাপাখে জংশন ও ফাউন্টেন হিলস রয়েছে।


title: আঞ্চলিক কোডের তালিকা, অ্যারিজোনা

text: ৬২৩ - ম্যারিকোপা প্রদেশ, ফিনিক্সের পশ্চিমের শেষ সীমানা ও শহরের কিছু পশ্চিমাংস। এরমধ্যে, গ্লেন্ডালে, গুডইয়ার, য়াভোনদালে, টল্লেসন, বাকআই, সান সিটি ও পিওরিয়া রয়েছে।


title: আঞ্চলিক কোডের তালিকা, অ্যারিজোনা

text: ৯২৮ - উত্তর ও দক্ষিণ অ্যারিজোনা। এরমধ্যে ইউমা, ফ্ল্যাগস্টাফ, গ্রান্ড ক্যানিয়ন, পায়সন, প্রেসকট, লেক হাভাসু সিটি, বুলহেড সিটি ও কিংম্যান রয়েছে।


title: আঞ্চলিক কোডের তালিকা, অ্যারিজোনা

text: -মূলত, অ্যারিজোনার মাত্র একটি আঞ্চলিক কোড রয়েছেঃ ৬০২।


title: আঞ্চলিক কোডের তালিকা, অ্যারিজোনা

text: -১৯৯৫ সালে, অ্যারিজোনা দুটো আঞ্চলিক কোডে বিভক্ত হয়ে যায়। ম্যারিকোপা প্রদেশ আগের ৬০২ কোডেই থাকে, এবং বাকি অঞ্চল ৫২০ কোড লাভ করে।


title: আঞ্চলিক কোডের তালিকা, অ্যারিজোনা

text: -১৯৯৯ সালে, ম্যারিকোপা প্রদেশ আবারও ৬০২, ৪৮০ ও ৬২৩ কোডে বিভক্ত হয় (বর্ণনার জন্য উপর্যুক্ত অংশ দেখুন)।


title: আঞ্চলিক কোডের তালিকা, অ্যারিজোনা

text: -২০০১ সালে ম্যারিকোপা প্রদেশের বহিঃপ্রদেশ উত্তর ও দক্ষিণে অর্ধখন্ডিত হয়। দক্ষিণ পাশ ৫২০ কোডটিই ধারণ করে, এবং উত্তরাংশ ৯২৮ কোডলাভ করে।


title: হালালগুগলিং

text: হালাল গুগলিং (, ) হল একটি ইসলামিক ইন্টারনেট সার্চ ইঞ্জিন যেটি প্রধানত মুসলিম ব্যবহারকারীদের জন্য তৈরি করা হয়েছে। এটি এমন অনুসন্ধান ফলাফল বা সার্চ রেজাল্ট প্রদান করে যেগুলো হালাল বা ইসলামিকভাবে বৈধ এবং ইসলামিক শরিয়াহ অনুসারে হারাম হিসেবে চিহ্নিত পেজসমূহ ফিল্টার করতে চেষ্টা করে। এটি গুগল এবং বিং এর মত সার্চ ইঞ্জিনসমূহ থেকে অনুসন্ধান ফলাফল সংগ্রহ করে এবং ব্যবহারকারীদের কাছে শুধুমাত্র হালাল অনুসন্ধান ফলাফলসমূহ প্রদর্শন করে|


title: জাতীয় অধ্যাপকবৃন্দের তালিকা

text: জাতীয় অধ্যাপক বাংলাদেশের বিশেষ রাষ্ট্রীয় সম্মাননা যা বাংলাদেশ সরকার কর্তৃক শিক্ষা, জ্ঞান-বিজ্ঞান এবং গবেষণার জন্যে দেশের বিশিষ্ট পণ্ডিত, চিন্তাবিদ এবং শিক্ষকগণকে প্রদান করা হয়। স্বাধীনতার পর ১৯৭৫ সাল থেকে এই সম্মাননা প্রবর্তিত হয়ে আসছে। সর্বপ্রথম ১৯৭৫ সালের ১৭ মার্চ জাতীয় অধ্যাপক পদে জয়নুল আবেদীন, আবদুর রাজ্জাক এবং কাজী মোতাহার হোসেনকে নিয়োগ দেয়া হয়।


title: আনুকেত

text: মিশরের পুরাণে আনুকেত (অন্য বানান- আঙ্কেত, গ্রিকে আনুকিস) হলেন নীল নদের ব্যক্তিরূপ এবং ঐ নদের দেবী। তাঁকে মানা হত মিশরে নীল নদের প্রবাহের আরম্ভে এলিফ্যান্টাইন নামক স্থানে এবং নুবিয়ার সংলগ্ন অঞ্চলগুলিতে।


title: আনুকেত

text: আনুকেত, দেবতা খ্‌নুম এবং দেবী সাতেত একত্রে একটি দৈবী ত্রয়ী গঠন করতেন। ধারণা করা হয় সাতেত তাঁর বোন, ও খ্‌নুম তাঁর সম্ভাব্য পতি। আনুকেতকে পালকনির্মিত একটি মুকুট পরিহিতা নারী হিসেবে কল্পনা করা হত, যে বৈশিষ্ট্যটিকে অধিকাংশ বিশেষজ্ঞ নুবিয়ার সংস্কৃতির প্রভাব বলে মনে করেন। তাঁর প্রতীকী পবিত্র পশু হল গ্যাজেল।


title: আনুকেত

text: সেহেইল দ্বীপে তাঁর উদ্দেশ্যে একটি মন্দির নির্মিত হয়। উদ্ধার করা অনুলিপি থেকে জানা যায় ঐ স্থানে ত্রয়োদশ রাজবংশের ফ্যারাও তৃতীয় সোবেখোতেপের আমলে আনুকেতের উদ্দেশ্যে একটি বেদী তথা তীর্থক্ষেত্র বানানো হয়েছিল। এর অনেক পরে, অষ্টাদশ রাজবংশের রাজত্বকালে দ্বিতীয় আমেনহোতেপ দেবীর উদ্দেশ্যে একটি পূর্ণাঙ্গ মন্দির উৎসর্গ করেন।


title: আনুকেত

text:
নতুন রাজ্য চলাকালীন এলিফ্যান্টাইনে আনুকেতের বার্ষিক অর্চনার অঙ্গ ছিল নদীর পাড় বরাবর একটি শোভাযাত্রা। প্রাপ্ত অনুলিপি থেকে এই সময়ে অনুষ্ঠিত আনুকেত ও খ্‌নুম দেবতার পূজার বিবরণ পাওয়া যায়।
প্রথাগতভাবে নীল নদের বাৎসরিক বন্যা আরম্ভের সময় আনুকেতের উৎসব শুরু হত। নীলকে তার জীবনদায়ী জলের জন্য ধন্যবাদ জানাতে এবং দেবী আনুকেতের কৃপায় লব্ধ উর্বর পলিমাটির প্রতিদান দেওয়ার জন্য সেদিন লোকে পয়সা, সোনার জিনিসপত্র, গয়নাগাটি আর অন্যান্য মূল্যবান উপহার নদীর জলে বিসর্জন দিত। মিশরের অনেক অঞ্চলে কয়েক প্রজাতির মাছ পবিত্র বলে সেগুলো খাওয়ার উপর যে নিষেধাজ্ঞা ছিল তা এই সময় নাগাদ উঠে যায়। বলা হয় নীল নদের বাসিন্দা যে কোনো মাছ দেবী আনুকেতের প্রতীক এবং তা খাওয়া প্রকৃতপক্ষে দেবীর অর্চনারই অঙ্গ।


title: ২০১৪ ফিফা বিশ্বকাপ বাছাইপর্ব

text: ২০১৪ ফিফা বিশ্বকাপ বাছাইপর্ব ছয়টি ফিফা কনফেডারেশন কর্তৃক আয়োজিত ফিফা বিশ্বকাপ প্রতিযোগিতার সিরিজ। ৩২টি দল ২০১৪ সালে ব্রাজিলে অনুষ্ঠিতব্য ফিফা বিশ্বকাপ ফুটবলে অংশগ্রহণ করবে। তন্মধ্যে, স্বাগতিক ব্রাজিল ফুটবল দলের জন্য একটি স্থান সংরক্ষিত রয়েছে। বাদবাকী ৩১ দলের স্থান নিশ্চিতকরণে বাছাইপর্বের আয়োজন করা হয়। ছয়টি ফিফা কনফেডারেশনের ২০৭টি দল প্রতিদ্বন্দ্বিতা করে। ঐ কনফেডারশন থেকে সর্বাধিক সফল দলগুলোকে নির্ধারণ করা হয়েছে। খুবই সীমিত পরিসরে বাছাইপর্ব সম্পন্নের লক্ষ্যে আন্তঃকনফেডারেশনের মধ্যে স্থান-নির্ধারণী খেলার আয়োজন করতে হয়েছে। ভুটান, ব্রুনেই, গুয়াম ও মৌরতানিয়া বাছাইপর্বে অংশগ্রহণ করেনি। দক্ষিণ সুদান ফিফায় যোগদান করলেও অংশ নেয়নি। বাছাইপর্বে সর্বমোট ৮২০টি খেলা অনুষ্ঠিত হয়। ৮২৪টি খেলা আয়োজনের কথা থাকলেও বাহামা ও মৌরিতাস নাম প্রত্যাহার করায় ৮২০টি খেলা আয়োজন করতে হয়েছে। ১৫ জুন, ২০১১ তারিখে মন্তেসেরাত ও বেলাইজের মধ্যকার খেলার মাধ্যমে ২০১৪ সালের ফিফা বিশ্বকাপ বাছাইপর্বের উদ্বোধন ঘটে। বেলিজিয়ান স্ট্রাইকার ডিওন ম্যাককলে প্রথম গোলটি করেন। ২০ নভেম্বর, ২০১৩ তারিখে জর্দানকে হারিয়ে উরুগুয়ে বিশ্বকাপের চূড়ান্তপর্বে অংশ নেয়ার যোগ্যতা অর্জন করে। ফিফা র‌্যাঙ্কিংয়ের শীর্ষ ২৪ দলের মধ্যে ২৩টি দলই চূড়ান্ত পর্বে অংশ নিচ্ছে।


title: ২০১৪ ফিফা বিশ্বকাপ বাছাইপর্ব

text: নির্বাহী কমিটি ২০১৪ ফিফা বিশ্বকাপের প্রাথমিক ড্রয়ের তারিখ পরিবর্তনের সিদ্ধান্ত অনুমোদন করে। এরফলে অতীতের প্রতিযোগিতাগুলোর চেয়ে ছয় মাস পূর্বেই তা অনুষ্ঠিত হয়। এছাড়াও, কনফেডারেশনগুলো তাদের সুবিধাজনক সময়ে প্রতিযোগিতা আয়োজনের বিষয়টিও অনুমোদ করে। ৩০ জুলাই, ২০১১ তারিখে ব্রাজিলের রিও দি জেনিরোর মারিনা দ্যঁ গ্লোরিয়ায় বিশ্বকাপ বাছাইপর্বের ড্র অনুষ্ঠিত হয়।


title: ২০১৪ ফিফা বিশ্বকাপ বাছাইপর্ব

text: ২০১৪ বিশ্বকাপের জন্য কনফেডারেশনগুলোয় নিম্নবর্ণিত দলের সংখ্যা নির্ধারণ করা হয়।


title: ২০১৪ ফিফা বিশ্বকাপ বাছাইপর্ব

text: উয়েফা ও কাফের নির্দিষ্টসংখ্যক দল নির্ধারণ করা থাকলেও অন্যান্য কনফেডারেশনগুলোকে এএফসি’র ৫ম স্থান অধিকারী দল বনাম কনমেবলের ৫ম স্থান অধিকারী দল ও কনকাকাফের বনাম ওএফসি’র ১ম স্থান অধিকারী দলের মধ্যকার খেলার ফলাফলের উপর নির্ভর করতে হয়। ড্রয়ের মাধ্যমে চার দলকে প্রতিযোগিতায় অংশগ্রহণ করতে হয়।


title: ব্রাজিল জাতীয় ক্রিকেট দল

text: ব্রাজিল ক্রিকেট দল আন্তর্জাতিক ক্রিকেটে ব্রাজিলের প্রতিনিধিত্ব করছে। তারা ২০০২ সালে আইসিসি অনুমোদিত সদস্যপদের মর্যাদা লাভ করে। ক্রিকেট ব্রাজিল সাবেক ভারতীয় টেস্ট ক্রিকেটার অশোক গান্দোত্রাকে তাদের একজন সদস্য হিসেবে অন্তর্ভুক্ত করে।


title: ব্রাজিল জাতীয় ক্রিকেট দল

text: ২০০২ সালে ব্রাজিল আইসিসির সদস্যপদ লাভ করে। ব্রাজিল প্রথম আন্তর্জাতিক ম্যাচ খেলে ২০০৬ সালে, আমেরিকান্স চ্যাম্পিয়নশিপে বিভাগ তিনে তারা সুরিনামের বিপক্ষে খেলে।


title: ভেনিসা হাডজেন্স

text: ভেনিসা অ্যানা হাডজেন্স () (জন্ম: ডিসেম্বর ১৪, ১৯৮৮) একজন মার্কিন অভিনেত্রী এবং গায়িকা। তিনি বাজিয়ে অভিক্ষিপ্তাবস্থায় বেড়ে উঠেছেন। তিনি ডিজনি চ্যানেলের জন্যে বিভিন্ন চলচ্চিত্র এবং টেলিভিশন ধারাবাহিকে উপস্থিত হয়েছেন। ২০০৩ সালে পূর্ণদৈর্ঘ্য চলচ্চিত্র "থার্টিন"-এর মাধ্যমে তার আত্মপ্রকাশ ঘটে। এটি একটি কিশোর নাট্য যেখানে হাডজেন্স একটি পার্শ্ব চরিত্রে অভিনয় করেন। "হাই স্কুল মিউজিক্যাল" ট্রিলজি মুক্তির পর তিনি মূলধারার সাফল্য অর্জন করেন, এবং সহ-অভিনেতা জাক এফরনের সঙ্গে তার সম্পর্ক ব্যাপকভাবে প্রচারিত হয়। ধারাবাহিকে উপস্থিতি তাকে পরিবারের নাম তৈরি করতে সাহায্য করেছে। চলচ্চিত্রের গান সবসময়ই বিশ্বব্যাপী তালিকাভুক্ত ছিলো। তার "ব্রেকিং ফ্রি" গান -এর সেরা ১০ তালিকায় অন্তর্ভুক্ত হয়। হাডজেন্সের আত্মপ্রকাশ অ্যালবাম "ভি" মুক্তি পায় সেপ্টেম্বর ২৬, ২০০৬ সালে, তালিকায় যার অবস্থান ছিলো ২৪ নম্বরে এবং পরবর্তীতে হয়। তার দ্বিতীয় অ্যালবাম, "আইডেন্টফিাইড", জুলাই ১, ২০০৮ সালে মার্কিন যুক্তরাষ্ট্রে মুক্তি পায়।


title: ভেনিসা হাডজেন্স

text: তার অ্যালবাম "হাই স্কুল মিউজিকাল" মুক্তির পর থেকে হাডজেন্স অভিনয়ের উপর জোড় দেন। ২০০৯ সালে, তিনি "ব্যান্ডস্লাম" চলচ্চিত্রে অভিনয়ের জন্যে সমালোচকদের প্রশংসা অর্জন করেছেন। তিনি ডোয়াইন জনসন এবং জোশ হাচারসনের পাশাপাশি "" চলচ্চিত্রে অভিনয় করেছেন। এরপর সেলিনা গোমেজের সাথে অভিনয় করেন "স্প্রিং ব্রেকার্স" (২০১৩) চলচ্চিত্রে। এছাড়াও তিনি রবার্ট রদ্রিগেজ পরিচালিত "ম্যাচেট কিলস" চলচ্চিত্রে কাজ করেন।


title: ভেনিসা হাডজেন্স

text: হাডজেন্স স্যালিনাস, ক্যালিফোর্নিয়া এলাকায় জন্ম নেন, এবং ওরেগন থেকে সাউদার্ন ক্যালিফোর্নিয়ায় ওয়েস্ট কোস্টে বাবা-মায়ের সঙ্গে বাস করেন। তার মা, জিনা (née Guangco), উত্তরাধিকারসূত্রে একটি অফিসে কাজ করেন, এবং তার বাবা, গ্রেগরি হাডজেন্স, একজন দমকলকর্মী ছিলেন। তার একটি ছোট বোন রয়েছে, স্টেলা হাডজেন্স, তিনিও একজন অভিনেত্রী। ছেলেবেলা থেকে তিনি একজন রোমান ক্যাথলিক হিসেবে বেড়ে উঠেন। তার বাবা, একজন আইরিশ এবং নেটিভ আমেরিকান বংশদ্ভুত, এবং মা একজন ম্যানিলা, ফিলিপাইনীয়, অথ্যাৎ ফিলিপিনো চীনা-স্প্যানিশ বংশদ্ভুত। তার দাদী-নানীরা সকলেই সঙ্গীত বিষয়ে জ্ঞ্যাত ছিলেন।


title: ভেনিসা হাডজেন্স

text: অক্টোবর ২০১০ সালে, হাডজেন্স "" চলচ্চিত্রে ডোয়াইন জনসন এবং জোশ হাচারসনের পাশাপাশি অভিনয় করেন। এটি ২০০৮ সালের "জার্নি টু দ্য অব দি আর্থ" চলচ্চিত্রের ধারাবাহিক অংশ। "জার্নি ২: দি মিস্ট্রিরিয়াস আইল্যান্ড" উত্তর আমেরিকায় $১০৩,৮৩৬,১৪৭ এবং অন্যান্য দেশে $২২২,০০০,০০০, বিশ্বব্যাপী মোট $৩২৫,৮৬০,২৯০ উপার্জন করে। যা দেশীয় এবং বিশ্বব্যাপী উভয় আয়ে এর আগের চলচ্চিত্র অতিক্রান্ত করেছে। উত্তর আমেরিকায়, এই চলচ্চিত্র মুক্তির প্রথম শুক্রবারে $৬.৫৪ মিলিয়ন আয় করে, এবং বক্স অফিসে চতুর্থ স্থানে অবস্থান নেয়। সপ্তাহান্তে এই উপার্জন দাঁড়ায় $২৭.৩ মিলিয়নে এবং চলচ্চিত্রটি তৃতীয় স্থানে এগিয়ে যায়। যা মূল $২১.০ মিলিয়ন আত্মপ্রকাশের চেয়ে বেশী ছিল। "জার্নি ২: দি মিস্ট্রিরিয়াস আইল্যান্ড" সমালোচকদের কাছ থেকে সাধারণ নেতিবাচক সমালোচনা পেয়েছে। এটি রটেন টম্যাটোসের ১১৯টি রিভিউ এবং ৫/১০ গড় রেটিংয়ের উপর ভিত্তি করে ৪২% "রটেন" রেটিং অর্জন করে। এই ওয়েবসাইটের ঐকমত্য হলো: "আগ্রাসী অনুচ্চাশী, "জার্নি ২" কিশোর দর্শকদের রোমাঞ্চিত করতে পারে, কিন্তু অধিকাংশই ভাবেন এটি তরুণ শ্রোতাদের জন্যে খুব তীব্র এবং প্রাপ্তবয়স্কদের জন্য খুব ব্যঙ্গাত্মক চলচ্চিত্র।" মেটাক্রিটিক, যেখানে ভরযুক্ত গড় স্কোর নির্ধারণ করে চলচ্চিত্র সমালোচক কর্তৃক পাওয়া ১-১০০ রিভিউর উপর ভিত্তি করে ২৭টি রিভিউ এবং ৪১টি রেটিং স্কোর রয়েছে।


title: ভেনিসা হাডজেন্স

text: নভেম্বর ২০১১ সালে, হাডজেন্স তার অফিসিয়াল ওয়েবসাইটে ঘোষণা করেন যে তিনি সেলিনা গোমেজ এবং জেমস ফ্রাঙ্কোর সাথে অভিনয় করছেন "স্প্রিং ব্রেকার্স" চলচ্চিত্রে। চলচ্চিত্রটি চার কলেজ-বয়সী তরুণীকে কেন্দ্র করে, যেখানে তারা তাদের বসন্ত অবকাশের অর্থ যোগাড় করার জন্য একটি ফাস্টফুড রেস্তোরাঁ ডাকাতি করার সিদ্ধান্ত নেয়। এটি প্রেক্ষাগৃহে মুক্তি পায় মার্চ ২০১৩ সালে, এবং সাধারণত ইতিবাচক সমালোচনা অর্জন করে। চলচ্চিত্রে পরিপক্ক থিম, যেমন মাদক ব্যবহার, উসৃঙ্খল যৌনাচার, এবং সহিংস্রতা তুলে ধরা হয়েছে। এই চলচ্চিত্রের সঙ্গে সামঞ্জস্য রেখে, হাডজেন্স পরবর্তীকালে ডাবস্টেপ অনুপ্রেরিত গান "$$$এক্স" মুক্তি দেন, যেটির সঙ্গীত ভিডিও এই চলচ্চিত্রের ক্লিপ ব্যবহার করে তৈরি করা হয়েছে। গানটি ওয়াইএলএ থেকে অতিথি শিল্পী বৈশিষ্টায়িত করেছে, এবং যা রক মাফিয়া কর্তৃক প্রযোজিত হয়েছে।


title: ভেনিসা হাডজেন্স

text: এপ্রিল ২০১১ সালে, এক প্রতিবেদনে জানা যায় তিনি রন ক্রাউস রচিত এবং পরিচালিত "গিমি শেল্টার" চলচ্চিত্রে ব্র্যান্ডন ফ্রাসারের সঙ্গে অভিনয় করছেন। হাডজেন্স এছাড়াও সিন্ডি পলসন চরিত্রে "দ্য ফ্রোজেন গ্রাউন্ড" চলচ্চিত্রে উপস্থিত হয়েছেন, যেটি রবার্ট হ্যানসেন মামলার উপর ভিত্তি করে নির্মিত হয়েছে। চলচ্চিত্রে তিনি জন কুসেক এবং নিকোলাস কেজের সঙ্গে অভিনয় করেন।


title: ভেনিসা হাডজেন্স

text: হাডজেন্স "হাই স্কুল মিউজিক্যালের" সহ-তারকা জাক এফরনের সঙ্গে সম্পর্কে শুরু করেন ২০০৫ সালে। পরবর্তীকালে প্রচারমাধ্যমের নিয়মিত লক্ষ্য হয়ে ওঠেন তারা, এবং "বিবিসি" হাডজেন্সকে মার্কিন যুক্তরাষ্ট্রে "হাউসহোল্ড নেম" বলে পূর্বাভাস ব্যাক্ত করে। ডিসেম্বর ২০১০ সালে, হঠাৎ তাদের সম্পর্কের পরিণতি ঘটে। হাডজেন্স অভিনেত্রী অ্যাশলে তিসডেলের খুব ঘনিষ্ঠ বন্ধু, যার সঙ্গে তিনি "হাই স্কুল মিউজিক্যাল" চলচ্চিত্রে অভিনয়ের সময় পরিচিত হন।


title: ভেনিসা হাডজেন্স

text: সেপ্টেম্বর ৬, ২০০৭ সালে হাডজেন্সের কিছু আলোকচিত্র অনলাইনে চলে আসে, যার একটিতে ল্যানজারি অঙ্গবিন্যাস রয়েছে এবং অন্যটিতে তার নগ্নতা প্রদর্শিত হয়েছে। তার প্রচারবিদের কাছ থেকে একটি বিবৃতিতে জানা যায় চিত্রসমূহ ব্যক্তিগতভাবে গ্রহণ করা হয়েছিলো এবং সেগুলো ইন্টারনেটে মুক্তি পাওয়া দুঃখজনক ছিলো বলে তিনি দাবি করেন। হাডজেন্স পরবর্তীকালে এ বিষয়ে ক্ষমা চেয়ে বলেন, তিনি এই "পরিস্থিতির উপর বিব্রত" এবং "[ঐসব] চিত্র গ্রহণের" বিষয়ে তিনি আফসোস প্রকাশ করেন। হাডজেন্স পরবর্তীকালে এই কেলেঙ্কারি সম্পর্কে মন্তব্য করতে গিয়ে তা অস্বীকার করে একটি বিবৃতি প্রকাশ করেন। "ওকে!" ঠিক আছে! পত্রিকা অনুমান করে এই চিত্রের ফলে তিনি"হাই স্কুল মিউজিক্যাল ৩" থেকে বাদ পড়বেন বলে সন্দেহ। কিন্তু দ্য ওয়াল্ট ডিজনি কোম্পানি এটা অস্বীকার করে, বলে, "ভেনিসা স্পষ্টত তার জন্যে দুঃখ প্রকাশ করেছেন। আমরা আশা করি তিনি এ থেকে মূল্যবান পাঠ শিখেছেন।"


title: ভেনিসা হাডজেন্স

text: আগস্ট ২০০৯ সালে, হাডজেন্সের আরও কিছু অনাবৃতপ্রায় চিত্রাবলি ইন্টারনেটে প্রকাশিত হয়। এ বিষয়ে তার প্রতিনিধিদের কোনো মন্তব্য পাওয়া যায় নি, যদিও তার আইনজীবীরা ইন্টারনেট থেকে ছবি অপসারণের অনুরোধ জানিয়েছিলেন। ২০০৯-এর শেষে, হাডজেন্স "www.moejackson.com"-এর বিরুদ্ধে মামলা দায়ের করেন একটি ব্যক্তিগত বাড়িতে মোবাইল ফোনে গৃহিত তার নগ্ন "আত্ম-প্রতিকৃতি অলোকচিত্র" পোস্টিংয়ের জন্যে। হাডজেন্স পরবর্তীকালে, "অলিউর" পত্রিকার অক্টোবর সংখ্যায় তার কর্মজীবনে এই ছবির প্রভাব বিষয়ে মন্তব্য করেন, "যখনই কেউ আমাকে জিজ্ঞেস করেন, আমি কী চলচ্চিত্রে নগ্নতা প্রকাশ করতে চাই কিনা, যদি বলি আমি এর সাথে স্বাচ্ছন্দ্য নই। তারা বলেন, 'বুলশিট, ইতোমধ্যেইতো করেছেন।' এটা আরও লজ্জাজনক করে তোলে, কারণ ওগুলো একটি ব্যক্তিগত বিষয় ছিল। এটা মাতলামি, যে কেউই আমার মতো মাতাল হতে পারেন। অন্তত কিছু লোক আমার ভুল থেকে শেখার সুযোগ পাবেন।" "ইউএস সাপ্তাহিকের", মতে, আরও কিছু আলোকচিত্র মার্চ ১৫, ২০১১ সালে ইন্টারনেটে মুক্তি পায়।


title: ভেনিসা হাডজেন্স

text: হাডজেন্স মূলত উইলিয়াম মরিস এজেন্সির প্রতিনিধিত্ব করেন, কিন্তু ২০১১ সালে, ক্রিয়েটিভ আর্টিস্ট এজেন্সির সঙ্গে চুক্তি স্বাক্ষর করেন তিনি। ২০০৬ সালে, হাডজেন্সের উপার্জন $২  মিলিয়ন অনুমান করা হয়। হাডজেন্স প্রথম দিকে ২০০৭ সালে "ফোর্বস" ধনী তালিকায় অন্তর্ভুক্ত হয়েছিলেন, এবং "ফোর্বস" প্রবন্ধে তিনি "ইয়ং হলিউডস টপ আর্নিং-স্টারস" তালিকায় শীর্ষ রোজগারকারী হিসেবে বিবেচিত হন। ডিসেম্বর ১২, ২০০৮ সালে, হাডজেন্স "ফোর্বস" পত্রিকার "৩০ অনুর্ধ শীর্ষ উপার্জনকারী" তালিকায় #২০তম স্থানে অর্ন্তভূক্ত হন, এবং ২০০৮ সালে তার আনুমানিক $৩ মিলিয়ন উপার্জন রয়েছে বলে জানা যায়। তিনি ২০০৮ সালে "এফএইচএম" পত্রিকার বিশ্বের যৌনাবেদনময়ী নারী তালিকায় ৬২ নম্বরে ছিলেন এবং ২০০৯ সালে ৪২ নম্বরে ছিলেন। হাডজেন্স এছাড়াও "ম্যাক্সিম" তালিকায় অর্ন্তভূক্ত হয়েছেন। তিনি "পিপল" ম্যাগাজিনের ২০০৮ ও ২০০৯ বার্ষিক "১০০ সর্বাপেক্ষা সুন্দর ব্যক্তি" তালিকায়ও অর্ন্তভূক্ত হয়েছেন।


title: ভেনিসা হাডজেন্স

text: হাডজেন্স নিউট্রোজিনার প্রচারণা করেন এবং ২০০৮ সালের সিয়ার্স' ব্যাক-টু স্কুল প্রচারাভিযানের তারকা হিসেবে উপস্থিত হয়েছিলেন।


title: অক্সফোর্ড ইংরেজি অভিধান

text: দি অক্সফোর্ড ইংরেজি অভিধান (ইংরেজি: The Oxford English Dictionary) (OED), অক্সফোর্ড ইউনিভার্সিটি প্রেস কর্তৃক প্রকাশিত, ইংরেজি বর্ণনামূলক অভিধান। পাশাপাশি অন্যান্য বৈচিত্রের মাধ্যমে ইংরেজি ব্যবহারের বর্ণনা দিয়ে থাকে এই অভিধান। এটি ইংরেজি ভাষার ঐতিহাসিক উন্নয়নের পথচিহ্ন যা পণ্ডিত এবং একাডেমিক গবেষকদের জন্যে প্রামাণিক তথ্য প্রদানের কাজ করে থাকে।


title: দ্য হান্ড্রেড: এ র‍্যাঙ্কিং অব দ্য মোস্ট ইনফ্লুয়েনশিয়াল পারসনস্ ইন হিস্টরি

text: দ্য হান্ড্রেড: এ র‍্যাঙ্কিং অব দ্য মোস্ট ইনফ্লুয়েনশিয়াল পারসনস্ ইন হিস্ট্রি (ইংরেজি: The 100: A ranking of the most Influencial persons in History) বা (বাংলা: ১০০: ইতিহাসের সবার্ধিক প্রভাবশালী ব্যক্তিগণের তালিকা) মাইকেল এইচ. হার্ট রচিত ১৯৭৮ সালে প্রকাশিত এবং ১৯৯২ সালে পুণর্মূদ্রিত গ্রন্থ। এটি হার্ট বিবেচিত ১০০ জনের একটি র‍্যাঙ্কিং, হার্টের মতে, যারা মানব ইতিহাসকে সবচেয়ে বেশি প্রভাবিত করেছেন।


text: হার্ট এর তালিকায় প্রথম ব্যক্তি হলেন ইসলামের পয়গম্বর মুহাম্মাদ, যা কিছুটা বিতর্কসৃষ্টিকারী নির্বাচন। হার্ট জাহির করেন, মুহাম্মাদ ছিলেন ধর্মীয় এবং ধর্মনিরপেক্ষতা উভয়ক্ষেত্রেই "সর্ব্বোচ্চ সফল" ব্যক্তি। তিনি বিশ্বাস করতেন যে, ইসলামের উন্নয়নে মুহাম্মাদের ভূমিকা অনেক বেশি প্রভাবশালী ছিলো খ্রিস্টধর্ম বিকাশে যিশুর সহযোগিতার চেয়ে। তিনি সেন্ট পলের খ্রিস্টান উন্নয়নকে বিশেষায়িত করেছেন, যিনি এর প্রচারের কেন্দ্রগত ভূমিকা পালন করেন।


text: ১৯৯২ সালের পুণর্মূদ্রণে সাম্যবাদ সম্পর্কিত ব্যক্তিত্বের পদাবনতি অন্তর্ভুক্ত হয়, যেমন ভ্লাদিমির লেনিন এবং মাও সে তুং, এবং মিখাইল গর্বাচেভের একটি ভূমিকা অন্তর্ভুক্ত করেন। হার্ট সংখ্যায় স্থান নেন এবং উইলিয়াম শেকসপিয়রের জন্য প্রতিস্থাপিত করেন। হার্ট এছাড়াও আর্নেস্ট রাদারফোর্ডের সাথে নিলস বোর এবং অঁতোয়ান অঁরি বেক্যরেলকে প্রতিস্থাপিত করেন। এইভাবেই প্রথম সংস্করণের ত্রুটি সংশোধণের মাধ্যমে পুণর্মূদ্রণ সংস্কার করা হয়। এছাড়াও পাবলো পিকাসোর পরিবর্তে হেনরি ফোর্ড "অনারারি উল্লেখ" তালিকায় যুক্ত হন। অবশেষে, বিভন্ন ব্যক্তির পুণতালিকায়ন করা হলেও , শীর্ষ দশ তালিকাভুক্ত কোন ব্যক্তির অবস্থান পরিবর্তিত করা হয় নি।


text: হার্ট, ১৯৯৯ সালে আরেকটি বই লেখেন, "এ ভিউ প্রম দ্য ইয়্যার ৩০০০" শিরোনামে। মোটামুটিভাবে ওই তালিকার প্রায় অর্ধেক, ২০০০-৩০০০ পযর্ন্ত কাল্পনিক ব্যক্তি, তবে বাকিরা প্রকৃত ব্যক্তি। যা পুনরায় তালিকায়নরে মাধ্যমে বেশিরভাগই ১৯৯২ সংস্করণ থেকে অর্ন্তভূক্ত হয়েছিলো।


title: জন ক্লার্ক মার্শম্যান

text:
জন ক্লার্ক মার্শম্যান (১৮আগস্ট ১৭৯৪-৮জুলাই ১৮৭৭ খ্রিঃ) ছিলেন একজন ইংরেজ সাংবাদিক ও ঐতিহাসিক। শ্রীরামপুর ত্রয়ীর অন্যতম জোশুয়া মার্শম্যান তাঁর বাবা।
জন ছিলেন জোশুয়া ও হ্যানা মার্শম্যানের প্রথম সন্তান। তিনি ১৭৯৪ খ্রিঃ আগস্ট মাসে ব্রিস্টল শহরে জন্মগ্রহণ করেন। তাঁর বাবা ধর্মপ্রচারক হিসেবে ভারতে রওনা হওয়ার আগে ঐ অঞ্চলে একটি বিদ্যালয়ে শিক্ষকতা করতেন।
পাঁচ বছর বয়সে জন তাঁর মা, বাবা ও উইলিয়াম ওয়ার্ডের সাথে "ক্রাইটেরিয়ন" নামক মার্কিন জাহাজে চড়ে বঙ্গে রওনা হন। ১৩ই অক্টোবর ১৭৯৯, রবিবার সকালে তাঁরা শ্রীরামপুরে পৌঁছান।


title: জন ক্লার্ক মার্শম্যান

text: ১৮০০ খ্রিঃ জনের মা ও বাবা শ্রীরামপুরে দু'টো বোর্ডিং স্কুল স্থাপন করেন। স্কুল দু'টো অত্যন্ত জনপ্রিয় হয় এবং জন তাঁর মা-বাবার কাছেই শিক্ষালাভ করেন। ক্রমশ প্রসারশীল মিশনারি জীবনের সাথে তিনি একাত্ম হয়ে বড় হন; সবার সাথে এক টেবিলে খাওয়াদাওয়া আর মিশনের অন্যান্য বাচ্চাদের সাথে খেলাধুলো ছিল তাঁর রোজনামচার অঙ্গ। স্বাভাবিকভাবেই তিনি খুব ভালো করে বাংলা শিখে যান।


title: জন ক্লার্ক মার্শম্যান

text: ১৮১৮ খ্রিঃ জন ক্লার্ক মার্শম্যান তাঁর বাবার সাথে যৌথভাবে দিগ্‌দর্শন নাম দিয়ে প্রথম বাংলা মাসিক পত্রিকা প্রকাশ করেন। পত্রিকাটির উপজীব্য বিষয় ছিল যুবসমাজের প্রতি শিক্ষামূলক উপদেশ। এর খুব অল্প সময় পরেই তাঁরা সমাচার দর্পন নামে একটি সাপ্তাহিক সংবাদ-পত্রিকা প্রকাশনা শুরু করেন, যা ১৮১৮ খ্রিষ্টাব্দের প্রথমার্ধে গঙ্গাকিশোর ভট্টাচার্য্য সম্পাদিত বেঙ্গল গ্যাজেটি এর সাথে যুগ্মভাবে বাংলার সর্বাপেক্ষা পুরোনো সংবাদপত্রের গৌরব দাবি করে। এর পর শ্রীরামপুর মিশন ১৮২১ খ্রিঃ ফ্রেণ্ড অফ ইণ্ডিয়া (ভারতের বন্ধু) নামে একটি ইংরেজি পত্রিকাও প্রকাশ করতে থাকে যেটি এত জনপ্রিয় হয় যে ঊনবিংশ শতাব্দীর অধিকাংশ সময় জুড়ে ইউরোপীয়দের মনে 'শ্রীরামপুর' আর 'ফ্রেণ্ড অফ ইণ্ডিয়া' কথা দু'টো সমার্থক হয়ে দাঁড়িয়েছিল। মিশনের ছাপাখানার কাজকর্ম এত সফল এবং বৈচিত্র্যপূর্ণ হয়ে ওঠে যে হুগলি নদীর তীরে মিশনের গির্জার ঠিক উত্তরে ছাপাখানার জন্য আলাদা বাড়ি বানাতে হয়েছিল।


title: জন ক্লার্ক মার্শম্যান

text: ১৮৭৫ খ্রিষ্টাব্দে ফ্রেণ্ড অফ ইণ্ডিয়া আরও একটি সংবাদপত্র দ্য ইংলিশম্যান এর সাথে সংযুক্ত হয়ে দ্য স্টেট্‌স্‌ম্যান পত্রিকার জন্ম দেয়, যা আজ পর্যন্ত ভারতের অন্যতম মুখ্য ইংরেজি সংবাদপত্র।


title: জন ক্লার্ক মার্শম্যান

text: স্থানীয় উইপোকার উপদ্রব থেকে রক্ষা পাওয়ার জন্য শ্রীরামপুর মিশনের মিশনারিরা বিশেষ এক প্রকার কাগজ প্রস্তুত করেছিলেন। জন ক্লার্ক মার্শম্যান এই কাগজের বাণিজ্যিক উৎপাদনের সুবিধার জন্য একটি কাগজের কল স্থাপন করেন। এই কাগজকে বলা হত 'শ্রীরামপুর কাগজ' আর সংলগ্ন বহু অঞ্চলে এর ব্যবহার চালু হয়।


title: জন ক্লার্ক মার্শম্যান

text: উক্ত কাগজ কলের জন্য জন মার্শম্যান ১৮২০ খ্রিঃ ইংল্যান্ডের ল্যাঙ্কাশায়ারের "থোয়েটস্ অ্যান্ড রথওয়েল" কোম্পানি থেকে ভারতে প্রথমবার বাষ্পীয় ইঞ্জিন আমদানি করান। জানা যায় জোশুয়া মার্শম্যান যন্ত্রটি দেখে মুগ্ধ হয়েছিলেন।


title: জন ক্লার্ক মার্শম্যান

text: ১৮২১ খ্রিঃ জন ক্লার্ক মার্শম্যান শ্রীরামপুর কলেজে অধ্যাপনার কাজে নিযুক্ত হন।


title: জন ক্লার্ক মার্শম্যান

text: ১৮৩৭ খ্রিঃ 'শ্রীরামপুর ত্রয়ীর' শেষ সদস্য জোশুয়া মার্শম্যান মারা যান। তাঁর মৃত্যুর পর তাঁর ছেলে এবং জন ম্যাকের পক্ষে কলেজ ও মিশনের সমস্ত কাজকর্ম চালানো কঠিন হয়ে পড়ে। তাঁদের সমস্ত উপার্জন ও কাগজ কল প্রভৃতি থেকে জন মার্শম্যানের ব্যক্তিগত উপার্জনের অর্থও মিশনের কাজে ব্যবহার করা হয়। জন স্থির করেন যে "ফ্রেণ্ড অফ ইণ্ডিয়া" প্রকাশনার দায়িত্ব কলেজ কর্তৃপক্ষের হাতে তুলে দেওয়া উচিত। হিসেব অনুযায়ী এই সমস্ত কাজে তাঁর মোট ব্যয়ের পরিমাণ ছিল ৩০,০০০ পাউণ্ডের বেশি।


title: জন ক্লার্ক মার্শম্যান

text: কলেজ চালানোর খরচ ক্রমশ বেড়ে যাওয়ায় ম্যাক ও মার্শম্যান ব্যাপ্টিস্ট মিশনারি সোসাইটিকে কলেজের দায়িত নিতে অনুরোধ করেন। সোসাইটি পুরোপুরি সেই অনুরোধ স্বীকার না করলেও একজন "ধর্মীয় অধ্যাপকের" খরচ বহন করতে সম্মত হয়।


title: জন ক্লার্ক মার্শম্যান

text: পরবর্তীকালে জন মার্শম্যান অনিচ্ছাসত্ত্বেও ভারতের সরকারি বাংলা অনুবাদকের পদে নিযুক্ত হন, এবং এর পর প্রায় দৈনিকভাবে দেশী সংবাদপত্রগুলোতে তাঁকে "সরকারের ভাড়াটিয়া" ইত্যাদি বলে গালি দেওয়া হতে থাকে। তাঁর বার্ষিক ১০০০ পাউণ্ড বেতন কলেজে দিয়ে দেওয়া হত।


title: জন ক্লার্ক মার্শম্যান

text: ১৮৫৫ খ্রিঃ জন মার্শম্যান স্থির করেন ভারত ছেড়ে গেলেই তাঁর মঙ্গল। তিনি এবং ম্যাক আবার ব্যাপ্টিস্ট মিশনারি সোসাইটিকে কলেজের দায়িত্ব নিতে অনুরোধ করেন। তাঁদের অনুরোধ এইবার স্বীকৃত হয়। মার্শম্যান সরকারি বাংলা অনুবাদকের পদ থেকে ইস্তফা দিয়ে ইংল্যান্ডের কেনসিংটন প্যালেস গার্ডেন্সে ফিরে আসেন।


title: জন ক্লার্ক মার্শম্যান

text: জন ক্লার্ক মার্শম্যান ভারতের ইতিহাসের একজন ছাত্র ছিলেন এবং তাঁর রচিত বাংলার ইতিহাস অনেক দিন পর্যন্ত ঐ বিষয়ে লেখা একমাত্র বই ছিল। ভারতের ইতিহাসের নানা বিবরণী লেখার কাজেও তিনি জড়িত ছিলেন। তাঁর পড়াশোনার পরিধি ছিল অনেক দূর বিস্তৃত এবং তিনি প্রাচ্যবাদ সম্পর্কে একজন বিশিষ্ট জ্ঞানী ছিলেন। তাঁর বাবার মতো তিনিও চীনা ভাষা জানতেন এবং প্রধান প্রধান সংস্কৃত কাব্যগুলিও তাঁর জানা ছিল। ফার্সিতেও তাঁর আগ্রহ ছিল।


title: জন ক্লার্ক মার্শম্যান

text: ইংল্যান্ডে ফেরার পর অবশ্য তিনি ভারত সংসদে বসার প্রস্তাব খারিজ করে দেন। শিক্ষাক্ষেত্রে তাঁর অবদানের স্বীকৃতিস্বরূপ ১৮৬৮ খ্রিঃ তাঁকে স্টার অফ ইণ্ডিয়া পদক দ্বারা সম্মানিত করা হয়। জীবিকা নির্বাহের জন্য তিনি ইস্ট ইণ্ডিয়ান রেলওয়ের কমিটি অফ অডিটের চেয়ারম্যানের পদ গ্রহণ করেন। তিনি তিন বার ব্রিটিশ পার্লামেন্টের সদস্যপদ পাওয়ার জন্য ব্যর্থ চেষ্টা করেন; ইপ্‌স্‌উইচ থেকে ১৮৫৭ খ্রিঃ এবং হারউইচ থেকে ১৮৫৯ ও ১৮৬১ খ্রিঃ।


title: জন ক্লার্ক মার্শম্যান

text: বলা হয় জন ক্লার্ক মার্শম্যান মৃত্যুর সময় ভারতের অবস্থা সম্পর্কে পরপর চার জন ভাইসরয়ের ব্যক্তিগত কোনো সহকারীর সমান জ্ঞানের অধিকারী ছিলেন। ৮ই জুলাই ১৮৭৭ খ্রিঃ উত্তর কেনসিংটনের র‍্যাডক্লিফ স্কোয়ারে তাঁর মৃত্যু হয়।জন ক্লার্ক মার্শম্যান এছাড়াও 'মার্শম্যান্'স্ গাইড টু দ্য সিভিল ল অফ দ্য প্রেসিডেন্সি অফ ফোর্ট উইলিয়াম' নামে একটি বই প্রকাশ করেন, যা সম্ভবত সর্বকালের অন্যতম লাভজনক আইনের বইয়ের মর্যাদার দাবিদার।